SunOnline: #VAAHAKA: Fire and Ice (13)\nފަޔަރ އެންޑް އައިސް (13)\nއައިޝާ ނަސީމް 20 Jun 2019, 08:22\nފެންޑާގައި ޖަނާހުވެސް ހުރީ ރަސްމީކޮށެވެ. ގަމީހާއި ކަޅުފަޓުލޫނެއްގައި ކަރުގައި ސްޓެތޯ އަޅުވާލައިގެން ހުރެފައި ހީލިއެވެ.\n"އާރިޒް. އުފާވެރި ޚަބަރެއް އެބައޮތް..." ޖަނާހުގެ މޫނުމަތި އަލިކަމުން ދިއްލިފައިވާ ފަދައެވެ." އަހަރެމެންނަށް އަވަށްޓެރިން ލިބިއްޖެ. މިހިރަ ގެއަށް ކޮންމެވެސް ބަޔަކު އަތުވެއްޖެ."\n"އެދެން ޖަނާ އުފަލުން ހުރިހާދަތްކޮޅު ދައްކާލާވަރުގެ ޚަބަރެއްތަ. އަހަންނަށް ގައިމު އުފަލެއް ނުލިބުނު. މިނިވަންކަން ހަނިވާނެ. ވިންޑޯ އާއި ދިމާލުން މީހެއްގެ ހަރަކާތް ފެނުނުހެން ހީވެފައި ހިތަށް އެރިއޭ........ " އާރިޒް ޖަނާހުއާއި އެއް ހަމައެއްގައި ހިނގަމުންގޮސް ގޭޓުން ނުކުތެވެ.\n"ދަންވަރު ފްލައިޓުން ކަން ނޭގޭ އެމީހުން އައީ. ފެންބޯންވެގެން ތިރިއަށް އައިވަގުތު މާ އަޑުގަދަވެގެން ބެލްކަންޏަށް ނުކުމެ ބަލައިލިއިރު ބެކްޕެކް އަޅުވާފައި ހުރި ގާލް އެއްފެނުނު. އާރިޒްނަމަ ބިރުން ފެއިންޓްވާނެ. ދަންވަރު އެކުއްޖާވެސް ފެންނާނީ ޖިންނިއެއްހެން ވިއްޔަ. އާނ. މިއަންނަނީ ޑޮކްޓަރ އެރިކް. އަސްލު އަހަރެން ބުނަންއުޅުނު އުފާވެރި ޚަބަރަކީ މިއީ. އެރިކް އަހަރެމެންގެ ހޮސްޕިޓަލުގެ ބޯޑުގެ މެމްބަރަކަށް ވެއްޖެ................"\n"އެ ކިހިނެއް؟ އެރިކް މީހުންގެ ހިތްތައް އަތުލަން ކޮން އުކުޅެއް ބޭނުންކުރީ؟ ކުރީ ދުވަހު އިސްތަށިގަނޑު ނުކޮށައިގެން އޮފީހަށް ގެންގޮއްސަ އިންޒާރުކޮށްފަވެސް ވެރިކަން ދިނީ. ގޯހެއްނޫން......." އާރިޒް އެގެއާއި އަރާ ހަމަވެފައި ބަލައިލީ ފަރުވާކުޑަގޮތަކަށެވެ. މިގެއަށް އައި ބަޔަކާއިމެދު ހިތުގައި ޝައުގު ހުރެގެނެއް ނޫނެވެ.\nއާރިޒް ޑިއުޓީ ނިންމާފައި އައިއިރު އާރިކްމެން އުޅުނީ ކުޅި ނޫޑުލްސް ސޫޕް ހަދައިގެންނެވެ. ރަހަ ބަލައިލުމުން ކަންފަތުންވެސް ދުންއަރާފަދައެވެ. މަޑުފިޔާތޮށިކުލައިގެ ތުންފަތުގެ ކުލަގަދަވެ ލޭ އޮހިގެންފާނެފަދައެވެ. އެރިކް "ހޮޓް"ކަމުން އަލިފާނެކޭ އެއްފަދަވާއިރު އޭނަ ގަޔާވަނީވެސް ކުޅިކަން ގަދަ އެއްޗެއްސޭ ކިޔާފައި ޖަނާހު ނިކަން ދިމާކުރާނެއެވެ. ކުޅި އެއްޗެއްވިއްޔާ އޭގައި ހުރިހާ ރަހައެއް ބަރާބަރަށް ހުންނަން ޖެހޭނެއެވެ. އާރިޒްއާއި އާރިކްއަދި ޖަނާހު ސަކަރާތްޖަހަން ތިބެ ކައިގެން އޭނަ ވަނީ ކޮޓަރިއަށެވެ. މޫސުމް ގޯސްވުމުންގެ ސަބަބުން ދޭތެރެއަކުން ބޯކޮށް ވާރޭވެހިގަނެއެވެ. ގުގުރައިލާއިރު ބިރުން ހިތްތައް ރޫރޫއަޅާލައެވެ. ވިދުވަރުގެ އަލިން ލޯ ތަރަތަރަޖަހައިގެން ދެއެވެ. ޖަންބުގަހާއި ފިނިފެންމާގަސްތަކުގެ ފަތްތަކުގައި ފެންތިކިތައް ހަރުލާފައިވާއިރު ހުދު ޖަވާހިރުތައް ފަދައިން ދަޅައަރައެވެ. ނިކަން ހިތްގައިމެވެ. އާރިޒް ބެލްކަނީގެ ބިއްލޫރިގަނޑުން ބޭރަށް ބަލައިލިއެވެ. ނަޒަރުގޮސް ހުއްޓުނީ އަވަށްޓެރިގޭގެ ބެލްކަނީގެ ދޮރު އަޑާއަށް ހުޅުވާފައި ނުކުތް ދޮން ދޮން އަންހެންކުއްޖެކަށެވެ. ޓީޝާޓުފޮތީގެ ފިޔާތޮށި ހެދުމަކާއި ޓައިޓެއްލާފައި ބޮލުގައި ކުޑަ ސްކާފެއް އަޅާފައެވެ. ދިވެހި ކުއްޖަކާ ވައްތަރެއް ނޫނެވެ.\nއެ ނާޒުކް އަންހެންކުއްޖާ ނިކަން ހެވިފައިހުރެ މާތަކާއިއެކު ސެލްފީއެއް ނެގިއެވެ. އަތްފޯރުކޮށްލާފައި ގަހުގައި ފޮޅިފައި އިން ފިނިފެންމަލެއް ބިނދެލާފައި ނޭފަތުގައި ޖައްސައިލިގޮތުން މަލަށް ލޯބިކުރާ ކުއްޖެއްކަން އެނގުނެވެ.\n"ހޭއި.......ކީއްވެ ހުއްދަނެތި މާ ބިންނަނީ؟ " އާރިޒް ބެލްކަންޏަށް ނުކުމެ ރެއިލިންގަ އަތް އަޅުވައިލިއެވެ. އެކުއްޖާ ސިހި ބަލައިލާފާ ދެލޯ ބޮޑުކޮށްލިއެވެ.\n"އަންހެންކުދިން ވައްކަންކުރާކަމެއް ނުދަންނަން. މަލެއް ބިނަސް އެވެސް ވާނީ ހަމަ ވައްކަން ކުރިކަމަށޭ. ރޯޒް ތީފް....................." އާރިޒް އެކުއްޖާ ރުޅިއަރުވައިލަން މަސައްކަތްކުރިއެވެ.\nއަންހެންކުއްޖާ ލޯ ކުޑަކޮށްލާފައި ބަލައިލީ ރުޅީގެ ނަޒަރަކުންނެވެ. ބާރުބާރަށް ހިނގާލާފައިގޮސް ދޮރު ލައްޕާ ތަންޑު އަޅުވާލުމުން އާރިޒް ހުޅުވާނެ އިރަކަށް އިންތިޒާރުކުރިއެވެ. ހާދަ ކުޑަ ބައްދަލުވުމެކެވެ. އެކަމަކު އަދިވެސް ފެންނާނެކަމާއިމެދު އޭނަ ޝައްކެއް ނުކުރެއެވެ. ދެމީހުންގެ ބެލްކަނީ މިހިރީ ދާދި ކައިރީގައެވެ. އަޑު ފޯރާހާ ކައިރިއެވެ. އަވަށްޓެރިންނެވެ. ބީރައްޓެހިންނަށްވިޔަސް ފުރަތަމަ ބައްދަލުވުމުން ދެމެދުގައި އޭނަ ވާހަކަ ދައްކައިފިއެވެ. ފުރަތަމަ ނަޒަރުން އަންހެންކުއްޖާގެ ހިތުގައި އޭނައާއިމެދު އިހުސާސްތަކެއް އުފެދިއްޖެއެވެ. ރުޅިވެރިކަމަކީވެސް އިހުސާސެއް ނޫންހެއްޔެވެ. ކޮންމެހެން ފެންނައިރަށް ހިތާވާކަށް ނުޖެހޭނެއެވެ. އަންހެންކުދިން ފިނިފެންމަލަށް އެހުންނަ ވަރުގަދަ ލޯތްބަކާއިމެދުވެސް އާރިޒް ހައިރާންވިއެވެ.\nކުޑަދޮރުގައި ދަމާފައިވާ ތުނި ފަރުދާގެތެރެއިން އެތެރެ ފެންނަވަރު ނުވިޔަސް މީހަކު ހަރަކާތްތެރިވާކަން އެނގުނެވެ. ވާރޭ ވެހެން ފެށުމުން އާރިޒް އެތެރެއަށްވަދެ އެނދުގައި އިށީދެ ގިޓާނެގިއެވެ. ހިތާމަވެރި ރާގެއްކުޅެލިއެވެ. ހިތުގެ ފުންމިނުގައި ބީހިލާފަދަ އަސަރެއް އެ ރާގުގައިވިއެވެ. ގިޓާގެ ނަރުތަކުގައި އަތް ހިންގައިލުމާއިއެކު ސިކުނޑީގެ ކަނަކުން ކޮންމެވެސް ކަހަލަ ހަދާންތަކެއް ފްލޭޝްވާން އުޅެފައިވެސް ފަނޑުވެގެންގޮސް ނެތިދެއެވެ. ސިކުނޑިއަށް ބާރުލުމުން ބޮލުގައި ރިއްސުން ނޫންކަމެއް ވަނީއެއް ނޫނެވެ. އަމިއްލަ ނަފުސަށްވެސް ފޫހިވިއެވެ. އޭނައަކީ ދެން ފަހެ އާއިލާއެއް ނެތް މީހަކުބާވައެވެ. މަންމައަކާއި ބައްޕައަކާއި ނުލާ ދުނިޔެއަކަށް ނާންނާނެއެވެ. މައިމީހާވެސް އޭނަ އުފަންކޮށްފައި އެދިޔައީ ކޮންތާކަށްހެއްޔެވެ؟ އޭނަ ނެގީ ކުޑަކުދިންގެ ހިޔާކަހަލަ ތަނަކުންހެއްޔެވެ.\n"ރޯޒް ޕްލޭސް"ގައި ކަރަންޓު މައްސަލަޖެހުން އާއްމެވެ. އެކަމާއި ހުރެ އެތައްފަހަރު އިލެކްޓްރިކް މަސައްކަތްކުރާ މީހުން ގެނެވުނެވެ. ބޮކިތައް އަނދާލެއް ގިނަކަމުން އެންމެފަހުން އާރިކް ނިންމީ އުއްބައްތިތަކާއި ފާނޫޒުތައް ގެންގުޅުމަށެވެ. އިހުގެ ގެއެއްވީމަ ބޮކިތަކާއި ނުގުޅޭ ކަމަށާއި ރީތިވާނީ ފާނޫޒުފަދަ އާސާރީ އެއްޗެހިން ކަމުގައި އާރިކް ބުނެލީ ނިކަން ހަމަޖެހިފައެވެ. އާރިޒްގެ ހިތް ޝައްކާއި ވަހުމުން ފުރުނެވެ. މިގޭގައި ޖިންނިން ދިރިއުޅެނީ ބާވައެވެ. އޭނައަށް ފެންނަ ހުވަފެންތައް ގުޅިފައިވަނީ ކޮން ހަގީގަތަކާހެއްޔެވެ. އާރިކްމެންގެ ޚަބަރެއް ނުވެގެން ސިޓިންރޫމަށް ނުކުތްއިރު ޖަނާހު ކުރަން އިން ކަމެއް ފެނި އާރިޒް ގާތަށް ހިނި އައެވެ. ޖަނާހު އާރިކްއަށްޓަކާ އަންހެންވެރިން ކުރާކަހަލަ މަސައްކަތްކޮށްދެނީ ކީކޭ ހިތަށް އަރައިގެން ހެއްޔެވެ؟ އޭނަ އާރިކްގެ އިސްތަށިގަނޑު ގަތާލަދެނީއެވެ. އެވަރުގަދަ އިސްތަށިގަނޑުގައި ހިފާ ކިތަންމެ ބާރަށް ލުތްކެއް ޖެހިޔަސް ވާފަށެކޭ ތަފާތެއް ނުހުރެއެވެ. އަންހެންކުދިން ހަސަދަވެރިވާނެވަރުގެ ވަރުގަދަ އިސްތަށިގަނޑެކެވެ.\n"އާރިޒްވެސް އިސްތަށިގަނޑު ދިގުކޮށްލައިފިއްޔާ ގަތާލަދޭނަމޭ. މިހާރު ތި އިސްތަށިކޮޅު ކުރުކަމުން އިންޗިއެއްވެސް ހަމަނުވެއެއްނު...."\n"އައްޗި މަށެއް ނޫޅެން..." އާރިޒް އަޅި ދެލޮލަށް ފާނޫޒް އަލި އެޅިފައިވާއިރު ވައިލެޓްކުލައެއް އަރައެވެ. އަޅިދެލޮލަށް އެކި ކަހަލަ އަލި އެޅުމުން ކުލަބަދަލުވަނީ ހެއްޔެވެ؟ ޖަނާހުއަށް އެކަން ފާހަގަކުރެވޭތާ ކިތަންމެ ދުވަހެކެވެ. އާރިޒްއެކޭ އެއްފަދައިން އާރިކްގެ ދެލޮލަކީވެސް ކުލަ ބަދަލުވާ ދެލޮލެވެ. ބައެއްފަހަރު ނޫކުލައެވެ. ފެހިކުލައެވެ. އަޅި ކުލަ އަދި މަޑުމަޑު ދަނބުކުލަވެސް މެއެވެ. އެހާ ރީތި ލޮލެއް ޖަނާހުވެސް ދެކެފައެއްނުވެއެވެ.\n"ޔޫ އާ ޖެލަސް ޑާލިން............" އާރިކް ޖެއްސުމަށް އާރިޒްގެ ފައި ދަތި އަޅުވާލުމުން އަނގަވަތަށް ވެއްޓުނުގޮތަށް ދޫލަމަތީ ޖެހުމުން ޖަނާހުވެސް އާރިކްއާއި ދިމާލަށް ހަޅޭއްލަވައިގަތެވެ. މަޖަލަކަށްވެސް އަނިޔާވާފަދަ ޖެއްސުން ނުކުރަން އޭނަ ހަދާންކޮށްދި ދީ ވަރުބަލިވެއްޖެއެވެ. އާރިޒްއަށް ތަދުގެ އިހުސާސެއް ނުކުރެވޭކަމީ ނަސީބެކެވެ.\nރޭގަނޑު ކާންވެގެން އާރިޒް ތިރިއަށް ފޭބިއެވެ. އާދައިގެ މަތިން މޭޒުމަތި އަގުހުރި ކާނާތަކުން ފުރިފައެވެ. ބިއްލޫރި ޖަގުތަކުގައި މީރު ބުއިންތަކެވެ. މޭވާ ވަށިގަނޑުގައި ތާޒާ މޭވާތަކެވެ. އާރިކްގެ މުއްސަދިކަމާއި ހައިބަވަންތަކަން ގޭތެރޭގެ ކޮންމެ ދިމާލަކަށްބެލިޔަސް ފެންނާން ހުރެއެވެ. އާރިޒް ޕީޗެއް ނަގާފައި އަނގައިގާޖެހުމުން އޭގެ މީރުކަމާއި ފޮނިކަމުން އަނގަޔަށް ވިރުނުފަދައެވެ.\n"ހެލޯ ބޭބީ ބްރަދާ...." އާރިކް ބަލައިލީ ލޯބިން ފުރިގެންވާ ނަޒަރަކުންނެވެ. އާރިޒްކަޅި އަޅައިލިއެވެ. އެނަމުން ނުކިޔަން އޭނަ ތަކުރާރުކޮށް އިންޒާރު ދިން އަދަދެއް ނޭގެއެވެ.\n"އަވަށްޓެރިގޭ މަންމައާއި ބައްދަލުވި. މަންމައާއި އަންހެންކުދިން މިކޮޅަށް ދިރިއުޅުން ބަދަލުކުރީޔޯ......................." އާރިކް ބުނެލިއިރު ލާނެތް ހިންޏެއް އައިސްފައެވެ.\n"އެރިކް އެގޭ ކުއްޖަކާއި އިންނަން ރަގަޅުވާނެ. އޭރުން މަދާ އިން ލޯއަށް ވީނު......" އާރިޒް ފްރިޖް ހުޅުވާލާފައި އައިސްކްރީމްތަށްޓެއް ނެގިއެވެ.\n"އެނގެއެއްނު މަށަކަށް އެންމެ އަންހެނަކުން ނުފުދޭނެކަން..."\n"ހުވާ؟ ހާދަ ވަރުގަދަ މީހެކޭ......"\n"މަގޭ ޓްވިންއަށްމި ވީ އަންހެންކުއްޖެއްހާ ވީކް ބަލިކަށި ފުރާނައެއް. މިކުއްޖާގެ ހިމާޔަތުގައި ގާޑަކަށް މަ ހުންނަން ޖެހޭ.....................މިނޫން ދުވަހެއް ނާންނާނެ ދޯ.." އާރިކް ޖަނާހުއަށް ނިތް އެއްލުމުން އޭނަ އެއްބައިވުމުގެ ގޮތުން ބޯ ޖަހައިލިއެވެ. އާރިޒް ޅަކޮށްގެން އުޅޭތީ ބައެއްފަހަރު ރުޅިއަޔަސް އެދެމީހުން އެކުވެރިންނެކޭ އެއްފަދައިން ބޭބެއިންގޮތުގައި ދެކެވުމުން ހިތްހަމަޖެހުމެއް އިހުސާސްކުރެވެއެވެ. ވާހަކައިގާ ތިބެ ކެއުން ނިންމާލުމަށްފަހު ކޮފީއަކަށޭ ކިޔާފައި ކުރިމަތީގައި ހުރި ރެސްޓޯރެންޓަށް ދާން ނުކުތެވެ. ރެސްޓޯރެންޓް ހުންނަނީ ހޮޓަލުގެ އެންމެ މަތީ ފަންގިފިލާގައިކަމުން ހިތްގައިމެވެ. އެޒުވާނުން ފެނުމުން ކައުންޓަރުގައި ތިބި އަންހެންކުދިން މޮޔަވާވަރުވިއެވެ. ފިލްމީތަރިން ފެނުމުން ވާވަރުވެ އަނގަމަތީ އަތްއަޅައިގެން ރަކި ހުނުން ހީލާ ނުވީތާކަށް އިއްވަން ތައުރީފުގެ ކުރިއެވެ. އާރިކްގެ ރިހިކުލައިގެ އިސްތަށިގަނޑު ރީތިވެގެން ނުބެހޭ މީހެއްވެސް ނެތެވެ. ފިރިހެނުންނަށްވެސް އޭނަގެ އެހުންނަ ވަރުގަދަކަމާއި ފިރިހެންކަމަށް ހަސަދަވެރިވެވޭއިރު އޭނަދެކެ ޖެހިލުންވާފަދަ ގޮތެއްވެސް ހުރެއެވެ. އާރިޒް މެން ވަރަށް ފޯރިއާއިއެކު ދައްކަމުން ދިޔަ ވާހަކައިގެ މައުޟޫއަކީ ޕްރިމިއާ ލީގް މެޗްތަކެވެ. އަދި އާރިކް ފެރާރީ ކާރެއް ގެންނަން އުޅޭތީ އެކަމާއި ދެއެކުވެރިންވެސް މާ ވަރަކަށް އުފާވެ ހެވި ދިއްލިފައެވެ.\nދެތިން ދުވަސް ފާއިތުވީއިރު އަވަށްޓެރި ގޭގެ އަންހެންކުއްޖާގެ ޚަބަރެއް ނުވިއެވެ. އާރިޒް ގިނަގިނައިން ބެލްކަންޏަށް ނުކުންނައިރު ދެލޯ ބޭގަރާރުވަނީ އެޕަރީ ދެކޭހިތުންނެވެ. ވަކިކަމަކު ނޫނެވެ. އެކުއްޖާ ރުޅިއަރުވައިލާހިތުންނެވެ.\nއާރިޒް ކޮފީތަށި ހިފައިގެންގޮސް ކުޑަކޮށް ގުދުވެ ރެއިލިންގާ އަތްއަޅުވާލައިގެން ހުއްޓުނެވެ. ހުދު ޖަވާހިރުތައް ކަޅުސާލަކަށް އުކާލާފައިވާ ފަދައިން އުޑުމަތީގައި ތަރިތައް ވިދާ މަންޒަރުން ހިތްތަކަށް އުފާލިއްބައިދޭނެއެވެ. ވައިރޯޅީގައި ހިފާލާފައިވަނީ ފިނިފެންމަލުގެ ލުއި ސެންޓުވަހެވެ. އެ ހިތްގައިމު މާހައުލަށް ބަލަން ހުރެފައި ގަސްތަކުގެ ތެރެއިން އަލިފާން އަނދާތަން ފެނިފައި އާރިޒް ސިހޭގޮތްވިއެވެ. ލޯ ފޮހެލާފައި ބަލައިލިއިރު އެ މަންޒަރު ގެއްލިއްޖެއެވެ.\n"ކައުންޓިން ރޯޒެސް ނޫނީ ސްޓާސްތަ.... " އާރިކް ފިޔަވަޅުގެ އަޑު ނީއްވާ ހުރީ ގާތު ޖައްސާލާފައެވެ. އާރިކް އައުމުން ކޮންމެވެސް ވަރަކަށް މާހައުލު ހޫނުވީފަދަ ގޮތެއްވިއެވެ. އާރިކް ހޫނުކަމުން ޑޮކްޓަރަށް ދައްކަން ބުނީމަ އާރިކް ބުނާނީ އޭނަގެ ހަށިގަނޑު އެހާ ހޫނީ ހަމަ ލޭގެ ހޫނުކަމުން ކަމަށެވެ. "ހޮޓް" ކަމުން އަނދަ އަނދާ ހުންނަނީކަމަށެވެ.\n"ދޭތި ވެސް............" އާރިޒް އެއްމިޔަކަނުން ހީލިއެވެ.\n"އަހަންނަށް އޮޅުވާނުލާ. ތިހިރީ މީހަކަށް ފާރަލައިގެން..." އާރިކް ހިނިގަނޑެއް ޖަހައިލިއެވެ.\n"ވަގަށްވެސް ހީވާނީ އެހެން އެންމެނަކީ ވަގުންނޭ. އެރިކްއަށް ތިހީވީ އެކަހަލަގޮތެއް. ޕްލޭ ބޯއިސްއިންނަށް ފީލްވާނީ އެހެން އެންމެންވެސް އަންހެނުންނާއިހެދި އުޅޭކަމަށް. މަށެއް ނޫޅެން އޭނައާއި ހެދި......" އާރިޒް ވަގުތުން ދެކޮޅުހެދިއެވެ.\n"އަހަންނަށް އެކުއްޖާ އެނގޭ....ހައިރާންވާނެ އެނގުނު ގޮތެއް ބުނެފިއްޔާ. ބޭނުމިއްޔާ ނަމްބަރުވެސް ދީފާނަން.................." އާރިކް ރެއިލިން މަތީ އިށީދެލިއެވެ.\n"ހައިރާންވާނެ ކަމެއް ނޫންކަމެއް އެނގޭނީ ދެން ތި ވާހަކަ ބުނީމަތާ....ހެހެ " އާރިޒް ހީލިގޮތުން ކޮލަށް އަޑިކޮޅު އެޅުނެވެ. ހުދުހުދު ދަތްތައް ވިދާލިއެވެ.\n"އެ ގާލްއޮތީ އަހަރެމެން ހޮސްޕިޓަލުގެ ޖޮބްކަށް އެޕްލައިކޮށްފައި........" އާރިކް ބުނެލިއެވެ.\n"އިންޓަވިއު ކުރަން މަ ދާނަން އިނގޭ....." އާރިޒްވެސް ދެރަނުވާންވެގެން ބުނެލުމުން އާރިކް ހޭންފެށިއެވެ.\n"އެރިކްއަށް އެނގޭތަ؟ އެކުއްޖާ މާތައް ބިންނަން ހުއްޓާ މަށަށް ފެނިގެން ވާހަކަދައްކައިފިން. ރުޅިގަދަ ގޮތްދޫނުކުރާ ކުއްޖަކާއި މަށަށް ވައްތަރުވީ. ރުޅިއަރުވައިލާހިތުން ނުފެނިފައި މިހިރީ"\n"އެކުއްޖާއާއި އާރިޒް ރައްޓެހިވެއްޖެއްޔާ އާރިޒް އެންމެ ބޭނުން ފެރާރީ އެއް ހިބަކޮށްދޭންނަން..." އާރިކް ހިނިގަޑެއްޖަހައިލުމުން އާރިޒްއަށް އެކަމާއި ވިސްނައިލަން މަޖުބޫރުވިއެވެ. އޭނަ އަންހެންކުއްޖަކާއި އަނގައިން ނުބުނެގެން އާރިކް ފޯރިފަށެއްހުރެއެވެ. އޭނަގެ އެއްބައި މަދީތޯ ސުވާލުކުރެއެވެ. އެހާވެސް އާރިޒް އަންހެންކުއްޖަކަށް ޝައުގެއް ނުހުރެއެވެ. މެނެކިއުންތަކާ އަންހެންކުދިންނާއި އޭނައަށް އެއް ހަމައެކެވެ. ތަފާތެއް ނުހުރެއެވެ. ބަލައިލަން ރީތީއެވެ. ހެދުން އިޝްތިހާރުތަކެއްފަދައެވެ. އޭނައާއި އާރިކް ހާސްބައި ތަފާތެވެ. އާރިކްގެ ހަޔާތަށް އައިސްފައިވާ އަންހެންކުދިން އިނގިލިން ގުނައިލަން ފަސޭހައެއްނުވާނެއެވެ. އޭނައަށްޓަކާ އަންހެންކުދިންނަކީ ކުޅޭ ބުދުތަކެއްފަދައެވެ. އޭނައާއި ހެދި އަންހެންކުދިން ހިތްހަލާކުވެ ކަރުނައަޅާ ރުޔަސް އެހިތަށް ކުޑަނަމަވެސް އަސަރެއް ކުރާނީއެއް ނޫނެވެ. އާރިޒް އެކުދިންނަށް ހަމްދަރުދީވި ނަމަވެސް އެއީ އެކުދިން އަމިއްލައަށް ހޯދައިގަންނަ ބޮނޑިއެއްކަން އެނގޭވެސް މެއެވެ. އާރިކްގެ ގޮތްތައް އެނގިހުރެވެސް އޭނަގެ ރީތިކަމަށް ހެއްލި ދިރިއުޅުން ބަރުބާދުކޮށްލަނީއެވެ. އަދި އެހެން އަންހެންކުއްޖަކާއި ގުޅުން އުފައްދާން މާ ގިނަ ވަގުތެއް ނުނަގާނެއެވެ.\nއާރިޒް ލެޕް ހުޅުވާލާފައި އޭނަ އަޕްލޯޑްކުރި ޔޫ ޓިއުބް ވީޑިއޯގެ ވިއު ބަލައިލުމާއެކު އުފަލުން އުދުހުވުނުހެން ހީވިއެވެ. އާރިޒް ޕައިލެޓްކަން ކިޔެވުމުގެ އިތުރުން އަމިއްލަ ރާގުހަދާ ލަވަތައް އަޕްލޯޑްކުރި ޔޫޓިއުބަށެވެ. އެތައް މިލިއަން ފޮލޯވާސް ލިބުނެވެ. އޭނަ މަޝްހޫރުވީ "ލުސިފާރ" ގެނަމުގައެވެ. މޫނުގައި މާސްކެއް އަޅައިގެން ހުރުމުގެ ސަބަބުން އޭނައަކީ ކާކުކަން ނޭގުނަސް އެ ވީޑިއޯތައް ނަގާފައި ހުންނަގޮތުން އަންހެންކުދިން ކީއްކުރަން ފިރިހެންކުދިންވެސް މޮޔަވާވަރުވެއެވެ. އެންމެ ޚާއްސަ ފޭންއަކަށް ކުރިން އުޅުނީ ލޫސީ ކިޔާ އަންހެންކުއްޖެކެވެ. އޭނަގެ ލަވަތަކަށް ދީވާނާވެ ތައުރީފުކުރުމުގެ ކޮޅެއްނެތެވެ. އެކަމަކު މި ފާއިތުވެ ދިޔަ ދެއަހަރު އެ ކުއްޖާ ގެއްލުމުން އާރިޒް އެކަމާއި ދެރަވެ އެކުއްޖާއަށް ވީގޮތެއް ނޭގިގެން ވިސްނިއެވެ. ކޮންމެ ދުވަހަކު ކޮމެންޓުކުރާ ކުއްޖެއް ގެއްލުމުން ދެރަވެސްވާނެއެވެ. ނަމަވެސް ދުނިޔޭގެ އާދައެވެ. ދިރިއުޅުމަށް އަންނަގޮތަށް ހިތް ރޮއްވާލާފައި ވަކިވުމަކީ ދިރިއުޅުމުގެ ބަޔެކެވެ. ފޭންއަކަށްވާ ކޮންމެ ކުއްޖެއްގެ ހާލު ބަލައިލާކަށް އޭނައަށް ވަގުތު ނުވަނީއެވެ. ވަގުތުވިނަމަވެސް އެއީ ކާކުކަން އެނގިގެން ނޫންހެއްޔެވެ.\nއާރިޒްގެ ހަދާންތައް ގެއްލިދިޔަސް އޭނަގެ ލަވަކިޔުމުގެ ހުނަރަކަށް ބަދަލެއްނައެވެ. ނަމަވެސް އާރިކްމެންނާއި އެކު އުޅުމުގެ ސަބަބުން ދީނީ ކަންތައްތަކާ ދުރުވެ އެފަދަ ނަމެއް ޚިޔާރުކުރީއެވެ. އާރިޒްއަކީ މިހާރު ނަމުގައި މުސްލިމެކެވެ. މުސްލިމުންގެ އެއްވެސް ސިފައެއް އޭނަގެ ނެތެވެ. ލުސިފާއަކީ ނަސާރާއިން އިބުލީހަށްދީފައިވާ ނަމެވެ. އެމީހުން އެއީ އުޑުން ވައްޓައިލެވުނު މަލާއިކަތެއްކަމަށް ދެކުނަސް މުސްލިމުންނަށް ލުސިފާއަކީ އިބުލީހެވެ. އިބުލީހަށް ކިޔާ ނަންކަން އެނގިހުރެވެސް އެނަން ޚިޔާރުކުރީ ދީނާއިމެދު އެއްވެސް ވަރަކަށް ހިތުގައި ލޯބި ނެތުމުންނެވެ. ލަވައާއި މިއުޒިކަކީ އޭނަގެ އުފަލެވެ. މާޒީގެ ހަނދާންތައް އެއްކޮށް ސިކުނޑިން ފޮހެވުނަސް އާރިޒްއަށް ރަގަޅު މަގު ފެންނާން އޮތެވެ. ޖަނާހުއަށްވެސް އެމެރިކާގެ މުއްސަދި ދިރިއުޅުމުގެ ތެރެއަށް ވަދެވި ދީނާއިމެދު ފަރުވާކުޑަކޮށްލެވުނީއެވެ.\nވިއްސާރަކަމުން އާރިޒް ދުއްވި ފްލައިޓް ޓާބިއުލެންސްގައި ޖެހި މީހުން ރޮއެ ސަލާމަތްވާނެކަމުގެ އުއްމީދު ކަނޑާލާ ހިސާބަށްދިޔައެވެ. އެންމެންވެސް މަރުމަތިން ހަދާންވެ ހެއްދެވިފަރާތަށް ދުޢާކުރިއެވެ. ފްލައިޓް ސަލާމަތުން ރަންވޭގައި ޖެއްސުމާއިއެކު ހަމްދުކުރިމީހުން މަދެވެ. ނޫނީ ހަމްދުކޮށްފައި އިރުކޮޅެއްނުވެ ދެން އޮތީ ފޯނުގެ އަވައިގާޖެހިފައެވެ. ސޯޝަލްމީޑިއާގައި ފޮނިކެނޑުމާއި ފޮޓޯތައް ލުމާއިއެކު އެހިސާބުން ހެއްދެވިފަރާތް ހަނދާން ނައްތައިލެވުނީއެވެ. އެހުރިހާ އިރެއްގައި އާރިޒް "ކޫލް"ކަމުން ކޯޕައިލެޓްވެސް ހައިރާންވިއެވެ. ކްރޫންނަށް އެހާ ބިރުވެރިކަން ލިބުނު އިރުގައި އާރިޒް އެންމެނަށް ހިތްވަރުދިން ގޮތުން ކްރޫއިންނާއި ޕެސެންޖަރުންގެ އިހުތިރާމްއާއި ލޯބި އޭނަ އަތުލިއެވެ. އާރިޒްގެއަށް އައިއިރު ޖަނާހުއާއި އާރިކް އޭނަގެ އިންތިޒާރުގައި ނުކައި ތިއްބެވެ. އޭރުވެސް ވާރޭ ބޯކޮށް ވެހެމުންދާ މަންޒަރު ކުޑަދޮރުތަކުން ފެނެއެވެ.\n"އަވަށްޓެރި މަންމަ ތަށިބަރި ފޮނުވީ. އެމީހުންނަށް ދަރިއެއް ލިބުނީކަން ނޭގޭ. ސަދަގާތެއްހެން ބޮޑަށް ހީވަނީ........"ޖަނާހު އާރިޒްއަށް ތަށްޓެއް ދިއްކޮށްލިއެވެ.\n"އުމާމީ ރަހަ އެކަނި މަދީ........"އާރިކް އިނގިލިން އެތިކޮޅެއް ލޮވެލާފައި އާރިޒްގެ އަނގަޔަށް ލެއްވުމުން އަނގަ ފުރޭގޮތްވިއެވެ. ޖަނާހު ހޭންފެށިއެވެ. އާރިކް އާރިޒްއަށް އެކަހަލަ ގޯނާއެއް ކޮށްނުލާ އިރެއް ނުދާނެއެވެ. ރިހި އިސްތަށިގަނޑު ވޫލްކޮޅަކުން އައްސާލާފައިވާއިރު ފާނޫޒުގެ އަލި އެޅި އިސްތަށިގަނޑު ފެންނަލެއް ނިކަން ނަލައެވެ. އެލޮލަށް އަރާފައިވާ ދަނބުކުލައިގެ ސަބަބުން ދުނިޔެއިން ބޭރުކަމެއްފަދައެވެ.\n"އެވެސް އޮންނަ ރަހައެއްތަ؟ " އާރިޒް ގޮނޑިއެއް ދަމާލައިގެން އިށީނެވެ.\n"ހޫމް ކުޅިއެއްޗެހީގައި އެންމެ މީރުރަހަ ލައްވަނީ އުމާމީ.." އާރިކް އިނީ ފޯނު ހުޅުވާލައިގެންނެވެ." ޖަނާ. އަހަރެމެންގެ ލުސިފާވެސް ތަރިއަކަށްވެއްޖެ ދޯ. ބަލާލަ މިއޮތްކަމެއް....." ނޫހެއްގައި އިން ޚަބަރެއް ހުޅުވާލާފައި އާރިކް ދެއްކުމުން އާރިޒް ހޭންފެށިއެވެ. އެއީ ދެން އެހާވަރުން ނޫހަށް އަރަންޖެހޭވާހަކައެއް ހެއްޔެވެ؟ އޭނަގެ ކުޅަދާނަކަމެއް އެނައަކަށް ނުފެނެއެވެ. ޓާބިއުލެންސްގައި ޖެހުމަކީ އޭނައަށް ހަމަ އެންމެ ނޯމަލްކަމެކެވެ. އެކަމަކު ދެން ޚަބަރުތައް ލިޔާކުދިންނަށް މުހިއްމުވަނީކަން ނޭގެއެވެ. އޭނަވެސް ބަތަލަކަށް ހަދައިގެން ފޮޓޯއެއްވެސް ޖަހާފައި އެބައިނެވެ. ނަސީބަކުން ލޮލުގައި އަވި އައިނު އަޅާފައެވެ.\n"ލުސިފާ ތަޚުތުގައި ވެޑުވިގެން ބާމިއުޑާ ޓްރޭންގަލް އޭނަގެ މަކާނަކަށް ހަދައިގެން އޭނަ އިންނަކަން މަ ދަންނަނީ. އެ ސަރަހައްދުން ދަތުރުކުރާ ފްލައިޓެއްވިޔަސް ކަނޑު ދުއްވާ އުޅަދެއްވިޔަސް އޭނަ ދަމައިގަނެޔޯ.........................." އާރިޒް އެއްބުމަ އަރުވައިލިއެވެ.\n"ދެމީހުންވާނެ އެ ކަލޭގެއާއި ދިމާކޮށްލަން ތިހިސާބުން ޓްރެވެލްކޮށްލަން...." އާރިކްގެ ތުންފަތްމައްޗަށް ލާނެތް ހިނިތުންވުމެއްވެރިވިއެވެ.\n"އަބަދާއަބަދު ތި ޖިންނި ޝައިތޯނުންގެ ވާހަކަ ނުދައްކަބަލަ. ކަލޭމެން ދެމީހުންނާއެކު މަވެސް އެންމެފަހުން ޝްރިންކަކަށް ދައްކަން ޖެހޭނެހެން ހީވާންފަށައިފި. އާރިޒް. ކޮބާ އާރިޒްގެ ޑޮކްޓަރ.............." ޖަނާހު ދިމާކޮށްލިއެވެ. އާރިޒްބުނީ އޭނަގެ ޑޮކްޓަރު ބަލަން ހޮސްޕިޓަލަށް ދެ ގާޑުން ލާފައިވާނެ ކަމަށާއި އޭނައަށްޓަކާ ރަގަޅަށް ބަލާދިނުމަށެވެ. މިހާރުއްސުރެ އެކުއްޖަކާއި އަޅުވާކިޔާވަރުން އާރިޒް ބިރުވެސް ގަނެއެވެ. އަޅުވާކިޔުމަކީ ސިހުރެކޭ ބުނީވެސް ޖަނާހުއެވެ. އެ ރުޅިގަދަ އަންހެންކުއްޖާއަށް ޑޮކްޓަރެއްގެ ވާޖިބު އަދާކުރެވޭނީ ކިހިނެއްބާވައޭވެސް އާރިޒް ހިތަށް އަރާފައި ހިނިއަންނަގޮތްވިއެވެ. ޖަނާހު އެކުއްޖާގެ ވާހަކަދެއްކުމުން އާރިޒް ހިތާ ހިތުން އުފާކުރެއެވެ. އެކުއްޖާގެ ވާހަކަ އެމީހުން ގިނަގިނައިން ދައްކާނެނަމައެވެ. އެނގެން ބޭނުންވާއިރުވެސް އަދި އެކުއްޖާގެ ނަން ހިސާބުވެސް އެނގެނީއެއް ނޫނެވެ.\nއާރިޒް ގޯޅިކަންމަތީގައި ހުރި ގާޑިޔާއަކުން ހެދި ބިލެތްގަނޑެއް ގަނެލައިގެން މަގުހުރަސްކުރަން އުޅުނެވެ. އެއްލިކަޅިއަކުން ކާރުގައި އިން އަންހެންކުއްޖާ ފެނިފައި އާރިޒް ގަސްތުގައި ކާރުގައި ޖެހިގަތެވެ. އެއާއިއެކު އޭނަ ވިއްސައިގެންގޮސް ޕޭވްމެންޓްމަތީގައި ޖެހުމާއެކު އެންމެން އެހިސާބަށް ބޮނޑިވެގަތެވެ. އެ އަންހެންކުއްޖާ ހާސްކަމާއެކު އެމަންޒަރުބަލަން އިނދެފައި ކާރުގެ ދޮރު ހުޅުވާލައިފާ ފޭބިއެވެ.


ޙަޤީޤީ ޙާދިސާ: ބައްޕަ ދެރަވާނެކަމެއް ނުކުރަން މަންމަކުރި ވަޞިއްޔަތަށް އިޙްތިރާމްކޮށް ނަވާރަ އަހަރުގަ މުސްކުޅިއަކާ ކައިވެނިކުރުމުން ލެއްވެވި ބޮޑު ރަހްމަތުގެ ވާހަކަ-\nއަޅުގަނޑަކީ މަންމައާއި ބައްޕައަށް ލިބުނު ހަމައެކަނި ދަރިފުޅެވެ. އަޅުގަނޑުމެން އުޅެމުން އައީ ވަރަށް އުފަލުގައެވެ. މަންމަވެސް ބައްޕަވެސް އެކަކު އަނެކަކު ދެކެ ވަރަށް ބޮޑަށް ލޯބިވެއެވެ. ދެމީހުން އަޅުގަނޑުދެކެވެސް ވަރަށް ލޯބިވެއެވެ.\nބައްޕައަކީ ސަރުކާރުގައި ވަޒީފާއަދާކުރާ ވަރަށް އާދައިގެ މުވައްޒިފެކެވެ. މުސާރަ ވަރަށް ކުޑައެވެ. ނަމަވެސް މަންމައަކީ ފުއްދައިގެން އުޅެން ދަންނަ އަންހެނަކަށްވުމުން އުޅެމުން އައީ އެއްވެސް ވަރަކަށް ދަރަނިވެރިނުވެ ލިބޭ މިންވަރުން ފުއްދައިގެންނެވެ.\nކަންދިމާވިގޮތުން އަޅުގަނޑުގެ އުމުރުން 14 އަހަރުގައި މަންމަ ނިޔާވެއްޖެއެވެ. 15 އަހަރުގައި ބައްޕަ ދެވަނަ ކައިވެނިކޮށް ދޮންމަންމައަކު ގެއަށް ގެނެސްފިއެވެ. ދޮންމަންމަ ގެއަށް ގެނައި ހިސާބުން އަބަދުވެސް އިވެނީ ބައްޕައަށް ލިބޭ މިންވަރު މަދުވެގެން ޝަކުވާކުރާ އަޑެވެ. ދޮންމަންމަގެ ބޭނުންތައް ނުފުދިގެން ކަންބޮޑުވެގެން ދައްކާ ވާހަކަތަކެވެ.\nހުރިހާ ދޮންމަންމައިންނަކީ ނުބައި ބައަކަށް ނުވި ނަމަވެސް އަޅުގަނޑަށް ލިބުނީ ވަރަށް ނުބައި ދޮންމަންމައެކެވެ. ބައްޕަގެ ކުރިމަތީގައި އަޅުގަނޑަށް ވަރަށް ހެޔޮވާނެއެވެ. ބައްޕަ ފެންނަން ނެތްނަމަ ބުނާނީ އެންމެ ނުބައި ބަސްތަކެވެ. އަޅުގަނޑު ގެންގުޅޭނީ އަޅަކަށް ހަދައިގެންނެވެ. ބައްޕަގެ ކުރިމަތީގައި ދައްކާ މަންޒަރު ތަފާތުވުމުން ދޮންމަންމައާއިބެހޭގޮތުން އަޅުގަނޑު ދައްކާ ވާހަކަތައް ބައްޕައަށް ޤަބޫލެއް ނުކުރެވެއެވެ.\nއެހެންވެ ފަހުން އެއްވެސް ޝަކުވާއެއް ނުކުރަމެވެ. ކެތްތެރިވެގެން ހުރީއެވެ. ދުޢާކުރަމުން ދިއައީ 18 އަހަރު ފުރޭތަނުން ކައިވެނިކުރާނެ ހެޔޮލަފާ ފިރިއަކު ދެއްވެވުން އެދިއެވެ. ތަނަވަސް ނޫންނަމަވެސް ލޯބިން އަޅުގަނޑު ގެންގުޅޭނެ ފިރިއަކަށް އެދިއެވެ.\nދުވަސްތައް މާޒީވަމުން ގޮސް 18 އަހަރު ފުރިއްޖެއެވެ. އެހިސާބުން ކުރިމަތިލާންޖެހުނީ އަންހެނެއްގެ ޙަޔާތުގައި ކުރިމަތިލާންޖެހޭނެ އެންމެ ބޮޑު ހިތްދަތިކަމާއިއެވެ. ދޮންމަންމަ ވަނީ މުސްކުޅިއެއްގެ އަތުން ބައްޕަލައްވައި ވަރަށް ގިނަ ފައިސާ ދަރަންޏަށް ނަންގުވައިފައެވެ. ރަހުނުކޮށްފައިވަނީ އަޅުގަނޑާއި އަޅުގަނޑުގެ ކައިވެންޏެވެ.\nވަރަށް ދެރަވިއެވެ. 60 އަހަރާއި ގާތްވެފައި ހުރި މީހަކާއި ކައިވެނިކުރަން ޖެހުމުންނެވެ. ކޮންމެއަކަސް އެޙާލަތުގައިވެސް އެއްވެސް ޝަކުވާއެއް ނުކުރަމެވެ. ސަބަބަކީ ދަމުނަމާދަށް ރައްކައުތެރިވުމަށާއި ޢިއްފަތްތެރިކަން ހިމާޔަތްކުރުމަށާއި ބައްޕަގެ ހިތުގައި ޖެހޭނެ ގޮތަށް އެއްވެސް ކަމެއް ނުކުރުމަށް މަންމަ ވަރަށް ގިނައިން ވަޞިއްޔަތްކޮށްފައިވާތީއެވެ. މަންމަގެ ވަޞިއްޔަތަށް ޢަމަލުކޮށްގެން ދެރަގޮތެއް މެދުވެރިނުވާނެކަމުގެ ޔަޤީންކަން އޮންނާތީއެވެ.\nކޮންމެއަކަސް ކައިވެނިކުރެވިއްޖެއެވެ. އޭނާގެ ދަރިއަކު ނުހުންނާތީ ތަންކޮޅެއް ބޮލަށް ފަސޭހަވިއެވެ. އަދި އޭނާއަކީ އަޚްލާޤް ރަނގަޅު މީހަކަށްވުމުން އެކަމުގެ ހިތްހަމަޖެހުންވެސް ލިބުނެވެ.\nއޭނާ އަޅުގަނޑު ގެންގުޅުނީ އަންތބަކު ގެންގުޅޭ ގޮތަކަށް ނޫނެވެ. ދަރިއަކު ގެންގުޅޭ ގޮތަށެވެ. އެނާއަކީ ބަލިމީހެކެވެ. އަބަދުހެން ހުންނަނީ ވަރުބަލިވެފައެވެ. އެހެންވެ އުޅެނީ އަޅުގަނޑާއި ވަރަށް ދުރުހެލިކޮށެވެ. އަޅުގަނޑަށްވެސް އޭނާ އާއިމެދު ކަންކަން ކުރެވެނީ ބައްޕައަކާއިމެދު ކަންކަންކުރާ ގޮތަށެވެ. ވީހައި ރަނގަޅަކަށް ޚިދުމަތްކުރަން މަސައްކަތްކުރަމެވެ.\nކައިވެނީގައި3މަސްވީތަނާ އޭނާއަށް އަމިއްލައަށް ވިސްނިގެން ގެއާއި މުދައު އަޅުގަނޑަށް ދީފިއެވެ. ކުރީ އެންމެ ޝަރުޠެކެވެ. އެއީ މަރުދުވަހާއި ހަމައަށް އޭނާއަށް ހެޔޮކޮށް ހިތައި އޭނާ ބަލައިދިނުމެވެ.\nމިއަދުނޫހުގެ ކިޔުންތެރިންނޭވެ! ކޯޓުން އެކަންކަން ނިންމިތާ މަހެއްހައިދުވަސްވެސް ނުވަނީސް ހާޓްއެޓޭކެއް ޖެހިފައި ފިރިމީހާ ނިޔާވެއްޖެއެވެ. ހަމަ ޙަޤީޤަތުގައިވެސް އެދުވަހު ވަރަށް ދެރަވިއެވެ. އެއީ ބައްޕައަކު ކަމުގައި ދެކިގެން ޚިދުމަތްކުރަމުން އައި މީހަކު އެހައި ކުއްލިގޮތަކަށް ނިޔާވުމުންނެވެ.\nފިރިމީހާ ނިޔާވި ދުވަސްނޫން އަނެއް ދުވަހު ބައްޕަ އާއި ދޮންމަންމަ ގެއަށް އައެވެ. ވަރަށް ހެޔޮކޮށް ހިތާފައި ބުނީމެވެ. "ބައްޕަ މިގޭގައި އަޅުގަނޑާއިއެކު ދިރިއުޅެންވެސްވީއެވެ. ނަމަވެސް ދޮންމަންމަ ދެން މިގެއަށް ވައްދައިގެން ނުވާނެއެވެ. ދޮންމަންމަގެ ބޭނުންތަކަށް ފައިސާ ހޯދަންވެސް އައިސްގެންނުވާނެއެވެ. ކަނޑަށް ފައިސާއަޅަމުންގޮސް ކަނޑުހިކުނަސް ދޮންމަންމަގެ ހިތެއް ނުފުރޭނެއެވެ. އަދި ދޮންމަންމައަކީ ދެފުށް ދެގޮތްކުރުމުގެ ނުބައި ސިފަ އިންތިހާއަށް ހުރި އަންހެނެކެވެ.3އަހަރު ދޮންމަންމަގެ އަނިޔާގައި ހޭދަކުރީމެވެ. އެކަމަކަށް ހިތްބުރަކަމެއްވެސް ނެތެވެ. މާފުވެސްކޮށްފީމެވެ. ނަމަވެސް ދެން ދޮންމަންމަގެ މޫނުވެސް ދެކޭކަށް ބޭނުމެއް ނޫނެވެ."\nގޭގައި އެކަނި ނޫޅެންވެގެން އެކުވެރި ދެމަފިރިއަކު ގެނެސް އެކުގައި އުޅޭތާ މަހެއްހައި ދުވަސްފަހުން ބައްޕަ އައިސް ބުނީ ދޮންމަންމަ ވަރިވެގެން ހިނގައްޖެކަމަށެވެ. މިވީގޮތަކީ ފިރިމީހާ މަރުވުމުން އޭނާއަތުން ހޯދަމުން ދިއަ ފައިސާތައް ލިބުން ހުއްޓުމުން ބައްޕަ އާއި ވަކިވީއެވެ.\nއެހިސާބުން ފެށިގެން ބައްޕަގެ ގެ ކުއްޔަށްދީފައި ބައްޕަ ހުރީ އަޅުގަނޑުގެ ގާތުގައެވެ. ފިރިމީހާ މަރުވިތާ6މަސްފަހުން ދެވަނަ ކައިވެނިކޮށް ދިރިއުޅެމުން މިއަންނަނީ ވަރަށް އުފަލުގައެވެ.\nއިތުރަށް ބުނާނެ ވާހަކައެއް ނެތެވެ. ހަމައެކަނި ބުނެލަން އޮތް ބަހަކީ މަންމަގެ ނަޞޭޙަތް ޤަބޫލުކުރާށެވެ. މަންމަގެ ވަޞިއްޔަތަށް އިޙްތިރާމްކުރާށެވެ. އަޅުގަނޑުގެ މަންމަ އަޅުގަނޑަށް އެކުރީ ހެޔޮލަފާ ކޮންމެ މައަކުވެސް ކުރާނެ ވަޞިއްޔަތެވެ. ޤަބޫލުކޮށް ޢަމަލުކޮށްފިނަމަ އުފާވެރިކަން ލިބޭނެއެވެ. އިން ޝާ ﷲ\n- މަރީނާ / މިއަދުނޫހުގެ ކިޔުންތެރިއެއް


Drug Viyafaariveriya El Chapo Ge Anbimeehaa Ves Drug Trafficking Massalaeh Gai Hayyarukoffi - Vaguthu\nފަހަކަށް އައިސް ދުނިޔޭގައި އުފެދުނު މަސްތުވާތަކެތީގެ އެންމެ ބޮޑު އެއްވިޔަފާރިވެރިޔާ ކަމަށް ބެލެވޭ މެކްސިކޯގެ ޖޮކްއިން "އެލް ޗަޕޯ" ގުޒްމަން އެމެރިކާގެ ޖަލެއްގައި ޙުކުމް ތަންފީޒު ކުރަމުން ގެންދަނިކޮށް އޭނާގެ އަނބިމީހާ އެމާ ކޮރޮނެލް ވެސް މަސްތުވާތަކެތި ޓްރެފިކް ކުރުމުގެ ތުހުމަތުގައި އެމެރިކާ އިން އިއްޔެ ހައްޔަރުކޮށް ދައުވާތަކެއް އުފުލައިފިއެވެ.\nއެމާ އަކީ ވެސް މެކްސިކޯ ރައްޔިތެކެވެ. އުމުރުން 31 އަހަރުގެ އެމާ ހައްޔަރު ކޮށްފައި ވަނީ ހޯމަ ދުވަހު ވޮޝިންޓަން ޑީސީގެ ޑުލެސް އިންޓަނޭޝަނަލް އެއާޕޯޓުންނެވެ.\nއެމާގެ މައްޗަށް މިހާރު ވަނީ މަސްތުވާތަކެތީގެ ބާވަތްތަކެއް ކަމަށްވާ ހެރޮއިން، މެތަޕެޓަމައިން، ހެރޮއިން އަދި މަރުޖުއާނާ އެމެރިކާގެ އެކި ސަރަހައްދުތަކަށް ފޮނުވުމުގައި ބައިވެރިވި ކަމުގެ ތުހުމަތު ކޮށްފައެވެ. އަދި 2015 ވަނަ އަހަރާއި 2016 ވަނަ އަހަރު އެލްޗަޕޯ މެކްސިކޯގައި ހައްޔަރުކޮށްފައި ހުއްޓާ ޖަލުން ފިލަން ވެސް އެމާ އެހީތެރިވެދިން ކަމަށް ތުހުމަތު ކުރެއެވެ.\nއެމެރިކާގެ ޕްރޮސެކިއުޓަރުން ކޯޓަށް ހުށަހަޅާފައިވާ ލިޔުންތައް ބުނާ ގޮތުގައި އެމާގެ ބައްޕަ އަކީ ވެސް އެލްޗަޕޯ ކާޓެލްގެ އިސް މެންބަރެކެވެ. އެމާއަށް ވަރަށް ކުޑައިރުއްސުރެ މަސްތުވާތަކެތީގެ ވިޔަފާރި ކުރާ ގޮތް އެނގޭ ކަމަށާއި އެވިޔަފާރީގެ ތެރޭގައި އޭނާ އައީ ބައިވެރިވަމުން ކަމަށް އެމެރިކާގެ ފުލުހުން ހޯދި މައުލޫމާތުތަކުން އެނގޭ ކަމަށް ޕްރޮސެކިއުޓަރުން ބުނެއެވެ.\n2012 ވަނަ އަހަރުން 2014 ވަނަ އަހަރަށް އެލްޗަޕޯ ފިލައިގެން އުޅުނުއިރު އޭނާ އާއި އޭނާގެ ގޭންގް ގުޅުވައިދޭ މެސެޖްތައް ރައްދު ކޮށްދިނުމުގެ މަސައްކަތް ވެސް ކުރީ އެމާ ކަމަށް ވެއެވެ.\nއެމާ އާއި އެލްޗަޕޯ އަށް ވަނީ އެއްމާބަނޑު ދެކުދިން ލިބިފައެވެ.\nއެލްޗަޕޯގެ މެކްސިކޯ އިން އެމެރިކާ އާއި ހަވާލު ކުރުމުން އެމެރިކާގައި އޭނާގެ ޝަރީޢަތް ކުރިއަށް ގެންގޮސް 2019 ވަނަ އަހަރު ވަނީ އޭނާ އުމުރަށް ޖަލަށް ލުމަށް ޙުކުމް ކޮށްފައެވެ. އެލްޗަޕޯ އުމުރަށް ޖަލަށްލި މައްސަލަ ވަނީ އިސްތިއުނާފު ކޮށްފައެވެ.\nޕޮޕޮޕޯ، އަލަގަހަކުން ކެޔޮނިރެއް ނުފަޅާނެ!


Boat farah eree Internet hoadhumah ahsseyrifashaa kairi kurumun, falhuverin thibee masthuge haalathugai - One Online\nއެމް ވީ ވަކަޝިއޯ --\nބޯޓު ފަރަށް އެރީ އިންޓަނެޓް ހޯދުމަށް އައްސޭރިފަށާ ކައިރިކުރުމުން، ފަޅުވެރިން ތިބީ މަސްތުގެ ހާލަތުގައި\nމިދިޔަ އަހަރުގެ ޖުލައި މަހުގެ 25 ވަނަ ދުވަހު މޮރިޝަސްގެ ފަރަށް އެރި، އެމްވީ ވަކަޝީއޯގެ މައްސަލައިގެ ތަހުގީގު ކުރިއަށްދާއިރު ގިނަ ކަންތައްތަކެއް ފެންމަތިވެއްޖެ އެވެ.\nތަހުގީގަށް މައުލޫމާތު ދެމުން ބޯޓުގެ ކެޕްޓަން ވަނީ ފަރަށް އަރަން މެދުވެރިވި ސަބަބު ހާމަކޮށްފަ އެވެ. ކެޕްޓަން ސުނިލް ކުމާރް ނަދޭޝްވަރު ވަނީ ދަތުރުމަތީގައި މޮރިޝަސްގެ އައްސޭރި ފަށާއި ކައިރި ކުރީ އިންޓަނެޓް ހޯދުމަށް ކަމަށެވެ.\nއެގޮތުން އާންމު ގޮތެއްގައި އެ ސަރަހައްދުން ދަތުރުކުރާއިރު ދަތުރުކުރަނީ މޮރިޝަސްގެ ބޭރުން 15 ނޯޓިކަލް މޭލު ދުރުން ކަމަށާއި ނެޓްވޯކް ލިބޭ ސަރަހައްދަކަށް ދިއުމަށް މޮރިޝަސްއާ ފަސް ނޯޓިކަލް މޭލަށް ބޯޓު ކައިރި ކުރި ކަމަށް ވެސް ކެޕްޓަން ބުންޏެވެ. ނަމަވެސް ރާޅު ބޮޑުކަމުން ކޮންޓްރޯލް ނުވެ ބޯޓު ފަރަށް އެރީ އެވެ.\nތަހުގީގުން ހާމަވި ގޮތުގައި ބޯޓު ފަރަށް އެރި ވަގުތު ފަޅުވެރިން ތިބީ މަސްތުގެ ހާލަތުގަ އެވެ. އަދި ކެޕްޓަންގެ ހާއްސަ ހުއްދައަކާއެކު ފަޅުވެރިން އެދުވަހު ވަނީ ޕާޓީއެއް ބާއްވައިފަ އެވެ.\nހަތަރު ހާސް ޓަނު ތެޔޮ ބަރުކޮށްފައި ހުރި އެބޯޓު ފަރަށް އަރައި ބޮޑެތި ގެއްލުން ތަކެއް ލިބިފައިވާއިރު، ބޯޓުން ގިނަ އަދަދެއްގެ ތެޔޮ ފައިބައި އައްސޭރިފަށުގެ ބޮޑު ސަރަހައްދަކަށް ތެޔޮ އެޅި މޮރިޝަސްއަށް ވަނީ ތިމާވެށީގެ ބޮޑު ކާރިސާއަކާ ކުރިމަތިވެފަ އެވެ.\nގުޅޭ ޓެގު މޮރިޝަސް


Roadhayah Masjid al-Haram ge capacity ithuru kuran Saudi inn nimmaifi | ThePress\nރޯދައަށް މަސްޖިދުލް ޙަރަމްގެ ކެޕޭސިޓީ އިތުރު ކުރަން ސައުދީން ނިންމައިފި\n07 April 2021, 14:03\nކުރިއަށް އޮތް ބަރަކާތްތެރިވާ ރޯދަ މަހު، މާތްވެގެންވާ މަސްޖިދުލް ޙަރަމްއަށް ޒިޔާރަތް ކުރެވޭނެ މީހުންގެ އަދަދު އިތުރު ކުރާނެ ކަން ސައުދީ އަރަބިއްޔާއިން ހާމަކޮށްފިއެވެ.\nމުގައްދަސް2މިސްކިތުގެ އިދާރީ ބެލެހެއްޓުންތެރި އިދާރާއިން މައުލޫމާތު ދޭ ގޮތުގައި، ރޯދަ މަހު މަސްޖިދުލް ޙަރަމަށް ޒިޔާރަތް ކުރެވޭނެ ޢުމްރާވެރިންގެ ކެޕޭސިޓީއަކީ 50000 އެވެ. އަދި އަޅުކަމަށް ޒިޔާރަތް ކުރެވޭނެ މީހުންގެ ކެޕޭސިޓީއަކީ 100000އެވެ. މުގައްދަސް މިސްކިތަށް ޒިޔާރަތް ކުރެވޭނީ ފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ވެކްސިން ޖަހާފައި ވާ ފަރާތްތަކަށް އެކަނި ކަމަށްވެސް ސައުދީން ވަނީ ނިންމާފައެވެ.\nރޯދަމަހުވެސް މަސްޖިދުލް ޙަރަމަށް ޒިޔާރަތް ކުރެވޭނީ، ސިއްހީ ގޮތުން އަޅާފައިވާ ރައްކާތެރި ކަމުގެ ފިޔަވަޅުތަކާ އެއް ގޮތްވާ ގޮތުގެ މަތީޏް ކަމަށް ސައުދީން ބުނެއެވެ.\nސައުދީން ދުވާލެއްގެ މައްޗަށް ކޮވިޑް ކޭސްތައް ރިޕޯޓް ކުރާ މިންވަރު 700 އަށް ވުރެ ދަށުގައި އުޅޭތާ މަސްތަކެއް ވެފައި ވަނިކޮށް، މި ރެކޯޑަށް މިހާރު ވަނީ ބަދަލު އައިސްފައެވެ. އެގޮތުން އަންގާރަ ދުވަހު، 793 ޕޮޒިޓިވް ކޭސް ރެކޯޑް ކޮށްފައި ވާ ކަމަށް މައުލޫމާތު ލިބެއެވެ.\nކޮވިޑް-19ގެ ބަލިމަޑުކަމުގެ ތެރޭގައި ދެވަނަ ރޯދަމަހަކާ ކުރިމަތިލާއިރު، މިސްކިތްތަކުގައި ރޯދަ ވީއްލުވުމާ ހާރު ކެއުމުގެ ސުފުރާތައް ނުހަދާނެ ކަން ސައުދީން ވަނީ ހާމަކޮށްފައެވެ. އަދި މިސްކިތްތަކުގައި އިއުތިކާފަށް ތިބުމުގެ ފުރުސަތު ނޯންނާނެ ކަންވެސް ސައުދީން ވަނީ ހާމަކޮށްފައެވެ.\nރޯދަ ދީން ލައިފްސްޓައިލް ސިއްހަތު


Zakaathuge gothugai faslahkka ah vure gina rufiyaa balaigenfi\nޒަކާތުގެ ގޮތުގައި ފަސްލައްކައަށް ވުރެ ގިނަ ރުފިޔާ ބަލައިގެންފި\n4 މަސް,2ދުވަސް,3ގަޑި, 32 މިނެޓް, 18 ސިކުންތު ކުރިން 1410ފާތިމަތު ރިފާއަތު\nޒަކާތުގެ ގޮތުގައި ފަސްލައްކަ ވުރެ ގިނަ ރުފިޔާ ލިބިފައިވާ ކަމަށް އިސްލާމިކް މިނިސްޓްރީން ވިދާޅުވެއްޖެއެވެ. އިސްލާމިކް މިނިސްޓްރީން ވިދާޅުވީ އަންގާރަ ދުވަހާ ހަމައަށް ޒަކާތުގެ ގޮތުގައި ފަސްލައްކަ ފަންސާސް ހަތްހާސް ތިންސަތޭކަ ސާޅީސް ރުފިޔާ ބަލައިގެންފައިވާ ކަމަށެވެ.\nއެގޮތުން މިނިސްޓްރީ މެދުވެރިކޮށް ޒަކާތުގެ ގޮތުގައި ދެލައްކަ ނުވަދިހަ ނުވަހާސް ނުވަސަތޭކަ ސާޅީސް ފަސް ރުފިޔާ ދައްކާފައިވާއިރު ބޭންކް އޮފް މޯލްޑިވްސް މެދުވެރިކޮށް 1،53940 ރުފިޔާ އަންގާރަ ދުވަހާ ހަމައަށް ވަނީ ދައްކާފައެވެ.\nމާލެ ސިޓީ ކައުންސިލް މެދުވެރިކޮށް ޒަކާތް ދެއްކި ފަރާތްތަކުން މިހާތަނަށް 9395 ރުފިޔާ އަދި ހައުސިން ޑިވެލޮޕްމެންޓް ކޯޕަރޭޝަން މެދުވެރިކޮށް 30،340 ރުފިޔާ ވަނީ ޒަކާތުގެ ގޮތުގައި ދައްކާފައެވެ. އަދި މޯލްޑިވްސް އިސްލާމިކް ބޭންކް މެދުވެރި ކޮށް ޒަކާތުގެ ގޮތުގައި ތެއްތިރީސް ހާސް ހަތަރުސަތޭކަ ފަސްދޮޅަސް ފަސް ރުފިޔާ ވަނީ ދައްކާފަމީގެ އިތުރުން ދިރާގު މެދުވެރިކޮށް ޒަކާތުގެ ގޮތުގައި 16،755 ފަސް ރުފިޔާ އަދި އުރީދޫ މެދުވެރިކޮށް ތޭރަ ހާސް ހަތަރުސަތޭކަ އައްޑިހަ ވަނީ ޒަކާތުގެ ގޮތުގައި ދައްކާފައެވެ.\nމިއަހަރު ފިތުރު ޒަކާތުގެ ގޮތުގައި ބަލައިގަތުމަށް ހަމަޖެހިފައިވަނީ އެ ރަށެއްގައި ބަނޑު ކެއުމުގެ ގޮތުގައި އާންމުކޮށް ކައިބޮއި އުޅުނު ބާވަތަކުން 2.4 ކިލޯގެ އަގު ކަމަށްވެސް އިސްލާމިކް މިނިސްޓްރީން ވިދާޅުވެއެވެ. އެގޮތުން ރަސްމީކޮށް ޒަކާތް ބަލައިގަތުމަށް ހަމަޖެހިފައިވަނީ 2.4 ކިލޯ ގޮވާމުގެ އަގަށްވާ ފައިސާއިން ކަމަށްވެސް މިނިސްޓްރީން ވިދާޅުވެއެވެ.\nމާލޭ ސިޓީގައި ދިރިއުޅޭ މީހުން ޒަކާތުގެ ގޮތުގައި ދައްކަންޖެހޭނީ އާދައިގެ ހަނޑޫނަމަ 15 ރުފިޔާއެވެ. އަދި ތައިލެންޑު ހުދު ހަނޑޫނަމަ 45 ރުފިޔާއެވެ. އަދި ބާސްމަތީ ހަނޑުލުންނަމަ 95 ރުފިޔާ. ރަތް ހަނޑުލުން 75 ރުފިޔާ އަދި އާދައިގެ ފުށުންނަމަ 15 ރުފިޔާއެވެ. އަދި އާޓާ ފުށުންނަމަ 60 ރުފިޔާ ކަމަށް މިނިސްޓްރީން ވިދާޅުވެއެވެ.\nފިތުރު ޒަކާތް އިސްލާމިކްމިނިސްޓްރީ


މައިޝާއާއި އެއްއުމުރެއްގެ ކުއްޖެއް ކަމުގައިވާއެރަށު ޝާއިން ކިޔާ ކުއްޖެއް މައިޝާއަށް ލޯބި ހުށައަޅާފިއެވެ. މައިޝާފެންނަ ތަނަކުންހެން ޝާއިން ،އޭނާގެ ލޯބި ގަބޫލުކުރުމަށް އާދޭސް ކުރަމުންދިޔައެވެ. އެހެންކަމުން މައިޝާ ހުންނަނީ ގެއިންވެސް ބޭރަށް ނުކުންނަންބޭނުން ނުވެފައެވެ. އެކަމަކުވެސް ގެއިން ބޭރަށް ނުނުކުމެ އަބަދު ގޭގައިއޮންނާނީވެސް ކިހިނަކުން ހެއްޔެވެ. ސީދާ ސީދަލަށް ޝާއިން ކައިރީ އޭނާދެކެ ،އެއްވެސް ލޯތްބެއް ނުވާކަމަށް އެތައްފަހަރަކު މައިޝާއަށް މިހާރު\nލިޔުނީ : ޢަބްދުލް ޙަމީދު ޢަބްދުއްﷲ /ސޫރަޖު ބ. ހިތާދޫ | 29 މާރިޗު 2013\n-\tމައިޝާއާއި އެއްއުމުރެއްގެ ކުއްޖެއް ކަމުގައިވާއެރަށު ޝާއިން ކިޔާ ކުއްޖެއް މައިޝާއަށް ލޯބި ހުށައަޅާފިއެވެ. މައިޝާފެންނަ ތަނަކުންހެން ޝާއިން ،އޭނާގެ ލޯބި ގަބޫލުކުރުމަށް އާދޭސް ކުރަމުންދިޔައެވެ. އެހެންކަމުން މައިޝާ ހުންނަނީ ގެއިންވެސް ބޭރަށް ނުކުންނަންބޭނުން ނުވެފައެވެ. އެކަމަކުވެސް ގެއިން ބޭރަށް ނުނުކުމެ އަބަދު ގޭގައިއޮންނާނީވެސް ކިހިނަކުން ހެއްޔެވެ. ސީދާ ސީދަލަށް ޝާއިން ކައިރީ އޭނާދެކެ ،އެއްވެސް ލޯތްބެއް ނުވާކަމަށް އެތައްފަހަރަކު މައިޝާއަށް މިހާރުބުނެވިއްޖެ ވެސް މެއެވެ. އެކަމަކުވެސް ޝާއިން އޭނާގެ މަސައްކަތަކަށްހުއްޓުމެއް ނުގެނުވައެވެ. އެހެންކަމުން މައިޝާ ހުންނަނީ ހަދާނެގޮތްހުސްވެފައެވެ.\n-\t” ޝައުޝަން…. މިއުޅޭ ޝާއިނަކާހެދި މިހާރު އުޅެންވެސްއުނދަގޫވެއްޖެ…….. ހީވަނީ އަހަރެން ގެއިން ބޭރަށް ނުކުންނަ ވަގުތަކަށްބަލަން ހުންނަހެން …………….. ދިމާވާ ކޮންމެ ފަހަރަކު ލޯތްބަށް އެދި އާދޭސްކުރަމުން ފަހަތުން އަންނަނީ ……… އަހަރެން ލޯތްބެއް ނުވެޔޭ ހަދާން ނައްތާލށޭބުނުމުންވެސް އެކަމެއްއް ހުއްޓައެއް ނުލި ……. ބޮޑު އުދަގުލަކަށް ވެއްޖެ ”ރަށުގެ ތުނޑިއާއި ދިމާއަށް ދަމުން މައިޝާ ވާހަކަ ދެއްކީ އޭނާގެ އެންމެގާތްއެކުވެރިޔާ ، ޝައުޝަން އާއެވެ.\n-\t” ދެން އޭނާގެ ހުށައެޅުން ޤަބޫލުކުރަންވީނު ……. އޭރުން ތިކަން ހުއްޓިދާނެއްނު “\n-\t“ދެން މިޝައު ……. ސީރިއަސްކޮށް …… އަޅެ ނެތްތަ ރަގަނޅުޚިޔާލެއް ” މައިޝާ ހުރީ ވަރަށް ސީރިއަސް ވެފައި ކަމުން ޝައުޝަންވެސް އޭނާކުރިން ހުރި ސމާސާގޮތްގަނޑު ދޫކޮށް ސީރިއަސްވިއެވެ.\n-\t” ތިކަހަލަ އާވާރާ މީހަކު ހުއްޓުވުމަކީ މިޒަމާނުގައި ވަރަށްއުދަގޫ ކަމަކަށް ވާނީ ……… މަންމަ ކައިރީ ބުނަންވީނު ……….. އޭރުންތިކަމުގައި ހައްލެއްް ލިބިދާނެ ……. ދެންއޮތީ އެހެންގޮތެއްް …. ” ޝައުޝަންއެހާހިސާބަށް ބުނެފައި ހުއްޓާލިއެވެ.\n-\t” މަންމަމެން ކައިރީ ބުނެގެން އޭނައާދިމާއަށް ބަވާލަންވީ ދޯ …….. އޭރުން އެކަންތައްގަނޑު ގަދަކޮށްލާފިއްޔާ ދެން ހަދާނީ ކިހިނެއް ”މައިޝާ ބޭނުން ވަނީ ކޮންމެ ގޮތަކުންވެސް އެކަން ހުއްޓުމަކަށްގެނައުުމަށެވެ.\n-\t” އެހެންވެއެއް ނޫންތަ އަހަރެން މިބުނީ ދެންއޮތީ އެހެން ގޮތެކޭ “ ޝައުޝަން ހީގަތެވެ.\n-\t” ދެ އެހެންގޮތެކޭ ނުކިޔާ އޮތް ގޮތެއް ބުނީމަދޯ އެނގޭ ނީބުނެބަލަ އަވަހަށް …… އަހަރެން ތަޅުވަންތަ ނުބުނެ ތި ލަސސްކުރަނީ ” މައިޝާހުރީ ކެތްމަދުވެފައެވެ.\n-\t” މިބުނީ … މައިޝާ ވެސް ތިހުރީ ކިޔަވާ ނިމިފައޭ ….. ދެންއަވަހަށް އަފްލަޙާ އިންނަން އުޅޭށޭ . އޭރުން ތިޔަ ޝާއިންގެ ކިބައިންވެސްމިންޖުވެވިދާނެ ނޫންހޭ ” ޝައުޝަން އޭނާއަށް ފެންނަގޮތް ހާމަކުރިއެވެ.އެޚީޔާލުވީ މައިޝާއަށްވެސް ވަރަށް ކަމުދާ ޚިޔާލަކަށެވެ.\n-\t“ތޭންކްސް ޝައޫ ………… އެކަމަކު މިހާރުވެސް އަފްލަޙްއާއިމިގުޅަނީ މަންމަމެންނާއި ސިއްރުން .. ހިތަށް މިއަރަނީ އެމީހުން ޤަބޫލު ވާނެބާއޭ….. ނުގަބޫލު ވެއްޖެއްޔާ ދެން އަހަރެން ހަދާނީވެސް ކިހިނެއް .. އަފޫއާ ނުލާ އެންމެ ދުވަހެއްވެސް އަހަންނަކަށް ކެތެއް ނުވާނެ “\n-\t” ނެގެޓިވްކޮށް ނުވިސްނަބަލަ . އިރާދަކުރެއްވިއްޔާހުރިހާކަމެއްވެސް ރަގަނޅުވާނެ …” މައިޝާ ދެރަވެފައި ހުރުމުންހިތްވަރުދިނުމަށް ޝައުޝަން ބުންޏެވެ.\n-\tއޭރު ހިނގަމުން ހިގަނމުން އައި އެދެމީހުންނަށްވެސްރަށުގެ ތުނޑިއާއި ހަމައަށް އާދެވިއްޖެއެވެ. ރަށުގެ ހިތްގައިމު ތުނޑިއަށްބައެއް ދުވަސްދުވަހު މައިޝާ އާއި ޝައުޝަން އާދެއެވެ. ޤުދުރަތީ އެރީތިމަންޒިލުގައި ވަގުތުކޮޅެއް ހޭދަކޮށްލުމަކީ އެދެ މީހުންނަށްވެސް ވަރަށް ބޮޑުހިތްހަމަޖެހުމެއް ލިބޭ ކަމެކެވެ.\n-\t” ޝައު………….. ޝައު ނޫޅެންތަ ބިޓެއް ނަގާކަށް ” ކުޑަހިދުކޮޅަކަށް ދެމީހުންގެ މެދަށް ވެރިވެފައި އޮތް ހަމަހިމޭން ކަނޑާލަމުންމައިޝާ ވާހަކަ ދެއްކިއެވެ.\n-\t” އަދި ތިކަހަލަ ކަމެއް ނުކުރަން …….. އާދޭސް ކުރަމުން އަހަރެން ފަހަތުން ދުވާނެ މީހެއް ނުވޭވީއްޔަ . އެހެންނަމަތާ ދޯ ” ލާނެތްފާޑަކަށް ހެމުން ޝައުޝަން ބުންޏެވެ،\n-\t” ހޫނ ……. މަލާމާތް ކުރާނެ ކަމެއްނެތް ……… ސީކޮށް ބުނެބަލަ … ނެތްތަ ކަމުދާ ކުއްޖެ ” މައިޝާ ވަރަށް ސީރިއަސްކޮށް އެހިއެވެ.\n-\t” ނޫނޭ ބަލާލަބަލަ …….އެހެރި އަންނަނީ އެއްނު …..” ޝައުޝަންދުރުން އަންނަ މީހަކަށް އިޝާރާތް ކުރުމުން މައިޝާވެސް އެދިމާއަށްބަލާލިއެވެ.\n-\t“ޝާއިންތަ ” މައިޝާ ހައިރާންވިއެވެ.\n-\t“އުހުން …. އޭނަ ފެނުމުން ހިތައްއެރީ މައިޝާއަށް ދައްކާލާނަމޭ ” ޝައުޝަން ހީގަތެވެ.\n-\t” ހޫނ… ބޮޑު ފޫހިގަނޑެއް… ހިގާދަމާ ” ޝާއިން އަންނަތަންފެނުމުން މައިޝާގެ މޫޑް ބަދަލުވިއެވެ. ވީފޫހިން އަވަހަށް އެތަނުން ދިއުމަށްހިނގައިގަތެވެ. އެހެންކަމުން ޝައުޝަންއަށް ވެސް ޖުބޫރުވީ މައިޝާ ފަހަތުންދިއުމަށެވެ.\n-\t” އެބަހުރި ވަރަށް ކަމުދާ ކުއްޖެ . އެކަމަކު އަހަރެން އޭނަދެކެ ލޯބިވާކަމެއް އޭނައަކަށް ނޭއްގޭނެ ” މައިޝާއާއި އަރާ ހަމަކުރަމުންޝައުޝަން ވާހަކަ ދެއްކިއެވެ.\n-\t” އަސްލުވެސް ދެން ބުނެބަލަ ކާކުތަ އެނަޞީބު ވެރިއަކީ ”މައިޝާ ހުރީ ޝައުޝަންގެ ހިތުގެ ބައިވެރިއަކީ ކޮބައިތޯ ބެލުމަށްކެތްމަދުވެފައެވެ. ފަހަރުގައި އޭނާއަށް ވެވިދާނެ އެހީއެއް އޮވެދާނެ މަކަށްޓަކައެވެ. ވީވެސް އެހެންނެވެ. ޝައުޝަން ހިތްކިޔައިގެން އުޅެނީ މައިޝާއާއިދެބެންގެ ދެދަރި ކުއްޖަކާއެވެ.\n-\t” ހޫނ… ކުރިންވެސް ހިތުގައި ނުބާއްވާ އަހަރެން ކައިރީގައިބުނިނަމަ …….. މިހާރު ތިކަންތައް ހުރީހި ނިމިފާ ” މައިޝާ ވަރަށްޔަގީންކަމާއެއްކޮށް ބުންޏެވެ.\n-\t” ސައިދޭނަން ” ޝައުޝަންވެސް ހުރީ އެކަން ވަރަށް ބޭނުންވެފައެވެ.\n-\t” ނުދިނަސް ގަދަކަމުން އަތުލާނަން … ” މައިޝާ ގަދަކޮށްލިއެވެ.\n-\t” މައިޝާ ހާދަބާރަކަށް ތިދަނީ ….. އަހަރެން ފެނުނީމަދޯ … އަޅެމައިޝާ އަހަރެން ހުތުރީތަ … އަހަރެން މައިޝާދެކެ ނުލާހިކު ލޯބިވެޔޭ …………މައިޝާއާއި ނުލައި އަހަންނަކަށް ކެތެއް ނުވާނެ …. ޕްލީޒް މައިޝާ އާއެކޭބުނޭ … އަހަރެން ގެ ލޯބި ގަބޫލުކުރޭ ޕްލީޒް .. ޕްލީޒް ” މައިޝާ މެންނާއިއެއްހަމައެއްގައި ހިނގަމުން ޝާއިން މައިޝާއަށް އާދޭސްކުރަމުން ދިޔައެވެ\n-\t” ޝާއިން އަށް އޮންނާނީ އަހަރެން ޖަވާބު ދީފަ. ކިތަންެމެއާދޭހެއް ކުރިއަސް އަހަރެންގެ ޚިޔާލެއް ބަދަލެއް ނުވާނެ . ބުނެފީމެއްނުއަހަރެން އުޅެނީ ކުއްޖަކާ ރައްޓެހި ވެގެންނޭ . އަދި ބުނަން މިއުޅެނީ ވަރަށްއަވަހަށް އޭނައާ އިންނަން ދެން އަހަންނަށް އުނދަގޫ ނުކޮށް ކޮންމެވެސްއެހެން ކުއްޖެއްގެ ފަހަތުން އުޅުނީއްޔާ ރަގަނޅު ވާނީ ” ރުޅިއަިސްފައިހުރިމައިޝާއަށް ކިޔޭ ނުކިޔޭ އެއްޗެއްވެސް އެނގޭހެނެއް ހިޔެއް ނުވެއެވެ.\n-\t” އަހަރެން ލޯބިވާނެ މީހެއް އެނގޭނީ ހަމަ އަހަންނަށް …….މީހަކާ ނީދެ ހުންނަން ޖެހުނަސް މައިޝާ ނޫން މީހަކާ އަހަރެން ނުއިންނާނަން .. އަބަދުވެސް މައިޝާއަށް އަހަރެން އިންތިޒާރު ކުރާނަން …..” ޝާއިންގެއަޑުންވެސް އޭނާއަށް ފުން އަސަރުތަކެއް ކޮށްފައިވާކަން އެނގެއެވެ. ނަމަވެސްއެކަމަކާ މައިޝާ ފަރުވާލެއް ނުބަހައްޓައެވެ.\n-\t” މަށަށްކީ .. ސާފުބަހުން މިބުނަނީ ކަލެއަކަށް މަށެއްނުލިބޭނެ . މަށަށް އުނދަގޫ ނުކުރައްޗޭ ……… ކަލޭ ގައިގާ މީހެއް ހިތްކިޔާގޮތެއް އެބަހުރިތަ ” މައިޝާ ރުޅިއައިސް ހަޅޭލަވައިގަތެވެ\n-\t” ދެން އަހަރެން މައިޝާއަކަށް އުދަގުލެއް ނުކުރާނަން ” ޝާއިންފަހަތަށް އެނބުރި މައިޝާމެންނާ ދުރަށް ތުނޑިއާއި ދިމާއަށް ހިނގައިގަތެވެ.\n-\t“އެކަމަކު މައިޝާ . ތީ ބޮޑުވަރުހެން މަށަށް ހީވަނީ …..ރުޅިއަޔަސް މީހުންގެ ސިފަޔަށް މަލާމަތް ކުރާކަށް ނުވާނޭ މިހުން ބުނެއެއްނު ”މައިޝާގެ އެއަމަލުން ޝައުޝަން ހުރީ ހިތްހަމަ ނުޖިހިފައެވެ.ރަހުމަތްތެރިއެއްކަމަކު އެއްވެސް މީހަކަށް ބަދުބަހެއް އަދި މީހެއްހުންނަގޮތަށް މަލާމާތް ކުރާކަށް ޝައުޝަން ބޭނުމެއް ނުވެއެވެ.\n-\t” ސޮރީ . އެހެންނުވާނީ … ރުޅިއަރުވަންޏާ . ..” ހަޤީޤަތުގައިޝާއިންއާދިމާއަށް ކިޔުނު އެއްޗެހިން ފަހުން މައިޝާވެސް ދެރަވިއެވެ. އެއީއޭނަ ގަސްތުގައި ކީ އެއްޗެއްސެއް ނޫނެވެ. އޭނަގެ ގަސްތަކީ ޝާއިން އޭނަގެފަހަތުން އަންނަ އައުން ހުއްޓުމަކަށް ގެނައުމެވެ.\n-\t” ސޮރީ އޭ ބުނަންވީ ޝާއިން ކައިރީގައޭ . އޭނައާ ދިމާއަކަށްނު މައިޝާ އެވަރު އަރުވާލީ “\n-\t” އަހަންނަކަށް ނުކެރޭނެ ….. ދެން ޝައުޝަން ބުނެދެންވީ އެއްނު … ” މައިޝާ އެދުނީ އޭނަ ސޮރީ އޭ ބުނި ވާހަކަ ޝާއިންކައިރީގައި ޝައުޝަންގޮސް ބުނެދިނުމަށެވެ. މައިޝާ އެވަރަށް އާދޭސް ކުރުމުން ޝައުޝަންވެސްއެންމެފަހުން މައިޝާއަށް އެކަން ކޮށްދިނުމަށް އެއްބަސްވިއެވެ.\nހާދަކުރޭ....! އެކަމަކުު ވަރައް ސަޅި..............


vnews - Qaanoonul ugoobaathah corruption aai gulhun huri islaahuthakeh hushahalhan ninmaifi\nގާނޫނުލް އުގޫބާތަށް ކޮރަޕްޝަނާ ގުޅުންހުރި އިސްލާހުތަކެއް ހުށަހަޅަން ނިންމައިފި\nމިހާރު އަމަލު ކުރަމުން އަންނަ އާ ގާނޫނުލް އުގޫބާތަށް ކޮރަޕްޝަނާ ގުޅުންހުރި އިސްލާހުތަކެއް ހުށަހަޅަން ސަރުކާރުން ނިންމައިފި އެވެ.\nޓީވީއެމުން ރޭ ގެނެސްދިން "ރާއްޖެ މިއަދު" ޕްރޮގްރާމުގައި ވާހަކަދައްކަވަމުން ދައުލަތުގެ ބަންޑާރަނައިބް މުހައްމަދު އަނިލް ވިދާޅުވީ ރައްޔިތުންގެ މަޖިލިސް މިއަހަރަށް ހުޅުވުމާއެކު ގާނޫނުލް އުގޫބާތަށް އިސްލާހުގެ ގެނައުމުގެ ދެ ބިލެއް މަޖިލީހަށް ހުށަހެޅުމަށް ނިންމާފައިވާ ކަމަށެވެ. އެގޮތުން ހިޔާނާތްތެރިވުމާއި ބަޣާވާތް ކުރުމުގެ ކުށް ގާނޫނުލް އުގޫބާތުގައި މިހާރަށް ވުރެ ތަފްސީލްކޮށް ހިމެނުމަށް ނިންމާފައިވާ ކަމަށްވެސް ވިދާޅުވި އެވެ.\nގާނޫނުލް އުގޫބާތުގައި ކޮރަޕްޝަނާ ގުޅޭ ބައެއް މާއްދާތައް ހިމަނަން ނިންމާފައިވަނީ އެންޓި ކޮރަޕްޝަން ކޮމިޝަން (އޭސީސީ) ބައެއް ހިޔާލުތައް ވެސް ހޯދައިގެން ކަމަށް ވިދާޅުވި އެވެ. ގާނޫނުލް އުގޫބާތަށް ހުށަހަޅަން ނިންމާފައިވާ އިސްލާހުތަކުގައި އިސްކަންދީފައިވާނީ ކޮރަޕްޝަނާއި ހިޔާނާތްތެރިވުމާއި ރިޝްވަތުގެ ކުށް ބަޔާން ކުރުމަށް ކަމަށްވެސް ވިދާޅުވި އެވެ. އަދި ވިދާޅުވީ މިއިސްލާހުތަކާ އެކު ރިޝްވަތުގެ ކުށުގައި ލިބޭ އަދަބު ބޮޑުވެގެން ދާނެ ކަމަށެވެ.\nގާނޫނުލް އުގޫބާތުގައި ރިޝްވަތުގެ ކުށް މިހާރު ބަޔާންކޮށްފައިވީ ނަމަވެސް ރިޝްވަތުގެ އަމަލުގެ ކުޑަބޮޑު މިނަށް ބަލައި ކުށުގެ އަދަބު ލިބޭ އުސޫލެއް ހިމަނާފައެއް ނުވެ އެވެ.\nގާނޫނުލް އުގޫބާތަށް އަމަލުކުރަން ފަށާފައިވަނީ 2015 ވަނަ އަހަރުގެ ޖުލައި މަހުގެ 16 ވަނަ ދުވަހު އެވެ.\nގާނޫނުލް އުގޫބާތުގެ ތެރެއިން ކޮރަޕްޝަނާ ގުޅޭ އިސްލާހުތަކެއް ގެނައުމަށް ނިންމާފައިވާއިރު ކޮރަޕްޝަންގެ މައްސަލަތަކުގައި މިހާރު ވެސް ދައުވާކުރަމުން ގެންދަނީ 2000 ވަނަ އަހަރު އަމަލު ކުރަން ފެށި ކޮރަޕްޝަން ހުއްޓުވުމާއި މަނާ ކުރުމުގެ ގާނޫނުގެ ދަށުންނެވެ. މިގާނޫނަކީ މިހާރުގެ ހާލަތަށް ބަލާއިރު މިހާރުވެސް އިސްލާހުތަކެއް ބޭނުންވާ ގާނޫނެއް ކަމަށް ބައެއް ގާނޫނީ ވަކީލުން ގެންދަނީ ވިދާޅުވަމުންނެވެ.


Male' gai 24 gadi iru viyafaari kuran vilimale terminal ge fihaara ah hudhadheefi | Mihaaru\nރީޓެއިލް ފިހާރައެއްގެ އެތެރެ. 24 ގަޑި އިރު ހިންގުމަށް އެއް ފިހާރައަށް އިކޮނޮމިކް މިނިސްޓްރީން މިހާރު ވަނީ ހުއްދަދީފައި--ފޮޓޯ:އާކައިވް\nމާލޭގައި 24 ގަޑިއިރު ވިޔަފާރިކުރަން ވިލިމާލެ ޓާމިނަލްގެ ފިހާރަ އަށް ހުއްދަ ދީފި\n07 މާޗް 2019 - 19:245comments\nމިއީ 24 ގަޑިއިރު ވިޔަފާރި ހިންގުމުގެ ހުއްދަ މި ސަރުކާރުން ދޭން ފެށި ފަހުން މާލޭގައި އެ ހުއްދަ ދިން ފުރަތަމަ ފިހާރަ އެވެ. އެކަމަކު، މާލޭގައި 24 ގަޑިއިރު ކެފޭ/ރެސްޓޯރަންޓް ހިންގުމުގެ ހުއްދަ އިއްޔެ އާއި މިއަދު ވަނީ ހަތަރު ތަނަކަށް ދީފަ އެވެ.\nމާލޭގައި 24 ގަޑިއިރަށް ވިޔަފާރިކުރުމުގެ ހުއްދަ އިކޮނޮމިކް މިނިސްޓްރީން އިއްޔެ ދިނީ ސީ ހައުސް ރެސްޓޯރެންޓާއި ސޯސަން މަގުގައި ހުންނަ ސެފްރޯން ކެފޭ އަދި މާފަންނު ފުޑް ކޯޓުގައި ހުންނަ ނައިސް އެންޑް ސްޕައިސް ރެސްޓޯރެންޓަށެވެ. އަދި ފުޑް ކޯޓުގައި ހުންނަ ވީވާ ކެފޭ ވެސް 24 ގަޑިއިރު ހިންގުމުގެ ހުއްދަ ސަރުކާރުން މިއަދު ވަނީ ދީފަ އެވެ.\nމާލޭގައި މިހާރު 24 ގަޑިއިރަށް ހަތަރު ކެފޭ އަކާއި އެއް ފިހާރަ ހިންގާނެ އެވެ.\n- އެތެރެ ސާފުކޮށް ފެންނަ ގޮތަށް ހުރުން. - 24 ގަޑިއިރު އޮޕަރޭޓްކުރާ ކެމެރާ ހަރުކޮށްފައި ހުރުން. - ކައުންސިލްތަކުން ކަނޑައަޅާ ސަރަހައްދެއްގައި ހުންނަ ތަނަކަށް ވުން. - ދުންފަތުގެ އިސްތިއުމާލު ކުރުން މަނާ ކުރުން. އެކަމަކު ރާއްޖޭގައި ހިންގާ ބޭރުގެ އެއްވެސް ފްރެންޗައިޒްއަކަށް 24 ގަޑިއިރު ވިޔަފާރިކުރުމުގެ ހުއްދައެއް ނުދެ އެވެ. ދަންވަރު ވިޔަފާރި ހިންގުމުގެ ހުއްދަ ދެނީ އަހަރަކު 2،000ރ. ގެ ފީ އަކަށެވެ. މި ހުއްދަ ދެނީ ދެ އަހަރުގެ މުއްދަތަކަށެވެ. ޝަރުތުތަކާ ހިލާފުވާ ފުރަތަމަ ފަހަރު ހަ މަހަށް ހުއްދަ ހިފަހައްޓާނެ އެވެ. އަދި ތަކުރާރުކޮށް އެ ގަވާއިދާ ހިލާފްވާ ނަމަ، ހުއްދަ ބާތިލްކުރާ ގޮތަށް ވެސް ވަނީ ހަމަޖައްސައިފަ އެވެ.\nއިތުރު ލިޔުންތައް އިކޮނޮމިކް މިނިސްޓްރީ ރީޓެއިލް ވިޔަފާރި 24 ގަޑިއިރުގެ ހިދުމަތް މާލެ ދިވެހި ސަރުކާރު ފިހާރަ


Hasina ah hamalaa dheyn ulhunu meehunnah maruge adhabu | Mihaaru\nބަންގްލަދޭޝްގެ ބޮޑު ވަޒީރު ޝެއިޚް ހަސީނާ. --ފޮޓޯ:އޭއެފްޕީ\nހަސީނާ އަށް ހަމަލާދޭން އުޅުނު މީހުންނަށް މަރުގެ އަދަބު\n04 ޖުލައި 2019 - 16:13 1 comment\nޑާކާ (ޖުލައި 4) - ބޮޑު ވަޒީރު ޝެއިޚް ހަސީނާ އަވަހާރަކޮށްލަން މީގެ 25 އަހަރު ކުރިން ހަމަލާ ދޭން އުޅުނު ނުވަ މީހަކަށް މަރުގެ އަދަބު ދިނުުމަށް އެ ގައުމުގެ ކޯޓަކުން ބުދަ ދުވަހު ހުކުމްކޮށްފި އެވެ.\nސަރުކާރުގެ ވަކީލް ވިދާޅުވީ އިތުރު 25 މީހަކު އުމުރަށް ޖަލަށްލާން ވެސް ހުކުމްކޮށްފައިވާ ކަމަށެވެ. މީގެ އިތުރުން 13 މީހަކަށް ވަނީ 10 އަހަރުގެ ޖަލު ހުކުމް އިއްވައިފަ އެވެ. އެ މީހުންގެ ވަކީލުން ބުނެފައި ވަނީ އެ މައްސަލަތައް އިސްތިއުނާފް ކުރާނެ ކަމަށެވެ.\nޝެއިޚް ހަސީނާ އަވަހާރަކޮށްލަން 1994 ވަނަ އަހަރު ހަމަލާ ދޭން އުޅުނީ އެކަމަނާ އިންނެވި ރޭލަކަށެވެ. އެ ދުވަސްރު ހަސީނާ އަކީ އިދިކޮޅު ލީޑަރެވެ. އޭރުގެ ބޮޑު ވަޒީރަކީ ހަސީނާގެ ވާދަވެރިޔާ ބަންގްލަދޭޝް ނޭޝަނަލިސްޓް ޕާޓީ (ބީއެންޕީ) ގެ ޚާލިދާ ޒިޔާ އެވެ. މިހާރު އެކަމަނާ އަކީ އިދިކޮޅު ލީޑަރެވެ.\n"ހަސީނާ އަވަހާރަކޮށްލަން އެ މީހުން ވަނީ ރޭލުގައި އެކަމަނާ އިންނެވި ކޯޗަށް ބޮން އުކައި ބަޑިން ހަމަލާ ދީފައި،" ޕްރޮސެކިއުޓާ އަމީނުލް އިސްލާމް ވިދާޅުވި އެވެ.\nއިދިކޮޅު ބީއެންޕީގެ ސަޕޯޓަރުންނާ ދެކޮޅަށް ކަންކަން ކުރާ ކަމަށް ހަސީނާގެ ސަރުކާރުގެ މައްޗަށް ވަނީ ތުހުމަތުކޮށްފަ އެވެ. އިދިކޮޅު ލީޑަރު ޒިއާ މިހާރު ވެސް ހުންނެވީ ޖަލުގަ އެވެ.\nހަސީނާ އަށް އަމާޒުކޮށް، ޑާކާގައި އޮތް އެއްވުމެއްގައި 2004 ވަނަ އަހަރު ވެސް ވަނީ އަތުބޮމުގެ ހަމަލާއެއް ދީފަ އެވެ. އެ ހަމަލާގައި 24 މީހުން މަރުވެ 500 މީހުން ޒަޚަމްވި އެވެ. އެ ހަމަލާއާާ ގުޅިގެން މިދިޔަ އަހަރު ވަނީ 19 މީހަކު މަރަން ހުކުމްކޮށްފަ އެވެ. އަދި 19 މީހަކު ވަނީ އުމުރަށް ޖަލަށްލާން ހުކުމްކޮށްފަ އެވެ. އެ ހުކުމް ވަނީ ހައި ކޯޓުގައި އިސްތިއުނާފް ކޮށްފަ އެވެ.\nއިތުރު ލިޔުންތައް ބަންގްލަދޭޝް ޝައިޚް ހަސީނާ\n13 hours ago 246


SunOnline: Mash'hooru choreographer Saroj Khan maruvejje\nމަޝްހޫރު ކޮރެއޮގްރަފާ ސަރޯޖް ހާން މަރުވެއްޖެ\nއަހުމަދު ޖައިޝަން 03 Jul 2020, 12:08\nސަރޯޖް ހާން މަރުވި އިރު އޭނާގެ އުމުރަކީ 71 އަހަރު --- ފޮޓޯ : ބީބީސީ\nހިންދީ ސިނަމާގެ ތާރީހުގައިވެސް ފާހަގަކޮށްލެވޭ އެންމެ މަޝްހޫރު އެއް ކޮރެއޮގްރަފާ ސަރޯޖް ހާން އުމުރުން 71 އަހަރުގައި މަރުވެއްޖެ އެވެ.\nއިންޑިއާގެ ބައެއް މީޑިއާތަކުން ބުނާގޮތުގައި ރޭގެ ވަގުތެއްގައި ސަރޯޖް މަރުވެފައިވަނީ ކާޑިއެކް އެރެސްޓް ވެގެންނެވެ. އޭނާ މަރުވި އިރު، އޭނާ އޮތީ މުމްބާއިގެ ހޮސްޕިޓަލެއްގައި ކަމަށްވެސް ބައެއް މީޑިއާތަކުން ބުނެއެވެ.\nސަރޯޖް ހާންގެ ކޮރެއޮގްރަފީ ކެރިއަރު މަޝްހޫރުވެގެން ގޮސްފައިވަނީ 1980ގެ އަހަރުތަކުގެ ތެރޭގައެވެ. އެއީ އޭރުގެ އެންމެ މަޝްހޫރު އެއް އެކްޓަރު ކަމަށްވާ މާދުރީ ޑިކްޝިދުގެ ބައެއް ހިޓު ލަވަތަަކަށް ކޮރެއޮގްރާފް ކޮށްދީފައިވަނީ ސަރޯޖް އަށް ވުމުންނެވެ.\nއިންޑިއާގެ އެންމެ މަގުބޫލު ބޮޑެތި ހިޓު ލަވަތަކުގެ ކޮރެއޮގްރަފީ ކޮށްދީފައިވާ އެކަކަށް ސަރޯޖް ހާން ވާނެއެވެ. އޭނާގެ މަގުބޫލުކަމާއެކު ސަރޯޖްގެ ކެރިއަރު 40 އަހަރަށް ދެމިގެން ގޮސްފައިވެއެވެ.


United un Lampard ge feshun hiyydhathi kohlaifi\nޔުނައިޓަޑުން ލަމްޕާޑްގެ ފެށުން ހިތްދަތި ކޮށްލައިފި\nމާކަސް ރަޝްފާޑް ޖެހި ދެ ލަނޑާއެކު، ޗެލްސީގެ މައްޗަށް 4-0 ގެ ނަތީޖާއަކުން ކާމިޔާބު ހޯދައި ކޯޗް ފްރޭންކް ލަމްޕާޑްގެ ފެށުން މެންޗެސްޓާ ޔުނައިޓަޑުން ހިތްދަތި ކޮށްލައިފި އެވެ.\nއޮލޭ ގަނާ ސޮލްޝަޔާ އާ އެކު ޔުނައިޓަޑުން ފެށި ފުރަތަމަ ސީޒަންގެ މެޗުންވެސް އެ ޓީމު ވަނީ މޮޅުވެފަ އެވެ. މިއީ ލީގްގެ ފުރަތަމަ މެޗުން ޔުނައިޓަޑް ޖެހިޖެހިގެން މޮޅުވި ފަސް ވަނަ ފަހަރެވެ. މީގެ ކުރިން އެކަން ތަކުރާރު ވެފައި ވަނީ 1910 ވަނަ އަހަރު އެވެ.\nމިދިޔަ ދެ ސީޒަން، ޔުނައިޓަޑުން ފެށީ މިހާރު ކޯޗެއްގެ ގޮތުގައި ނުފެނުމުން ޓީވީގައި ފުޓްބޯލް އެނަލިސްޓެއްގެ ގޮތުގައި ފެންނަ ހޯޒޭ މޮރީނިއޯ އާއެކު އެވެ. ލީގްގައި ރަނގަޅު ނަތީޖާތަކެއް ހޯދާނެ ޓީމުތަކުގެ ގޮތުގައި އޭނާ ލިސްޓް ހެދިއިރު ޔުނައިޓަޑް، އާސެނަލް އަދި ޗެލްސީގެ ނަން ފާހަގަ ކުރަން ބޭނުން ނުވުމުން އޭނާ ފާހަގަ ކުރީ މެންޗެސްޓާ ސިޓީގެ ބީ ޓިމެވެ. އޭގެ ކުރިއަށް އޭނާ ލީ ސިޓީގެ ސީނިއާ ޓީމާއި ލިވަޕޫލާއި ޓޮޓެންހަމް އެވެ.\nމޮރީނިއޯގެ ބަދަލުގައި ސޮލްޝަޔާ އެކު ޔުނައިޓަޑުން ފެށި ފުރަތަމަ ސީޒަންގައި ޗެލްސީ ކޮޅަށް ހަތަރު ލަނޑު ޖެހައި، ބައިކޮޅަށް ލަނޑެއް ނުވަދެ ނިންމާލެވުމަކީ ސޮލްޝަޔާއަށް ލިބޭނެ ބޮޑު ހިތްހަމަޖެހުމެކެވެ.\nޔުނައިޓަޑުން ހަތަރު ލަނޑު ޖެހި ވާހަކަ އާއެކު، މެޗުގެ ވާހަކަ ނިންމާލައިގެން ނުފުދޭނެ އެވެ. ފުރަތަމަ ހާފުގައި ޗެލްސީން ވަނީ ޔުނައިޓަޑަށް ވުރެ މާ ނުރައްކާތެރި ހަމަލާތަށް ފޮނުވާލާފަ އެވެ. އެ ޓީމުގެ ޓަމީ އަބްރަހަމް އާއި އެމާސަން ދެ ފަހަރެއްގެ މަތިން ފޮނުވާލި ބޯޅަ އަމާޒުވީ ދަނޑިއަށެވެ. ރޮސް ބާކްލީ ފޮނުވާލި ވަރުގަދަ ހަމަލާ ދިފާއު ކުރީ ޔުނައިޓަޑްގެ ކީޕަރު ޑޭވިޑް ޑެހެއާ އެވެ.\nޔުނައިޓަޑްގެ ފުރަތަމަ ލަނޑު ރަޝްފާޑް ކާމިޔާބު ކުރީ މެޗުގެ 18 ވަނަ މިނެޓްގައި ލިބުނު ޕެނަލްޓީ އަކުންނެވެ. އެ ޕެނަލްޓީ އަކީ ޗެލްސީގެ ޕެނަލްޓީ އޭރިއާގެ ތެރެއިން އެ ޓީމުގެ ޑިފެންޑަރު ކާޓް ޒޫމާ، ރަޝްފާޑްގެ ފަޔަށް އެރި އޭނާ ވެއްޓުމާ ގުޅިގެން ދިން ޕެނަލްޓީ އެކެވެ.\nޗެލްސީގެ ކީޕަރު ކެޕާ އަރީޒަބަލާގާ، ހަރަކާތް ކުރީވެސް ރަނގަޅު ފަޅި އަށެވެ. އެހެންނަމަށްވެސް ގޯލްގެ މަތީ ކަނަށް ވާގޮތަށް ރަޝްފާޑް ބޯޅަ ފޮނުވާލުމުން ކެޕާ އަތުގައި ލައްވާލާ ގޮތެއް ނުވި އެވެ.\nޔުނައިޓަޑްގެ ދެ ވަނަ ލަނޑު، އެންތޮނީ މާޝިއަލް ކާމިޔާބު ކުރީ އަންޑްރެއިސް ޕެރެއިރާ ނަގައިދިން ފުރުސަތަކުންނެވެ. މެޗުގެ 65 ވަނަ މިނެޓްގައި ޕެރެއިރާ، ޗެލްސީގެ ގޯލް ކުރިމައްޗަށް ނަގައިދިން ބޯޅައަށް އަރައި ހުރީ މާޝިއަލް އެވެ. ޗެލްސީގެ ޑިފެންސުން އޭނާ މާކު ކޮށްގެން ހުއްޓައި ގޯލްގެ ކުރިމަތީގައި ހުރެ ބޯޅަ ވައްދާލި އެވެ.\nރަޝްފާޑްގެ ދެ ވަނަ ލަނޑު އޭނާ ކާމިޔާބު ކުރި ކުރީ އޭގެ ދެ މިނެޓް ފަހުންނެވެ. ޕައުލް ޕޮގްބާ ބޯޅަ ދިންއިރު ރަޝްފާޑް ހުރީ ޗެލްސީގެ ޑިފެންޑަރުންނާއި އެއް ހަމައެއްގައެވެ. ޕޮގްބާ ބޯޅަ ދިނުމުން އޮފްސައިޑުން މަޅިން ނެއްޓި އޭނާ އަށް މުޅިން ހުސްވި އެވެ. ދެން އޭނާއަށް ހުރަސް އަޅަން ހުރީ ޗެލްސީގެ ކީޕަރު އެކަންޏެވެ. އޭރިއާ ތެރެއަށް ވަން ގޮތަށް ޗެލްސީގެ ގޯލަށް ބޯޅަ ވައްދާލި އެވެ.\nޔުނައިޓަޑްގެ ހަތަރު ވަނަ ލަނޑު އެ ޓީމަށް ކާމިޔާބު ކޮށްދިނީ މި ސީޒްންގައި ސްވަންސީ ސިޓީން، ޔުނައީޓަޑާ ގުޅުނު ވޭލްސްގެ ޒުވާން ވިންގާ ޑެނިއަލް ޖޭމްސް އެވެ. ޕޮގްބާ ދިން ބޯޅަ އޭރިއާ ތެރޭގައި ހުރެފައި އޭނާ ވައްދާލީ ގޯލްގެ ދުރު ކަނަށެވެ. އެ ބޯޅަ ގޯލަށް ވަނީ ޗެލްސީގެ ޑިފެންޑަރުގެ ގައިގައި ޖެހި މިސްރާބު ބަދަލު ވެގެންނެވެ.\nޗެލްސީ މެންޗެސްޓާ ޔުނައިޓެޑް\nރަޝްފާޑްގެ ހެޓްރިކުން ޔުނައިޓެޑަށް ބޮޑު މޮޅެއް


Fahu match in balive New kataifi | Mihaaru\nއައިޒޯލާއި ނިއު މާލޭގައި ކުޅުނު މެޗުގެ ތެރެއިން ދަގަނޑޭ (ކ) ބޯޅަ ހިފައިގެންދަނީ --. ފޮޓޯ: ނިޝާން އަލީ/މިހާރު\n16 މެއި 2018 - 20:23 41 comments\nއޭއެފްސީ ކަޕްގެ ގްރޫޕް ސްޓޭޖު ފަހު މެޗުން މިރޭ ރަށުން ބޭރުގައި އިންޑިއާގެ އައިޒޯލް އެފްސީ އަތުން 2-1 އިން ބަލިވެ ނިއު ރޭޑިއަންޓް މުބާރާތުން ކަޓައި، ދެ ވަނަ ބުރުގެ ޖާގަ އިންޑިއާގެ ބެންގަލޫރު އެފްސީ ހޯދައިފި އެވެ.\nގްރޫޕުގެ އެއް ވަނަ ޓީމަށް ދެ ވަނަ ބުރުން ފުރުސަތު ލިބޭއިރު މިރޭ މޮޅުވެގެން ނިއު އަށް އެއް ވަނަ ހޯދުމުގެ ފުރުސަތު އޮތެވެ. އެއީ ހެޑް-ޓު-ހެޑް ގަވާއިދުން އެއް ވަނަ ނިއު އަށް ލިބޭތީ އެވެ. އެކަމަކު އެ ޓީމު ބަލިވެ، އަދި އަނެއް މެޗުން ބަންގްލަދޭޝްގެ ޑާކާ އަބަހާނީ އަތުން އަތުން 4-0 އިން ބެންގަލޫރު މޮޅުވުމުން އެ ޓީމަށް ފުރުސަތު ލިބުނީ އެވެ. ބެންގަލޫރުން 15 ޕޮއިންޓާ އެކު އެއް ވަނަ ހޯދިއިރު ނިއު ދެ ވަނައިގައި އޮތީ 12 ޕޮއިންޓާ އެކު އެވެ. ތިން ވަނަ ދިޔަ އަބަހާނީ އާއި ހަތަރު ވަނަ ދިޔަ އައިޒޯލަށް ލިބުނީ ހަތަރު ޕޮއިންޓެެވެ.\nފަސް އަހަރަށް ފަހު އޭއެފްސީ ކަޕްގެ ގްރޫޕް ސްޓޭޖު ފަހަނައަޅައި ދިއުމަށް ނިއު އިން ކުރަމުން އައި މަސައްކަތަށް ނިމުން އައީ އެވެ. އެ ޓީމުން 2005 ވަނަ އަހަރު މުބާރާތުގެ ތިން ވަނަ ހޯދި އިރު 2013 ވަނަ އަހަރު ކުއާޓާގައި ވާދަކުރި އެވެ.\nއޭއެފްސީ ކަޕްގައި މިދިޔަ ދެ އަހަރު ވެސް ރާއްޖޭގެ ޓީމުތަކަށް މުބާރާތުގެ އަނެއް ބުރުން ފުރުސަތު ނުލިބުނީ ބެންގަލޫރާ ވާދަކޮށް ކުރި ނުހޯދިގެންނެވެ. މިދިޔަ ފަހަރު މާޒިޔާ ފަހަތަށް ޖައްސާލުމަށް ފަހު ގްރޫޕް ކާމިޔާބުކުރީ ބެންގަލޫރު އެވެ.\nމެޗު ފަށައިގެން ނިއު އިން ބޯޅަ ހިފަަހައްޓައިގެން ކުޅެމުން ދަނިކޮށް އައިޒޯލްގެ އައިވަރީ ކޯސްޓު ކުޅުންތެރިޔާ ލެއޯންސް ޑޯޑޯޒް ނަގައިދިން ހުރަހެއް ގޯލަށް ވަންނާން ދަނިކޮށް ނިއުގެ ކީޕަރު އިމްރާން މުހައްމަދު ވަނީ އެ ބޯޅަ ސަލާމަތްކޮށްފަ އެވެ.\nއައިޒޯލް ހާފުގެ ތެރޭގައި ނިއު އިން ގިނަ ވަގުތު ކުޅެމުންދިޔައިރު، މެޗުގެ 22 ވަނަ މިނިޓްގައި ނިއުގެ މުހައްމަދު އުމެއިރު ފޮނުވާލި ބޯޅަ ބޭރަށް ދިޔައީ އައިޒޯލް ކުޅުންތެރިއަކު ގައިގައި ޖެހިފަ އެވެ. އޭގެ ފަހުން ނިއު އިން ބޯޅަ ހިފަހައްޓައިގެން ކުޅުނު ނަމަވެސް އެންމެ އެދެވޭ ހަމަލާތަކެއް ފޮނުވާނުލެވުނެވެ. އެ ޓީމުން އެޓޭކް އުފައްދަން ކުރި މަސައްކަތް ކާމިޔާބުނުވީ ފަހު ވަގުތު ރަނގަޅު ތަނަށް ޕާސް ނުދެވޭތީ އެވެ.\nނިއުގެ ކެޕްޓަން އަލީ އަޝްފާގު (ދަގަނޑޭ) އަށް ލިބޭ ބޯޅަތަކުގައި އޭނާ އަށް އެންމެ ރަނގަޅަށް ބޭނުން ނުހިފުނީ އައިޒޯލް ކުޅުންތެރިން އޭނާ މާކްކޮށްގެން ކުޅުމުންނެވެ. އެހެންވެ ގިނަ ބޯޅަތަކެއް އޭނަ އަތުން ވެސް ވަނީ ގެއްލިފަ އެވެ.\nމި ހާފުގައި ކައުންޓަ އެޓޭކުގައި އައިޒޯލަށް ލިބޭ ބޯޅަތަކުގައި އެ ޓީމުން ވެސް ލަނޑު ޖަހާނެ ފުރުސަތު ތަނަވަސްކުރަން މަސައްކަތް ކުރި އެވެ. އެހެން ނަމަވެސް އެކަން ކާމިޔާބު ނުވެ އެވެ.\nދެ ވަނަ ހާފު ފަށައިގެން އަށް ވަނަ މިނިޓްގައި އައިޒޯލުން ލީޑުނެގުމާ ގާތަށް ޖެހިލި އެވެ. އެ ޓީމުގެ ރުމޭނިއާ މިޑްފީލްޑަރު އަންދްރޭއި ހުސްކޮށްލާފައި އޭރިއާ ތެރެއިން އެ ޓީމުގެ ޑޯޑޯޒް ފޮނުވާލި ބޯޅަ ގޯލަށް ވަންނަން ދަނިކޮށް ރޮނގުކައިރިން ނިއުގެ ކުޅުންތެރިން ވަނީ އެ ބޯޅަ ހުއްޓުވައިފަ އެވެ.\nމެޗުގެ 56 ވަނަ މިނިޓްގައި ނިއުގެ އަލީ ފާސިރު (ސެންޓޭ) ފޮނުވާލި ބޯޅަ އަމާޒުވީ އައިޒޯލްގެ ކީޕަރު އަވިލާޝް ޕޯލް އަތަށެވެ. އައިޒޯލްގެ ލަނޑު ޖެހީ މެޗުގެ 61 ވަނަ މިނިޓްގައި ލިބުނު ފުރުސަތަކުން ޑޯޑޯޒް އެވެ.\nއައިޒޯލްގެ ލަނޑާ އެކު ނިއު އިން ވަރަށް ބޮޑަށް ކުރިއަށް ޖެހިގެން ކުޅެން ފެށި އެވެ. ދަގަނޑޭ އާއި ހަމްޒާ މުހައްމަދު (ހަމްޕު) ފޮނުވާލި ބޯޅަ ގޯލާ ސީދާނުވެ ދިޔައިރު، އޭގެ ފަހުން ދަގަނޑޭ ފޮނުވާލި ބޯޅަ ކީޕަރު އަވިލާޝް ވަނީ މަތަކޮށްފަ އެވެ.\nލީޑުފުޅާކުރަން މެޗުގެ 77 ވަނަ މިނިޓްގައި ނިއު އޭރިއާ ތެރެއިން އަންދްރޭ ފޮނުވާލި ބޯޅަ ދިޔައީ އަރިމަތިން ބޭރަށެވެ.\nނިއު އިން ކުރިއަށް ޖެހިގެން އެޓޭކް ކުރަމުންދިޔަ ވަގުތު ފަހަތަށް އައި ބޯޅައެއްގައި އައިޒޯލްގެ ދެ ވަނަ ލަނޑު މެޗުގެ 82 ވަނަ މިނިޓްގައި ކާމިޔާބުކުރީ އަންދްރޭ އެވެ. އަންދްރޭ ފުރަތަމަ ފޮނުވާލި ބޯޅަ ކީޕަރު އިމްރާން ގައިގައި ޖެހިފައި ދެ ވަނަ ފަހަރަށް ލިބުމުން އޭނާ ވަނީ ފަސޭހަކަމާ އެކު ގޯލަށް ބޯޅަ ފޮނުވާލައިފަ އެވެ.\nއޭގެ ތިން މިނިޓް ފަހުން ބަދަލު ކުޅުންތެރިޔެއްގެ ގޮތުގައި ކުޅެން ނުކުތް އިބްރާހިމް އަތީގް ވަނީ ނިއު އަށް ލަނޑެއް ކާމިޔާބު ކޮށްދީފަ އެވެ. ސްޕެއިން ޑިފެންޑަރު ޖޯޖް ގޯތޯރް ބޮލުން ޖައްސާލި ބޯޅަ އަތީގް ވަނީ ކީޕަރު އަވިލާޝް ބޯމަތިން ގޯލަށް ފޮނުވާލައިފަ އެވެ.\nއޭގެ ފަހުން އަތީގާއި ދަގަނޑޭ އަށް ލަނޑު ޖަހަން ލިބުނު ފުރުސަތުގެ ބޭނުން ނުހިފުނެވެ.\nމި މެޗުން ނިއު ބަލިވިއިރު، އިންޑިއާގެ ގުވާޓީގެ އިންދިރާ ގާންދީ އެތުލެޓިކް ސްޓޭޑިއަމްގައި ރާއްޖޭގެ ޓީމުތަކަށް ވަނީ އިތުރު ނާކާމިޔާބީއަކާ ކުރިމަތިލާން ޖެހިފަ އެވެ. މީގެ ކުރިން 2016 ވަނަ އަހަރުގެ ސާފް ގޭމްސްގައި ވާދަކުރި ރާއްޖޭގެ 23 އަހަރުން ދަށުގެ ޓީމު ވަނީ މި ދަނޑުގައި ކުޅުނު ދެ މެޗުން ސާފް ގޭމްސްގެ ސެމީ ފައިނަލުގައި ނޭޕާލް އަތުން އަދި ތިން ވަނަ ހޮވާ މެޗުން ބަންގްލަދޭޝް އަތުން ބަލިވެފަ އެވެ. އަދި އޭގެ ފަހުން 2016 ވަނަ އަހަރުގެ އޭއެފްސީ ކަޕްގައި މާޒިޔާ ވަނީ މި ދަނޑުގައި މޯހަން ބަގާން އަތުން ވެސް ބަލިވެފަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ އޭއެފްސީ ކަޕް 2018


ދުންފަތުގެ އިސްތިއުމާލު ކުުރާ މީހުނަށް ކޮވިޑް ގެ ނުރައްކާ ބޮޑު ކަމަށް ޑަބްލިޔުއެޗްއޯ އިން ކަށަވަރުކޮށްދީފި، އަވަހަށް ހުއްޓާލާ! – Dhen.mv\nދުންފަތުގެ އިސްތިއުމާލު ކުުރާ މީހުނަށް ކޮވިޑް ގެ ނުރައްކާ ބޮޑު ކަމަށް ޑަބްލިޔުއެޗްއޯ އިން ކަށަވަރުކޮށްދީފި، އަވަހަށް ހުއްޓާލާ!\nJuly 2, 2020 - 4:44 pm\nދުންފަތުގެ އިސްތިއުމާލު ކުރުމަކީ ކޮވިޑް19 ނުރައްކާ އިތުރަށް ބޮޑުވެގެންދާ ކަމއެއް ކަމުގައި ދުނިޔޭގެ ސިއްހަތާއި ބެހޭ ޖަމިއްޔާ ޑަބްލިޔުއެޗްއޯ އިން ހާމަކޮށްފިއެވެ.\nޑަބްލިޔުއެޗްއޯ އިން މިކަން ހާމަކޮށްފައިވާއިރު، މީގެ ކުރިން ކުރެވުނުއެކި ދިރާސާތަކުން ވެސް ވަނީ ދުންފަތުގެ އިސްތިއުމާލު ކުރުމުން ކޮވިޑް19 ޖެހުމަށް އިތުރަށް މަގުފަހިވެ، ވައިރަހުގެ ނުރައްކާ ބޮޑުވާ ކަމަށް ދައްކާފައެވެ.\nޑަބްލިޔުއެޗްއޯ އިން ހާމަކޮށްފައިވާ ގޮތުގައި މިހާތަނަށް ކޮވިޑް19 ޖެހިގެން ހާލުބޮޑުވެފައިވާ މީހުންނާއި މަރުވެފައިވާ މީހުންގެ ތެރޭގައި ދުންފަތުގެ އިސްތިއުމާލު ކުރަމުން އައި ގިނަ ބަޔަކު ފާހަގަަކުރެވިފައިވާ ކަމަށެވެ. ނަމަވެސް ދުންފަތުގެ އިސްތިއުމާލު ކުރުމުން ކުރަނީ ކިހާ އަސަރެއް ކަން އަދި މިހާތަނަށް ދެެގަނެވިފައި ނުވާ ކަމަށް ވެސް ޑަބްލިޔުއެޗްއޯ އިން ހާމަކޮށްފައިވެއެވެ.\nޑަބްލިޔުއެޗްއޯ އިން މިކަން ހާމަކޮށްފައިވަނީ ދުންފަތުގެ އިސްތިއުމާލު ކުރުމުން ކޮވިޑް19 އަށް ކުރާ އަސަރު ދެނެގަންނަން ހަދާފައިވާ 34 ދިރާސާއެއް ބެލުމަށްފަހުގައެވެ. އެގޮތުން ޑަބްލިޔުއެޗްއޯ އިން ހާމަކޮށްފައިވާ ގޮތުގައި ކޮވިޑް ޖެހިގެން ހޮސްޕިޓަލުގައި އެޑްމިޓު ކުރި މީޙުންގެ 18 އިންސައްތަ މީހުނަކީ ހަޔާތުގެ ކޮންމެވެސް ހިސާބެއްގައި ދުންފަތުގެ އިސްތިއުމާލު ކޮށްފައިވާ މީހުނެވެ.\n"ތާހިރު ދިރިއުޅުމަކުން އަލުން މި އޮތީ ފަށަން ޖެހިފައި"\nރައީސް މައުމޫންގެ އަނބިކަނބަލުން ނަސްރީނާ ކޮވިޑް-19އަށް ފައްސިވެއްޖެ، ހާލުކޮޅު ރަނގަޅު\nޕާޓީ ދެބައިވީ ވައުދުވި ކަންކަން ކުރުމަށް ސަރުކާރުން ބޭނުން ނުވީމަ:ހަސަން ލަތީފް


Male jaluge annex 1 gai adhives eki kan kamah meehun bandhu eba kurey: HRCM | Mihaaru\nބަންދުކުރަން ނިންމާފައިވާ މާލޭ ޖަލުގެ އެނެކްސް 1: އެތަނުގައި އަދިވެސް މީހުން ބަންދު ކުރަމުންދާ ކަމަށް އެޗްއާރުސީއެމް އިން ބުނޭ -- ފޮޓޯ/ކަރެކްޝަންސް\nމާލޭ ޖަލުގެ އެނެކްސް 1 ގައި އަދިވެސް މީހުން ބަންދުކުރޭ: އެޗްއާރުސީއެމް\n11 ޖޫން 2019 - 14:453comments\nއިންސާނުން ބައިތިއްބަން އެކަށީގެން ނުވާތީ ކަމަށް ބުނެ މާލޭ ޖަލުގެ އެނެކްސް 1 ބަންދުކުރަން ކަރެކްޝަންސް އިން ކުރިން އޮތީ ނިންމައިފަ އެވެ. އެތަން އަލުން ބޭނުންކުރަން ފެށީ އެތަން މަރާމާތު ކުރުމަށް ފަހު ކަމަށް ވެސް ކަރެކްޝަންސް އިން އޭރު ބުނެފައިވެ އެވެ.\nއެޗްއާރުސީއެމް އިން މާލޭ ޖަލަށް ކުރި ޒިޔާރަތަށް ފަހު މިއަދު ނެރުނު ބަޔާނުގައިވަނީ ރަސްމީކޮށް އެނެކްސް 1 ބަންދުކޮށް، އެތަނުގައި ތިބި ގައިދީން އެހެން ތަންތަނަށް ބަދަލު ކޮށްފައި ވިޔަސް، އެތަން މަރާމާތުކުރުމެއް ނެތި މިހާރު ވެސް އެހެނިހެން ކަންކަމުގައި މީހުން އެތަނުގައި ބަންދު ކުރަމުންދާ ކަމަށެވެ. އަދި އެނެކްސް 1 ރަސްމީކޮށް، ބަންދު ކުރުމާ ގުޅިގެން އެތަނުގައި ތިބި އުމުރުން ދުވަސްވީ މީހުން ޖަލުގެ މެޑިކަލް ވޯޑުގައި ބައިތިއްބާފައިވާ ކަމަށް ވެސް އެ ބަޔާނުގައިވެ އެވެ.\nޖަލުގެ ޖާގައަށް ވުރެ ގިނަ މީހުން ޖަލުގައި ބޭތިއްބުމުގެ މައްސަލާގެ އިތުރުން ކުށް ސާބިތުވެފައި ތިބި މީހުންނާއި ތުހުމަތުގައި ބަންދުގައި ތިބޭ މީހުން ވަކިން ބޭތިއްބުމަށް ކޮމިޝަނުން ކުރިން ލަފާ ދީފައި ވިޔަސް އެގޮތަށް އަމަލު ނުކުރާ ކަން ފާހަގަވި ކަމަށް ބަޔާނުގައިވެ އެވެ. އަދި ޚާއްސަ ބަލިތަކުގެ ޑޮކްޓަރުންނަށް ދެއްކުމުގައި ގިނަ ދުވަސްވުމާއި ޖަލުގެ ތެރޭގައި ސިއްހީ މައްސަލަތައް ގިނަ ކަން ފާހަގަވި ކަމަށް ވެސް އެޗްއާރުސީއެމްގެ ބަޔާނުގައިވެ އެވެ.\nއެ ބަޔާނުގައިވާ ގޮތުން ޝަރީއަތް ނިމެންދެން ބަންދުކޮށްފައި ގިނަ ދުވަސްތަކެއް ވަންދެން ތިބި މީހުން ވެސް ޖަލުގައި ތިބި ކަމަށާއި ޝަރީއަތް ކުރިއަށް ނުދާތާ ގިނަ ދުވަސްވެފައިވާ މީހުން ވެސް ތިބި ކަމަށް އެ ބަޔާނުގައިވެ އެވެ. އަދި ބަންދުގައި ތިބޭ ބިދޭސީންނަށް އެ މީހުންގެ ގައުމުގައި ހިނގާ ނުރައްކާތެރި ހާދިސާތަކުގައި އެ މީހުންގެ އާއިލާގެ ހާލު ބެލޭނެ އިންތިޒާމެއް ވެސް ޖަލުގައި ނެތް ކަމަށް އެ ބަޔާނުގައިވެ އެވެ.\nމީގެ އިތުރުން، ކަސްރަތު ކުރަން ގައިދީންނަށް ބޭރަށް ނުދެވުމާއި ކާބޯތަކެތީގެ ފެންވަރު ދަށްވުން ފަދަ މައްސަލަތައް ހައްލު ނުވެ ހުރި ކަމަށް ވެސް އެ ބަޔާނުގައިވެ އެވެ. އެކަންކަމަކީ 2014 ވަނަ އަހަރާއި 2017 ވަނަ އަހަރު ވެސް އެ ޖަލަށް އެ ކޮމިޝަނުން ކުރި ޒިޔާރަތުގައި ފާހަގަކުރި މައްސަލަތައް ކަމަށް ވެސް އެޗްއާރުސީއެމްގެ ބަޔާނުގައިވެ އެވެ.\nއެ ބަޔާނުގައިވާ ގޮތުން ގައިދީންގެ ސިއްހީ ހާލަތާ ގުޅޭ މައްސަލަތައް އެ ޒިޔާރަތުގައި ފާހަގަ ކުރެވިފައިވާތީ އޭގެ ތެރެއިން 30 މައްސަލައެއް އެ ކޮމިޝަނުން މިހާރު ވަނީ ބަލަން ފަށައިފަ އެވެ. އަދި އެ ޒިޔާރަތުގައި ފާހަގަވި ކަންކަމުގެ މައުލޫމާތު ކަމާބެހޭ ފަރާތްތަކާ ހިއްސާ ކުރުމަށް ފަހު، އެކަންކަން އިސްލާހު ކުރޭތޯ ބަލަމުން ގެންދާނެ ކަމަށް ވެސް އެ ބަޔާނުގައިވެ އެވެ.\nމާލޭ ޖަލުގެ ހާލަތާ ގުޅޭގޮތުން އެޗްއާރުސީއެމުން ބަޔާނެއް ނެރުނުއިރު، ޖަލުތަކުގެ ހާލަތު ބެލުމަށް ހޯމް މިނިސްޓްރީން އުފެއްދި ޚާއްސަ ކޮމިޝަނުން ވެސް ވަނީ ހުރިހާ ޖަލުތަކެއްގެ ހާލަތު ބެލުމަށް ފަހު ރިޕޯޓެއް ނެރެފަ އެވެ. އެ ރިޕޯޓުގައި ވެސް ޖަލުތަކުގެ ގިނަ މައްސަލަތަކެއް ފާހަގަ ކޮށްފައިވެ އެވެ. އެކަމަކު އެ ރިޕޯޓަށް އެޗްއާރުސީއެމް އިން ވަނީ ފާޑު ކިޔައިފަ އެވެ.\nއިތުރު ލިޔުންތައް ގައިދީން ހިއުމަން ރައިޓްސް ހިއުމަން ރައިޓްސް ކޮމިޝަން މާލޭ ޖަލު


މާލޭގެ ސްކޫލްތަކުގައި މަތީ ގްރޭޑްތަކުގެ ދަރިވަރުންނަށް ކިޔަވައިދޭން ފަށައިފި މާލޭގެ ސްކޫލްތަކުގައި މަތީ ގްރޭޑްތަކުގެ ދަރިވަރުންނަށް ކިޔަވައިދޭން ފަށައިފި\nމާލޭގެ ސްކޫލްތަކުގައި މަތީ ގްރޭޑްތަކުގެ ދަރިވަރުންނަށް ކިޔަވައިދޭން ފަށައިފި\nމާލޭގެ ސްކޫލްތަކުގައި މަތީ ގްރޭޑްތަކުގެ ދަރިވަރުންނަށް ކިޔަވައިދޭން މިއަދު ފެށުން / ފޮޓޯ: އެޑިއުކޭޝަން މިނިސްޓްރީ\nމާލޭގެ ސްކޫލްތައް ހުޅުވާ މަތީ ގްރޭޑްތަކުގެ ދަރިވަރުންނަށް އެއް މަސްދުވަހަށްފަހު ކިޔަވައިދޭން ފަށައިފިއެވެ. މިއަދު މާލެ ސިޓީގެ ސްކޫލްތައް ހުޅުވާ ކިޔަވައިދޭން ފަށާފައިވަނީ ގްރޭޑް9އިން 12 ގެ ދަރިވަރުންނަށެވެ.\nކޯވިޑް-19 އާ ގުޅިގެން ރާއްޖޭގެ ހުރިހާ ސްކޫލެއްގެ ކިޔެވުން މެދުކަނޑާލުމަށްފަހު އަލުން ކިޔަވައިދޭން ފަށާފައިވަނީ ޖުލައި މަހުގެ 1 ވަނަ ދުވަހުއެވެ. އޭރު އަތޮޅުތަކުގައި ގްރޭޑް 1 އިން ފެށިގެން 12 ދަރިވަރުންނަށް ކިޔަވައިދޭން ނިންމި ނަމަވެސް މާލޭގެ ހާލަތަށް ބަލާ ކިޔަވއިދެމުން އައިސްފައިވަނީ ގްރެޑް9އިން 12އަށެވެ. އެހެންނަމަވެސް ކޯވިޑް-19 މާލޭގައި ފެތުރުން އިތުރުވަމުން އަންނާތީ ސްކޫލްތައް ހުޅުވައިގެން ކިޔަވާ ނުދޭން އެޑިއުކޭޝަން މިނިސްޓްރީން އެކި ފަހަރުމަތިން އައީ ނިންމަމުންނެވެ. އެގޮތުން މާލެ ސިޓީގެ ސްކޫލްތަކުގެ ކިޔެވުން މިޑް ޓާރމްއަށް ފަހު ފަށާފައެއް ނުވެއެވެ. މި ނިންމުންތައް ނިންމާފައިވަނީ ހެލްތު ޕްރޮޓެކްޝަން އެޖެންސީ، އެޗްޕީއޭއާއި ކަމާބެހޭ ފަރާތްތަކުގެ މަޝްވަރާއާއެކުގައެވެ. މާލެ ސިޓީގެ ދަރިވަރުންނަށް ކިޔަވައިދެމުން އައިސްފައިވަނީ އޮންލައިންކޮށްނަމަވެސް އޭލެވެލް އިމްތިހާނަށް ދަރިވަރުން ތައްޔާރުކުރުމުގެ ގޮތުން އެދަރިވަރުން ބައެއް ގަޑިތަކުގައި ސްކޫލަށް ގެންގޮސްގެން ވަނީ ކިޔަވާދީފައެވެ.\nމާލޭގެ ސްކޫލްތަކުގައި މަތީ ގްރޭޑްތަކުގެ ދަރިވަރުންނަށް ކިޔަވައިދޭން މިއަދު ފެށުން / ފޮޓޯ: އެޑިއުކޭޝަން\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަދައްކަވަމުން އެޑިއުކޭޝަން މިނިސްޓްރީގެ ސްޓޭޓް މިނިސްޓަރ ޑރ. ޢަބްދުﷲ ރަޝީދު ވިދާޅުވީ މާލޭގެ ސްކޫލްތަކުގެ ކިޔެވުން ފަށާ ކޮންމެ ދެހަފްތާއަކުން މާލޭގެ ހާލަތު ބެލުމަށްފަހު ހާލަތު ރަނގަޅުވެއްޖެނަމަ އިތުރު ކީ ސްޓޭޖްތަކަށް ކިޔަވައިދިނުމުގެ ހުއްދަ އެޗްޕީއޭއިން ލިބޭނެކަމަށް އުއްމީދުކުރައްވާކަމަށެވެ. އަދި ހުއްދަ ލިބެންވާއިރަށް އެޑިއުކޭޝަން މިނިސްޓްރީން ކުރަންޖެހޭ ކަންކަމަށް ތައްޔާރުވަމުން އަންނަކަމަށް ސްޓޭޓް މިނިސްޓަރ ވިދާޅުވިއެވެ.\nސްކޫލްތަކުގައި މިހާރު ކިޔަވައިދެމުންދަނީ ކޮންމެ ކީ ސްޓޭޖަކަށް ހަތަރު ގަޑިއިރުކަނޑައަޅައިގެންނެވެ. އަދި އެ ވަގުތުތަކުގައި އެންމެ ގިނައިން ވެސް ކިޔަވައިދެވޭނީ ހަތަރު މާއްދާކަމަށް އެޑިއުކޭޝަން މިނިސްޓްރީން ވިދާޅުވެއެވެ. ކޮންމެ މާއްދާއެއް ކިޔަވައިދިނުމަށް ކަނޑައަޅާފައިވަނީ 45 މިނެޓެވެ. އަދި ބާކީ ހުރި ވަގުތުތައް ހަމަޖައްސާފައި ވަނީ ސިއްޙީ އެސެސްމަންޓުތައް ހެދުމާއި އެސެމްބްލީ އާއި އަތް ދޮވުން ފަދަ ކަންކަމަށެވެ. އެހެންނަމަވެސް އެޑިއުކޭޝަން މިނިސްޓްރީން ދާދިފަހުން ވަނީ އަތޮޅުތަކުގެ ސްކޫލްތަކުގައި ކިޔަވައިދޭ ގަޑި5ގަޑިއިރަށް ބަދަލުކޮށްފައެވެ.\nމާލޭގެ ސްކޫލްތައް އަލުން ހުޅުވިއިރުވެސް ހުޅުވާފައިވަނީ ރައްކާތެރިކަމުގެ ފިޔަވަޅުތަކާއެކުގައެވެ. އެގޮތުން ކުރިއާ ޚިލާފަށް ކްލާސްރޫމްގައި ކިޔަވާ ދަރިވަރުންގެ އަދަދު މަދުކުރުމާއި ކްލާސްރޫމްގައިވެސް ވީހާވެސް ބޮޑަށް ގައިދުރުކޮށް ކިޔަވައިދެވޭނެ އިންތިޒާމް ވަނީ ހަމަޖައްސާފައެވެ. މީގެ އިތުރުން ސްކޫލްތައް ޑިސްއިންފެކްޓް ކުރުމާއި ރައްކާތެރިވުމުގެ ގޮތުން އަޅަންޖެހޭ ފިޔަވަޅުތައްވެސް ވަނީ އަޅާފައެވެ.


Bali gabool nukurumakeee Democracy gabool nukurun: Dr. Jameel - Hali News\nބަލި ގަބޫލު ނުކުރުމަކީ އެމްޑީޕީން ޑިމޮކްރަސީ ގަބޫލު ނުކުރުން: ޑރ. ޖަމީލް\nނިމިގެންދިޔަ ލޯކަލްކައުންސިލް އިންތިޚާބާއި އަހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިޚާބުގައި ރައްޔިތުން ގޮތްނިންމަވައިފި ކަމަށާއި އެމްޑީޕީއަށްއޮތީ އެގޮތް ގަބޫލު ކުރުން ކަމަށް ކުރީގެ ނާއިބު ރައީސް ޑރ. މުޙައްމަދު ޖަމީލް އަޙުމަދު ވިދާޅުވެއްޖެއެވެ.\nއެމަނިކުފާނު ކުރައްވާފައިވާ ޓުވީޓެއްގައި ވިދާޅުވެފައިވަނީ "ރައްޔިތުން ގޮތް ނިންމައިފި. ބަލި ޤަބޫލްނުކުރުމަކީ އެމްޑީޕީން ޑިމޮކްރެސީ ޤަބޫލްނުކުރުން،" ކަމަށެވެ.\nޑރ. ޖަމީލް ވިދާޅުވެފައިވަނީ އިންތިޚާބު ބެލެހެއްޓުމުގެ ޒިންމާ އޮތީ އިލެކްޝަންސް ކޮމިނަށް ކަމަށެވެ. އެއީ ރައްޔިތުންގެ މަޖިލީހުގެ ރައީސް މުޙައްމަދު ނަޝީދަށް އޮތް ކަމެއް ނޫން ކަމަށް ވެސް ވިދާޅުވެފައިވެއެވެ. އެހެން ކަމުން ރައީސް ނަޝީދު މަޖިލީހުގައި އުޅުއްވާ ގޮތަށް ވޯޓާ ކުޅުއްވައި، އިންތިޚާބު ނަންގަވަން ނޫޅުއްވުމަށް ވެސް ޖަމީލް ވަނީ ވިދާޅުވެފައެވެ.\n"މުޙައްމަދު ނަޝީދު މަޖިލީހުގައި އުޅުއްވާ ގޮތަށް، ވޯޓާ ކުޅެ، އިންތިޚާބު ވަގަށްނަގަން ނޫޅުއްވާ،" ޑރ. ޖަމީލް ވިދާޅުވެފައިވެއެވެ.\nޕީޕީއެމް/ޕީއެންސީ ކޯލިޝަނާއި އެމްޑީޕީން ގެންދަނީ އެއްބަޔަކު އަނެއްބަޔަކު ވޯޓަށް ނުފޫޒު ފޯރުވައި ވޯޓު އޮޅުވުލުމަށް މަސައްކަތް ކުރަމުންދާ ކަމުގެ ތުހުމަތު ކޮށްފައެވެ. އަދި ވޯޓު ގުނާ މަރުކަޒުކައިރިއަށް ގޮސް ޕީޕީއެމް/ޕީއެންސީ ގެ އިސްބޭފުޅުން މާރާމާރީ ހިންގައިފައިވާ ކަމަށް ވެސް އެމްޑީޕީން ބުނެފައިވެއެވެ. މިކަންކަމާ ގުޅިގެން އީސީން ވަނީ ދެ ކޮޅުން ދައްކާ ވާހަކަތައް ވެސް ދޮގު ކޮށްފައެވެ.\nއީސީގެ ރައީސް އަޙުމަދު ޝަރީފް ވިދާޅުވީ އެ ކޮމިޝަނުގެ އެއްވެސް ބޭފުޅަކު ރައީސް ނަޝީދާ ބައްދަލު ކޮށްފައި ނުވާނެ ކަމަށެވެ. އަދި އެމަނިކުފާނު ވެސް އީސީއަށް ވަދެ ވަޑައިގެންފައި ނުވާ ކަމަށެވެ. އަދި ޕްރޮގްރެސިވް ކޯލިޝަންގެ ބޭފުޅުންނަށް ވެސް އީސީއަށް ވަދެވިފައި ނުވާކަމަށް ވިދާޅުވިއެވެ. އެހެނަސް ރައީސް ނަޝީދު ވިދާޅުވެފައިވަނީ އެމަނިކުފާނު އެސަރަހައްދަށް ވަޑައިގެންނެވީ ޕީޕީއެމް/ޕީއެންސީގެ އިސްބޭފުޅުން އީސީއަށް ވަދެ ވަޑައިގެން 30 މިނިޓުވީއިރު ވެސް ނުކުމެ ވަޑައިގެންފައި ނުވާތީ ކަމަށެވެ.\nއިތުރު ލިޔުންތައް ލޯކަލް ކައުންސިލް އިންތިޚާބު ޑރ. ޖަމީލް


ފޯޓީ ޕްލަސް ގެ ޝޫޓިންގ ގެ ބޮޑު ބައެއް ނިންމާލާ ތަރިން މާލެ އަންނަނީ\nމިދިޔަ އަހަރު ނިކުތް ގިނަ ފިލްމުތަކުގެ ތެރެއިން، ހުރިހާ ބެލުންތެރިންނަށް ވެސް އެންމެ ކަމުދިޔަ އެއް ފިލްމަކީ، ގިނަ ތަރިންތަކަކާއިއެކު ޔޫއްޕެ ޕްރޮޑަކްޝަންސް އާއި އެންވިޝަން އެންޓަރޓެއިންމެންޓުން އުފެއްދި "ނޯޓީ ފޯޓީ" އެވެ.\nއެފިލްމުގެ ދެވަނަ ބައި ކަމުގައިވާ "ފޯޓީ ޕްލަސް" ގެ ޝޫޓިންގ ތ. ބުރުނީ ގައި ފެށިގެން ކުރިއަށްދާއިރު، ފިލްމުގެ ޝޫޓިންގ ގެ ބޮޑު ބައެއް މިހާރު ނިމިފައިވާ ކަމަށާއި މިމަހުގެ 20 ވަނަ ދުވަހު ހުރިހާ އެނބުރި މާލެ އަންނާނެ ކަމަށް ފިލްމުގެ ޑައިރެކްޓަރ ޔޫސުފް ޝަފީއު (ޔޫއްޕެ) މައުލޫމާތު ދީފައިވެއެވެ.\n"ޝޫޓިންގ އަށް ކުޑަ ޑިލޭއެއް އައީ ވިއްސާރަވެގެން. މިހާރު ގާތްގަނޑަކަށް ނިމިއްޖެ ޝޫޓިންގ" ފޯޓީ ޕްލަސްގެ ޝޫޓިންގ އާއިމެދު މައުލޫމާތު ދެމުން ޔޫއްޕެ ބުންޏެވެ.\nޔޫއްޕެގެ އަމިއްޕަ ސްކްރީންޕްލޭ އަަކަށް ތައްޔާރުކުރާ "ފޯޓީ ޕްލަސް" ގެ މެއިން ކާސްޓުންގެ ގޮތުގައި ފެނިގެން ދާނީ ނޯޓީ ފޯޓީ އިން ވެސް ފެނިގެން ގިޔަ އަޙުނަދު ސައީދު، ޔޫއްޕެ، މަނިކު އަދި އަލީ ސީޒަން އެވެ. އަދި އެފިލްމުން އެންމެންގެ ތަރުހީބު ލިބުން ފާތިމަތު އާޒިފާ (އަޒޫ) އާއި ޝީލާ ނަޖީބު، އަލާ އާޒިމް (ދޮން އައްޔަ)، މުޙައްމަދު ފައިސަލް އަދި ފިލްމީ ދާއިރާއަށް އަލަށް ތަޢާރަފްވާ ފަސް ތަރިން ހިމެނެއެވެ. އޭގެ ތެރެއިން އެކަކީ ޔޫއްޕެގެ "ދެވަންސޫރަ" އިން ވެސް ފެނިގެންދާނެ އެކަކު ކަމުގައިވާ މަރިޔަމް ޝިފާ އެވެ.\n"ފޯޓީ ޕްލަސް" ރިލީސް ކުރާނެ ތާރީޚެއް އަދި ކަނޑަނާޅާ ކަމަށް ޔޫއްޕެ ބުނެފައިވެއެވެ.\n40 ޕްލަސް ގެ ޝޫޓިންގ އާއި އެޑިޓިންގ އެއްކޮށް ނިމިއްޖެ، އާތަރިންގެ އެކްޓިންގ ވެސް އެހާމެ ފުރިހަމަ


Accident gai maruvi Mutheeu, 2017 gai accident ve salaamaiyvee kiriya!\nއެކްސިޑެންޓުގައި މަރުވި މުތީއު، 2017 ގައި ސަލާމަތްވީ ކިރިޔާ!\n27 ފެބްރުއަރީ 2021 - 19:35:17\nމިއަދު ހަވީރު ފުވައްމުލަކު ސިޓީގެ ފުނާޑު އަވަށުގެ ނައިބު ތުއްތު މަގުގައި ހިނގި ނުރައްކާތެރި އެކްސިޑެންޓުގައި ދެ ޒުވާނެއްގެ ފުރާނަ ވަނީ ގެއްލިފަ އެވެ. އެ އެކްސިޑެންޓުގައި އުމުރުން 19 އަހަރުގެ އަހުމަދު މުތީއު އަދި 24 އަހަރުގެ އަމިލް އަހުމަދު މަރުވީ އެމީހުން ދުއްވަމުންދިޔަ ކާރު ކޮންޓްރޯލުން ނައްޓާ، ކިނބި ގަހެއްގައި ޖެހި ހިނގި ނުރައްކާތެރި އެކްސިޑެންޓްގަ އެވެ.\nމުޅި ކާރު ފުނޑުފުނޑުވެ، ދެ ޒުވާނުން އޭގެ ތެރޭގައި ތާށިވިއިރު އެ ސަރަހައްދުގައި އޭރު ތިބި މީހުން ބުނާ ގޮތުންނަމަ އެ ވަގުތަކީ މަގުމަތީގައި ވެސް އުޅަނދު ފަހަރު މަދު ވަގުތެކެވެ.\nދެ ޒުވާނުން ކާރުގައި ތާށިވެފައިވަނިކޮށް މާގިނަ އިރުތަކެއް ނުވެ އެތަނުން އެކަކު ހޮސްޕިޓަލަށް ގެންދިޔަ އެވެ. އެކަމަކު އޭނާ ވަނީ 16:56 ހާއިރު މަރުވެފަ އެވެ. އަދި ވިއްސަކަށް މިނެޓްގެ މަސައްކަތުން އަނެއް ޒުވާނާ، ކާރުގެ ތެރެއިން ސަލާމަތްކޮށް ހޮސްޕިޓަލަށް ގެންދެވުނެވެ. އެކަމަކު އޭނާ ވެސް ވަނީ 17:04 ގައި މަރުވެފަ އެވެ.\nކުއްލި ގޮތަކަށް މި ދެ ޒުވާނުން ވަކިވެގެން ދިޔައީ އެކްސިޑެންޓުގައި ލިބުނު ސީރިއަސް އަނިޔާތަކުގަ އެވެ. ހާދިސާ ހިނގި ތަނަށް ދެ ޒުވާނުން ވެސް ހަބަރު ހުސްވެފައި އޮތްއިރު ހޮސްޕިޓަލަށް ގެންދިޔައިރު ވެސް ދެ ޒުވާނުން ވަނީ މަރުވެފައި ކަމަށް ހޮސްޕިޓަލުން މައުލޫމާތުދެ އެވެ.\nދެ ޒުވާނުން ދުނިޔެއާ ވަކިވެގެންދިޔައިރު މި އެކްސިޑެންޓުގައި މަރުވި އެއް ޒުވާނަކީ މީގެ ކުރިން ވެސް ނުރައްކާތެރި އެކްސިޑެންޓަކުން ކިރިޔާ ސަލާމާތްވި ޒުވާނެކެވެ. އެގޮތުން މި އެކްސިޑެންޓްގައި މަރުވި މުތީއުއަށް 2017 ވަނަ އަހަރު ވެސް ފުވައްމުލަކުގައި ހިނގި އެކްސިޑެންޓެއްގައި ވެސް ސީރިއަސް އަނިޔާތަކެއް ލިބިގެން ފަރުވާދީފަ އެވެ.\nއެ ފަހަރު އޭނާގެ ފުއްޕާމެއަށް ލޭ އެޅި ފުރާނަ ވެސް ސަލާމަތްކުރެވޭނެ ކަމަށް ޑޮކްޓަރުން އުއްމީދު ކަނޑާލި އެވެ. ގައިގެ އެތަން މިތަން ބިންދައިގެންގޮސް އެ ފަހަރު ވަނީ އޭނާއަށް އޭޑީކޭގައި ވެސް ފަރުވާދީފަ އެވެ. އަދި އެތަނުގައި ވެންޓިލޭޓަރުގައި ވެސް ފަރުވާދިނެވެ. އެކަމަކު އުއްމީދު ކަނޑާލި އެ ޒުވާނާގެ ހާލު ރަނގަޅުވިނަމަވެސް މިއަދު މިވަނީ އެކްސިޑެންޓެއްގައި އޭނާ ވެސް ވަކިވެގެން ގޮސްފަ އެވެ.


ރޯދަހިފަން ފަށާ ޤައުމާއި ނިންމާ ޤައުމު ތަފާތުވުމުން ރޯދައިގެ ޢަދަދަށް އަންނަ ބަދަލު – DhiSalafiyyah\nމީހަކު ރަށެއްގައި ރޯދަ ހިފަން ފަށާފައި ރޯދަމަސް ނިމުމުގެ ކުރިން އެހެން ރަށަކަށް ދެއެވެ. އެރަށުގެ މީހުން ރޯދަ ހިފަން ފަށާފައިވަނީ ފުރަތަމަ ރަށަށް ވުރެ ފަހުންނެވެ. އޭނާ އެބައިމީހުންނަށް ތަބާވާނަމަ 30 ދުވަހަށް ވުރެ ގިނައިން ރޯދަހިފުމަށް ލާޒިމު އެބަވެއެވެ. ނުވަތަ މިކަން އިދިކޮޅަށްވެސް ހިނގާފާނެއެވެ. އޭނާ ކުރިން ހުރި ރަށަށް ވުރެ އަވަހަށް ރޯދަ ހިފަން ފަށާފައިވާ ރަށަކަށް ދިޔުމުން، އޭނާއަށް 28 ރޯދަ ނުވަތަ 29 ރޯދަ ހިފޭ ގޮތްވެސް އެބަވެއެވެ. މިކަމުގެ ޙުކުމަކީ ކޮބާ ހެއްޔެވެ؟\nމިކަމުގައި ޢިލްމުވެރިންގެ ބަސްފުޅުތައް:\nއެ ދާ ރަށެއްގެ ބަޔަކާ އެކު ރޯދަ ފުރިހަމަކޮށް ޢީދުކުރުމެވެ. މިކަމުގައި ޝާފިޢީ މަޛްހަބުގައި ޞައްޙަ ބަސްފުޅަކީ 30 ދުވަހަށް ވުރެ އިތުރުވިޔަސް އެ ދާ ރަށުގެ އަހުލުވެރިންނާއެކު ރޯދަ ހިފާފައި ދެން ޢީދުކުރުމެވެ. \nތަފްޞީލު: “އޭނާ އެބައިމީހުން ރޯދަ ވީއްލަންދެން އެބައިމީހުންނާ އެކުގައިވާނީއެވެ. އެއީ އެއްދުވަސް ނުވަތަ ދެދުވަސް އިތުރަށް ނުވަތަ އެއްދުވަސް ނުވަތަ ދެދުވަސް މަދުން ރޯދަ ހިފަން ޖެހުނަސްމެއެވެ. (މިއީ ޝާފިޢީންގެ ބަސްފުޅެވެ.)\nމީހަކު އިސްލާމުންގެ ރަށަކުން އެހެން އިސްލާމީ ރަށަކަށް ބަދަލުވެއްޖެނަމަ އަދި އޭނާ އެ ބަދަލުވިތަނުގައި ރޯދަވީއްލުން (އެބަހީ: ރޯދަމަސް ނިންމުން) ލަސްވެއްޖެނަމަ، ފަހެ އެބައިމީހުން ރޯދަވީއްލަންދެން އޭނާ އެބައިމީހުންނާ އެކުގައި ވާނީއެވެ. (އެބަހީ: އެބައިމީހުންނާއެކު ރޯދަހިފާނީއެވެ.) އެހެނީ ރޯދަ ހިފަން ޖެހެނީ މީސްތަކުން ރޯދަ ހިފާދުވަސްވަރުގައެވެ. އަދި ރޯދަ ނިންމުން އޮންނަނީވެސް މީސްތަކުން ރޯދަ ނިންމާ ދުވަހެވެ. އަދި އަޟްޙާގެ ދުވަހަކީ މީސްތަކުން އެކުގައި އުޟްޙިޔާ ކަތިލާ ދުވަހެވެ. \nމިއީ އެއްދުވަސް ނުވަތަ އެއަށްވުރެ އިތުރަށް އޭނާ ރޯދަހިފަން ޖެހުނު ނަމަވެސްއެވެ.\nއެހެނީ އޭނާ ދެވަނަ ރަށަށް ބަދަލުވިއިރު އެތަނުގައި ހަނދު ފެނިފައި ނުވެއެވެ. ހަމަކަށަވަރުން ނަބިއްޔާ صلى الله عليه وسلم އަމުރުކުއްވާފައިވަނީ ހަނދު ނުފެންނަނީސް ރޯދަތައް ހިފަން ނުފެށުމަށެވެ. އަދި ހަނދު ނުފެންނަނީސް ރޯދަހިފުން ދޫކޮށްވެސް ނުލުމަށެވެ. އެކަލޭގެފާނު ޙަދީޘްކުރެއްވިއެވެ.\n((صُوْمُوا لِرُؤْيَتِهِ، وَأَفْطِرُوا لِرُؤْيَتِهِ)) [رواه البخاري (1909)]\nމާނައީ: “އެ ފެނުމުން (އެބަހީ: ހަނދު ފެނުމުން) ރޯދަހިފާށެވެ. އަދި އެ ފެނުމުން (އެބަހީ: ހަނދު ފެނުމުން) ރޯދަ ދޫކޮށްލާށެވެ.”\nއޭގެ މިޘާލަކީ ލަހުން އިރުއޮއްސޭ ރަށަކަށް ދަތުރުކުރި މީހެއްގެ މިޘާލެވެ. ހަމަކަށަވަރުން އެތަނަށް އިރުއޮއްސެންދެން އޭނާ ރޯދައަށް ހުންނަންވާނެއެވެ. އެއީ ޢާންމު ދުވަހަކަށް ވުރެ ދެ ގަޑިއިރު ނުވަތަ ތިން ގަޑިއިރު ނުވަތަ އެއަށް ވުރެ އިތުރުވި ނަމަވެސްމެއެވެ.\nމިއާ އިދިކޮޅަށް ކަންދިމާވެއްޖެނަމަ ދަންނައެވެ. އެއީ ރޯދަމަސް ޘާބިތުވުން ފަސްވެފައިވާ ރަށަކުން، ރޯދަމަސް ކުރިން ޘާބިތުވެފައި ރަށަކަށް ބަދަލުވުމެވެ. ފަހެ ހަމަކަށަވަރުން އޭނާ އެބައިމީހުންނާއެކު ޢީދު ކުރާނީއެވެ. އަދި ރަމަޟާންމަހުން ފާއިތުވީ މިންވަރު އޭނާ ޤަޟާ ކުރާނީއެވެ.\nއޭނާއަށް އެއްދުވަސް ފާއިތުވިނަމަ އެއްދުވަސް ޤަޟާކުރާނީއެވެ. އަދި ދެ ދުވަސް ފާއިތުވިނަމަ ދެ ދުވަސް ޤަޟާކުރާނީއެވެ. ފަހެ އަށާވީސްދުވަހު ރޯދަ ހިފުމަށް ފަހު ރޯދަ ދޫކޮށްލައިފިނަމަ، ދެ ރަށުގައިވެސް ރޯދަމަސް ފުރިހަމަވިނަމަ (އެބަހީ: ދެރަށުގެ މީހުންވެސް ތިރީސް ރޯދަހިފިނަމަ) ދެ ދުވަސް ޤަޟާކުރާނީއެވެ. ނަމަވެސް އެ ދެރަށުގައި ނުވަތަ އެއް ރަށުގައިވެސް މަދުން ރޯދަހިފިނަމަ (އެބަހީ: ނަވާވީސް ދުވަސް ރޯދަހިފިނަމަ)، އޭނާ ޤަޟާކުރާނީ އެއް ދުވަހެވެ.” \nއަދި ސުޢޫދީ ޢަރަބިއްޔާގެ ކުރީގެ މުފްތީ، ސަމާޙަތުއްޝައިޚު ޢަބްދުލްޢަޒީޒު ބުން ބާޒް رحمه الله އާ ސުވާލު ދެންނެވުނެވެ.\n“ސުޢޫދީ ޢަރަބިއްޔާގައި ރަމަޟާންމަހުގެ އެންމެ ފުރަތަމަ ދުވަހު ރޯދަހިފާފައި، ސުޢޫދީ ޢަރަބިއްޔާއަށް ވުރެ ފަހުން ރޯދަ ހިފަން ފެށި ޤައުމަކަށް ދެވިއްޖެނަމަ އެ ޤައުމުގައި ހުންނަ އިރު 31 ރޯދަ ހިފާނީ ހެއްޔެވެ؟\nޖަވާބު: ދުވަސްތަކުގެ ޢަދަދު ގިނަވިޔަސް އެބައިމީހުންނާ އެކު ރޯދަ ހިފާ އެބައިމީހުންނާ އެކު ޢީދު ކުރާނީއެވެ. އެއީ އިސްވެ ބަޔާންވެ ދިޔަ ޙަދީޘްގައިވާ ގޮތަށެވެ.\n((الصَّوْمُ يَوْمَ تَصُومُونَ، وَالْفِطْرُ يَوْمَ تُفْطِرُونَ)) [رواه الترمذي (٦٩٧) وحسنه الألباني في إرواء الغليل (٩۰٥)]\nމާނައީ: “ރޯދަހިފުންވަނީ ތިޔަބައިމީހުން (އެންމެން) ރޯދަ ހިފާ ދުވަހެވެ. އަދި ރޯދަ ނިންމުންވަނީ ތިޔަބައިމީހުން (އެންމެން) ރޯދަ ނިންމާ ދުވަހެވެ.” ” \nސުޢޫދީ ޢަރަބިއްޔާގެ ފަތުވާދޭ ދާއިމީ ކޮމިޓީއަށް ސުވާލު ދެންނެވުނެވެ.\nސުވާލު: ރަމަޟާންމަހުގައި 30 ދުވަސް ވާއިރު، ސުޢޫދީ ޢަރަބިއްޔާގައި ރޯދަ ހިފަން ފަށާފައި އިންޑިއާއަށް ގޮސްފައިވެސް އެ ގޮތަށް ހިފަންވީ ހެއްޔެވެ؟ ސުޢޫދީ ޢަރަބިއްޔާގައި ޝައްވާލުމަހުގެ ހަނދުފެނުން ވަނީ ތަފާތުވެފައެވެ. އިންޑިއާގެ މުސްލިމުންނާއެކު އަޅުގަނޑު ރޯދަ ހިފާނަމަ 31 ދުވަސް ނުވަތަ 32 ދުވަސް އެބަ ހިފެއެވެ.\nޖަވާބު: ރޯދަ ފެށުމުގައި ބަލާނީ އޭނާ ރޯދަމަސް ފެށި އިރު ހުރި ޤައުމަށެވެ. އަދި ނިންމުމުގައި ބަލާނީ އޭނާ އެ ދިޔަ ޤައުމަށެވެ. އޭނާއަށް ހިފުނު ރޯދައިގެ ޢަދަދަކީ 28 ކަމުގައި ވާނަމަ 1 ދުވަސް ޤަޟާކުރާނީއެވެ. އެހެނީ ހަނދުމަހެއް 29 ދުވަހަށް ވުރެ މަދެއް ނުވާނެއެވެ.\nއޭނާ 30 ރޯދަ ހިފާފައި އެ ޤައުމަށް ދިޔަނަމަ އަދި އެ ޤައުމުގެ މީހުން އަދި 1 ދުވަހު ރޯދަ ހިފަން އޮތްނަމަ، އޭނާގެ މައްޗަށް ލާޒިމުވެގެންވަނީ އެމީހުންނާއެކު ރޯދަ ހިފުމެވެ. އަދި އެމީހުން ޢީދު ކުރުމުން އެމީހުންނާއެކު ޢީދުކުރުމެވެ.\nމިކަމުގައި ޙަންބަލީ މަޛްހަބުގެ ބަސްފުޅަކީ ތިރީސް ދުވަހަށް ވުރެ އިތުރުވަންޏާ އެ ރަށެއްގައި ހުންނަ އިރު އިތުރުވާ ދުވަހުގައި ރޯދަ ނުހިފާ، ސިއްރުން ރޯދަ ވީއްލުމެވެ. \nތަފްޞީލު: މި މައްސަލައިގައި އެބޭކަލުންގެ ދަލީލަކީ ޝަރުޢީ ގޮތުން ހިޖުރީ މަހެއްގައި ވާނީ 29 ނުވަތަ 30 ދުވަހެވެ. އެއަށް ވުރެ އިތުރެއް ނުވާނެއެވެ. ޙަދީޘްގައި އައިސްފައިވެއެވެ.\n«الشَّهْرُ هَكَذَا وَهَكَذَا» يَعْنِي مَرَّةً تِسْعَةً وَعِشْرِينَ، وَمَرَّةً ثَلاَثِينَ [رواه البخاري (1913)]\nމާނައީ: “(އެކަލޭގެފާނުގެ އިނގިލިފުޅުތަކުން އިޝާރާތްކުރައްވާފައި ޙަދީޘްކުރެއްވިއެވެ.) މަހެއްގައި ވަނީ ބައެއް ފަހަރު މި ފަދައިންނެއެވެ. އަދި އަނެއްބައި ފަހަރު މި ފަދައިންނެވެ.” އެބަހީ: ބައެއް ފަހަރު ނަވާވީހެވެ. އަދި އަނެއްބައި ފަހަރު ތިރީހެވެ.\nމި މައްސަލައިގައި ޝައިޚް ނާޞިރުއްދީން އަލްއަލްބާނީ رحمه الله އާ ސުވާލުދެންނެވުނެވެ.\n“މިސާލަކަށް ސުޢޫދީ ޢަރަބިއްޔާގައި ރޯދަ ހިފަންފަށާ މީހަކު ޖަޒާއިރަށް ގޮސްފައި ރޯދަތައް ފުރިހަމަ ކުރާއިރު ފަހަރުގައި 31 ރޯދަ ހިފަން ޖެހިދާނެއެވެ.\nޖަވާބު: އެފަދަ މީހަކު 29 ދުވަސް ނުވަތަ 30 ދުވަސް ރޯދަ ހިފާށެވެ. 28 ދުވަހާ 31 ދުވަސް ރޯދަ ހިފުމެއް ނުވެއެވެ.” \nއެހެންކަމުން 28 ރޯދަ ހިފުނު މީހަކު އެބަޔަކާއެކު ޢީދުކޮށްފައި މަދުވާ ރޯދަ ޤަޟާ ކުރަން ޖެހޭނެއެވެ.\nމި ދެ ބަސްފުޅަށް ނަޒަރު ހިންގާލުމުން ފާހަގަވާ މުހިންމު ނުކުތާތަކެއް ވެއެވެ.\nމިއީ ޢިލްމުވެރިންގެ މެދުގައި ޚިލާފުވެފައިވާ މައްސަލައެކެވެ.\n31 ރޯދަ ހިފަން ވިދާޅުވާ ޢިލްމުވެރިންގެ އަރިހުގައި 31 ވަނަ ރޯދައަކީ ސުންނަތް ރޯދައެކެވެ. އެއީ ދަތުރުމަތީގައި ފަރުޟު ނަމާދެއް ކޮށްގެން ރަށަށް އަންނައިރު، ޖަމާޢަތެއްގެ ބަޔަކު އެ ނަމާދުކުރަނިކޮށް އާދެވިއްޖެއްޔާ، އެ ޖަމާޢަތުގައި ބައިވެރިވުމަށް ބާރު އަޅުއްވާފައިވާ ފަދައިންނެވެ. (ބައްލަވާ: صحيح أبي داود (590)) މި ޙަދީޘްގައި ޖަމާޢަތުގައި ބައިވެރި ނުވެ ތިބި ދެ ބޭކަލުންނާ މުޚާޠަބުކުރައްވާ ނަބިއްޔާ صلى الله عليه وسلم ޙަދީޘްކުރެއްވިއެވެ. “ތިމަން ބޭކަލުންނާއެކު ނަމާދު ނުކުރެއްވީ ކީއްވެ ހެއްޔެވެ؟” ދެން އެކަލޭގެފާނު ބަޔާންކުރެއްވީ ރަށުގައި ޤާއިމުވެ ތިބި ބޭކަލުންނާއެކު ޖަމާޢަތުގައި ކުރެވޭ ދެވަނަ ނަމާދުވާނީ އެބޭކަލުންނަށް ސުންނަތް ނަމާދެއް ކަމުގައެވެ.\nދެވަނަ ބަސްފުޅުގެ ޢިލްމުވެރިން އެ ވިދާޅުވާ ގޮތަށް މެދުވެރިވާނީ އިތުރަށް ހިފާ ރޯދައަކީ ފަރުޟު ރޯދައެއްކަމުގައި ދެކޭ ނަމައެވެ. ސުންނަތް ރޯދައެއްކަމުގައި ބަލާނަމަ އެ މައްސަލަ ދިމައެއް ނުވާނެއެވެ.\nރަމަޟާންމަސް ފެށުމުގެ އެއް ދުވަސް ނުވަތަ ދެދުވަސް ކުރިން ރޯދަ ހިފުން ނަހީކުރައްވާފައިވާ ޙަދީޘްގައިވެސް ވަނީ އާދަކޮށް ސުންނަތް ރޯދަ ހިފަމުން އަންނަ މީހަކަށް އެ ދުވަސްތަކުގައި ރޯދަ ހިފުމަށް ހުއްދަ ދެއްވާފައެވެ. އެއީ ރަމަޟާންމަހުގެ ރޯދައަށް އިތުރުކުރުމުގެ ޢިއްލަތު އެ ހިސާބުން ކެނޑިގެން ދާނެތީއެވެ. އެ ގޮތުން އެއް ރަށެއްގައި މުޅި ރަމަޟާންމަހު ޤާއިމުވެ ހުރި މީހަކު 31 ރޯދަ ހިފާނަމަ އެކަން ހުއްދައެއް ނުވާނެއެވެ. ދެ ރަށެއްގައި ރަމަޟާން މަހުގެ ކުރީ ކޮޅާ ފަހު ކޮޅު ހޭދަކުރާ މީހަކު މިކަމުގައި ތަފާތެވެ.\nސިއްރުން ރޯދަ ވީއްލުމުން، ފުރަތަމަ ބަސްފުޅުގެ ޢިލްމުވެރިން ގެންނަވާފައި ޙަދީޘްގައި މީސްތަކުން އެންމެން އެއްކޮށް ރޯދަ ހިފައި ޢީދުކުރަން އޮތް އަމުރުފުޅަށް ޢަމަލު ނުކުރެވޭނެއެވެ.\n* އެހެންކަމުން މި ދެ ބަސްފުޅުގެ ތެރެއިން ދަލީލުގެ ގޮތުން ރާޖިޙު، އިޢުތިރާޟު ކުޑަ އަދި ޝަރުޢީ އުޞޫލާ ބޮޑަށް ގާތް ބަހެއްކަމުގައި ބެލެވެނީ ފުރަތަމަ ބަސްފުޅެވެ. އެއީ މީސްތަކުންނާ އެކު ރޯދަ ހިފާ މީސްތަކުންނާ އެކު ޢީދުކުރުމަށް ބުނާ ބަސްފުޅެވެ. والله أعلم.\n ބައްލަވާ: مغني المحتاج للخطيب الشربيني (2/ 145).\n ރޯދަމަސްފެށުމާއި ރޯދަމަސް ނިންމުމުގައާ އަދި ޢީދުކުރުމުގައި ޚިލާފު ނުވެ އެއްބައިވަންތަވުމަށް ރަސޫލާ صلى الله عليه وسلم ބާރުއަޅުއްވާފައިވާ ޙަދީޘެއް ވެއެވެ. އެ ޙަދީޘްގައިވަނީ:\n((الصَّوْمُ يَوْمَ تَصُومُونَ، وَالْفِطْرُ يَوْمَ تُفْطِرُونَ، وَالأَضْحَى يَوْمَ تُضَحُّونَ.)) [رواه الترمذي (٦٩٧) وحسنه الألباني في إرواء الغليل (٩۰٥)]\nމާނައީ: “ރޯދަހިފުންވަނީ ތިޔަބައިމީހުން (އެންމެން) ރޯދަ ހިފާ ދުވަހެވެ. އަދި ރޯދަ ނިންމުންވަނީ ތިޔަބައިމީހުން (އެންމެން) ރޯދަ ނިންމާ ދުވަހެވެ. އަދި އަޟްޙާގެ ދުވަހަކީ ތިޔަބައިމީހުން (އެންމެން) އުޟްޙިޔާ ކަތިލާ ދުވަހެވެ.” އަދި މީސްތަކުންނާ އެކުގައި ރޯދަ ހިފައި މީސްތަކުންނާ އެކުގައި ޢީދުކުރުމަށް ޢާއިޝާ رضي الله عنها ވަނީ މި ޙަދީޘްގެ އަލީގައި ބާރުއަޅުއްވާފައެވެ. އެގޮތުން މަސްރޫޤު ކިޔާ ބޭކަލަކު ޢަރަފާތްދުވަހުގައި ރޯދަ ހިއްޕެވުމުން މަނާވެގަތެވެ. އެކަލޭގެފާނު އެކަން ކުރެއްވީ މަސް ފެށުމުގައި އޮޅުމެއް އަރާފައިވުމުގެ ބިރަށްޓަކައި، އެ ދުވަހަކީ ޙަޤީޤަތުގައި ޢީދު ދުވަހަށް ވެދާނެތީ އެކަމަށް ރައްކާތެރިވުމުގެ ގޮތުންނެވެ. އެކަމަނާގެ އަރިހަށް އެކަލޭގެފާނު ވަޑައިގަތުމުން އެއީ ޢީދުދުވަހަށް ވެދާނެތީ ޢަރަފާތް ދުވަހު ރޯދައަށް ނުހުންނެވީމާ އެކަމާ އިންކާރުކުރެއްވުމުގެ ގޮތުން އެކަމަނާ ވިދާޅުވިއެވެ. “މަސްރޫޤަށް ސަވީގު ތަށްޓެއް އަޅާށެވެ. (ސަވީޤަކީ: އެޒަމާނުގައި ބޭނުންކޮށް އުޅުނު ކާ އެއްޗެކެވެ.) އަދި އޭގެ ފޮނި ގަދަކުރާށެވެ.” އެކަލޭގެފާނު ވިދާޅުވިއެވެ. މިއަދު ތިމަންކަލޭގެފާނު ރޯދަ ނުހިއްޕެވީ މިޢަދު ނަހުރުގެ ދުވަހަށް (ޢީދު ދުވަހަށް ވެދާނެތީއެވެ.) ފަހެ ޢާއިޝާ رضي الله عنها ވިދާޅުވިއެވެ. “ނަހުރުގެ ދުވަހަކީ މީސްތަކުން އެކުގައި ނަޢަމް ސޫފި ކަތިލާ ދުވަހެވެ. އަދި ފިޠުރު ޢީދު ދުވަހަކީ މީސްތަކުން އެކުގައި ޢީދުކުރާ ދުވަހެވެ.” [رواه البيهقي في السنن الكبري (8209) وجود إسناده الألباني (السلسلة الصحيحة (224)].\n مجموع فتاوى ورسائل فضيلة الشيخ محمد بن صالح العثيمين (١٩ / رقم السؤال: ٢٤).\n من برنامج (نور على الدرب)، (مجموع فتاوى ومقالات الشيخ ابن باز 15/ 155).\n فتاوى اللجنة الدائمة (10 / 129).\n ބައްލަވާ: الشرح الممتع للعثيمين (6 / 318).\n ބައްލަވާ: فتاوى عبر الهاتف والسيارة (139).


Kureege loabiveriyaa kaiveni hafulaagai aadheys koffi | Mihaaru\nކައިވެނި ޕާޓީ އަށް ކުރީގެ ލޯބިވެރިޔާ ކައިވެނީގެ ހެދުމުގައި ވަދެ އާދޭސްކޮށްފި\n10 އެޕްރީލް 2019 - 07:333comments\nމީގެ ދުވަސްކޮޅެއް ކުރިން ޗައިނާގައި ބޭއްވި ކައިވެނި ޕާޓީ އަކަށް، ކައިވެނިކުރި ފިރިހެން މީހާގެ ކުރީގެ ލޯބިވެރިޔާ ވެޑިން ޑްރެސް ލައިގެން ވަދެ ފިރިހެން މީހާ ދެކެ ލޯބިވާ ކަމަށް ބުނެ ކައިވެންޏަށް ސަލާން ޖަހައިފި އެވެ.\nޗައިނާގެ ސޯޝަލް މީޑިއާގައި ވައިރަލް ވެފައިވާ ވީޑިއޯގައި ފެންނަނީ ފިރިހެން މީހާ އޭނާގެ އަލަތު އަނބިމީހާގެ އަތުގައި ހިފައިގެން ހުއްޓާ، ކައިވެނީގެ ހެދުމުގައި ހުންނަ އެހެން އަންހެނަކު ކުއްލިއަކަށް ޕާޓީ ތެރެއަށް ވަދެގަނެ ފިރިހެން މީހާގެ އަތުގައި ހިފައި ދަމަނިކޮށެވެ.\nމި އަންހެން މީހާ އަކީ ފިރިހެން މީހާގެ ކުރީގެ ލޯބިވެރިޔާ އެވެ. އޭނާ ފިރިހެން މީހާގެ އަތުގައި ހިފައި ދަމައި، ކުޑަކަކޫ ޖަހައިގެން އިށީނދެ އިނދެ ފިރިހެން މީހާގެ ކިބައިން މާފަށް ވެސް އެދެ އެވެ.\nބައެއް ނޫސްތަކުން ރިޕޯޓްކޮށްފައިވާ ގޮތުގައި އަންހެން މީހާ ރޮމުން އާދޭސްކުރީ އަލުން ރައްޓެހިވުމަށެވެ. އަދި ދެ މީހުން ވަކިވާން ޖެހުނީ ފިރިހެން މީހާގެ މައްސަލައެއް އޮވެގެން ނޫން ކަމަށް ބުނެ އަމިއްލަ ކުށަށް އިއުތިރާފުވި ކަމަށްވެ އެވެ.\nކައިވެނިކުރި އަންހެން މީހާ މި ކަންތައްގަނޑާ ހެދި ރުޅި ގަދަވެ ފިރިމީހާގެ އަތް ފޮޅާލައި ދުރަށް ދެ އެވެ. އެކަމަކު ވީޑިއޯ އިން ދެން ފެންނަނީ ފިރިހެން މީހާ އަވަސްކޮށްލާފައި، އޭނާގެ އަނބިމީހާ ހަމަޔަކަށް އަޅުވަން ފަހަތުން ދާ ތަނެވެ.\nވީޑިއޯ އިން އަޑު އިވޭ ގޮތުގައި، މިއީ ލޯބީގައި ކަންތައް ވާނެ ގޮތޭ ކިޔައި ބައެއް މީހުން ޖޯކު ޖަހައި ހަޅޭއް ވެސް ލަވަ އެވެ.\nއިތުރު ލިޔުންތައް ޗައިނާ ކައިވެނި ހަފްލާ


vnews - Sarukaarah Maumoon kurevvi thaaeedhu anburaa gendhavaifi\nސަރުކާރަށް މައުމޫން ކުރެއްވި ތާއީދު އަނބުރާ ގެންދަވައިފި\nވެރިކަން ކުރާ ޕީޕީއެމްގެ ސަރުކާރަށް ކުރަމުންދިޔަ ތާއީދު އަނބުރާ ގެންދަވައިފި ކަމަށް ޕީޕީއެމްގެ ރައީސް މައުމޫން އަބްދުލް ގައްޔޫމް އިއުލާންކުރައްވައިފި އެވެ.\nރައީސް މައުމޫން މިކަން އިއުލާންކުރެއްވީ ޕީޕީއެމްގެ ފަސްވަނަ އަހަރީ ޖަލްސާ ފާހަގަކުރުމަށް މިރޭ އެމަނިކުފާނު ބާއްވަން މަސައްކަތް ކުރެއްވި ޖަލްސާއަށް ފުލުހުން ހުރަސް އެޅުމާއި ގުޅިގެން ބޭއްވި ނޫސްވެރިންގެ ބައްދަލުވުމެއްގަ އެވެ.\nރައީސް މައުމޫން ވިދާޅުވީ މިއަދުގެ ސަރުކާރަކީ ޕީޕީއެމްގެ ފިކުރާ ވިސްނުމާއި އެއްގޮތަށް ހިނގާ ސަރުކާރެއް ނޫން ކަމަށެވެ. އަދި މިސަރުކާރުގެ ތެރޭގައި މިހާރު ހިނގަމުންދާ ބޮޑެތި ކަންކަމުގެ ޒިންމާ ޕީޕީއެމްގެ ރައީސްގެ ހައިސިއްޔަތުން ނަގަން ބޭނުން ނުވާ ކަމަށާއި އެހެންކަމުން މިސަރުކާރަށް ވޭތުވެދިޔަ ދުވަސްތަކުގައި ކުރަމުން ދިޔަ ތާއީދު ގެންދަވައިފި ކަމަށެެވެ.\n"އަޅުގަނޑު ނެތިން އަޅުގަނޑުގެ ޒަމީރު ގަބޫލެއް ނުކުރޭ މިހިނގާ ބޮޑެތި ކަންތައްތަކުގެ ޒިންމާ އަޅުގަނޑު އުފުލާކަށެއް. އަޅުގަނޑު ބޭނުމެއް ނޫން ފަހުންވެސް ބުނެވޭކަށެއް ޕީޕީއެމްގެ ރައީސްގެ މަގާމުގައި މިވެނި މީހަކު ހުރެގެން ޕީޕީއެމްގެ ސަރުކާރުންނޭ މިވެނި މިވެނި ކަންތައްތަކެއް ކުރީ. އެހެންވީމާ މިއަދުން ފެށިގެން އަޅުގަނޑު ޕީޕީއެމްގެ މިހާރު އުފެދިފައި މިވާ ސަރުކާރަށް ދެމުން އައި ތާއީދު އަނބުރާ ގެނެސްފިން. އަދި އިރާދަކުރެއްވިއްޔާ ކުރިއަށް އޮތް ތާންގައި މިސަރުކާރަކަށް އަޅުގަނޑު ތާއީދެއް ނުކުރާނަން،" ރައީސް މައުމޫން ވިދާޅުވި އެވެ.\nއެމަނިކުފާނު ވިދާޅުވީ މިސަރުކާރަށް ކުރަމުން ދިޔަ ތާއީދު ގެންދެވިކަން އިއުލާންކުރެއްވުން އެއީ ހިތާމައެއް ކަމަށެެވެ. އަދި އެގޮތަށް ވިދާޅުވެ ހުންނެވޭތޯ ވަރަށް ބޮޑަށް މަސައްކަތް ކުރެއްވި ކަމަށާއި އަދި ކަންކަން އިސްލާހުކުރެވޭތޯ މަސައްކަތް ކުރައްވާތާ އަހަރެއް ވެއްޖެ ކަމަށްވެސް ވިދާޅުވި އެވެ. އަދި ވިދާޅުވީ މައްސަލަތަކާއި ގުޅިގެން ޕާޓީގެ މުސްތަޝާރު އަދި ރައީސުލްޖުމްހޫރިއްޔާ އަބްދުﷲ ޔާމީނާ ބައްދަލުކުރެއްވުމަށް ވެސް ވަރަށް ބޮޑަށް މަސައްކަތް ކުރެވިއްޖެ ކަމަށާއި ނަމަވެސް އެމަނިކުފާނުގެ ކޮއްކޯފުޅު ރައީސް ޔާމީނާ ބައްދަލުނުވާތާ އަހަރަކަށް ވުރެ ގިނަ ވެއްޖެ ކަމުގައިވެސް ވިދާޅުވި އެވެ.\n"ދެން ކިހިނެއްތޯ ޕާޓީ ތެރޭގެ ކަންތައްތައް އިސްލާހުކުރާނީ. ވާހަކަ ދައްކައިގެން ކުރިއަށް ގެންދާނީ. އެފުރުސަތެއް ނުލިބުނު. ދެން އަޅުގަނޑު ބޭނުމެއް ނޫން މިބަނދުނާމު ބޮލުގައި އަޅައިގެން ހުންނާކަށެއް،" އެމަނިކުފާނުގެ ކޮއްކޯފުޅު އަދި ރައީސުލްޖުމްހޫރިއްޔާ އަބްދުﷲ ޔާމީން އެމަނިކުފާނާ މެދު އަމަލުކުރައްވާ ގޮތް ފާހަގަކުރައްވަމުން މައުމޫން ވިދާޅުވި އެވެ.\nރައީސް މައުމޫން ވިދާޅުވީ ސަރުކާރަށް ކުރަމުން ގެންދެވި ތާއީދު އެމަނިކުފާނު އަނބުރާ ގެންދެވި ނަމަވެސް ޕީޕީއެމް ހިންގާނެ ކަމަށެވެ. ޕީޕީއެމްއަށް މިހާރު ލިބިފައި އޮތް ކާމިޔާބީ ކުރިއަށް އޮތް ދުވަސް ތަކުގައި ދަމަހައްޓައި، ރައްޔިތުންގެ ލާބަޔާއި މަންފާއަށް އެންމެ ބޮޑަށް މަސައްކަތް ކުރާ ޕާޓީގެ ގޮތުގައި ޕީޕީއެމް އޮންނާނެ ކަމަށްވެސް ވިދާޅުވި އެވެ. އަދި ޕީޕީއެމްގެ ކައުންސިލް ވެސް ދެމިއޮންނާނެ ކަމަށާއި ކައުންސިލްގެ ބައްދަލުވުންތައް ވެސް ބާއްވާނެ ކަމަށެވެ.\nރައީސް މައުމޫން ވިދާޅުވީ ޕީޕީއެމްއާއި، ޕީޕީއެމްގެ ސަރުކާރުގެ ކަންކަން ގޯސްވެގެން ދިޔައީ އަސްލު ޕީޕީއެމްގެ ފިކުރު ނެތް ބަޔަކު "ޕީޕީއެމްގެ ހެދުމުގައި" ޕާޓީއާއި ސަރުކާރުގެ ތެރެއަށް ވަނުމުން ކަމަށެެވެ. އެގޮތަށް ވަދެފައިވަނީ ރައީސް އަބްދުﷲ ޔާމީން ލީޑަރު ކަން ކުރެއްވި އަދި މިހާރު އުވާލާފައިވާ ޕީޕަލްސް އެލަޔަންސް (ޕީއޭ)އިން އައި ބައެއް ކަމަށްވެސް ވިދާޅުވި އެވެ. އިލެކްޝަންސް ކޮމިޝަންގެ ރައީސް އަހްމަދު ސުލައިމާނަކީ ވެސް ޕީއޭގެ ބޭފުޅެއް ކަމަށްވެސް ވިދާޅުވި އެވެ.\n"އެހެންވީމާ އަޅުގަނޑުމެންގެ އުސޫލުތަކާއި އަސާސީ ގަވައިދު ގަބޫލުނުކުރާ ބަޔަކު އަޅުގަނޑުމެންގެ ހެދުން އަޅައިގެން ޕީޕީއެމްގެ މިކުލައިގެ ހެދުން އަޅައިގެން ޕީޕީއެމްގެ ތެރެއަށް ވަދެ އަޅުގަނޑުމެންނަށް ކަންކަން އޮޅުވާލައިފި. އެހެންވީމާ އެމީހުންގެ ބަސް މިހިނގަނީ. ޕީޕީއެމްގެ ބަހެއް ނޫން، ޕީޕީއެމްގެ ފިކުރެއް ނޫން. އެއީ މިދިމާވެގެން އުޅޭ މައްސަލަ ކަމަށް އަޅުގަނޑަށް ލަފާކުރެވޭ މައްސަލައަކީ،" ޕީއޭއިން ޕީޕީއެމްއާ ގުޅުނު ބޭފުޅުންނަށް ފާޑު ވިދާޅުވަމުން މައުމޫން ވިދާޅުވި އެވެ.\nރައީސް މައުމޫން ވިދާޅުވީ ޕީޕީއެމްގެ އިންތިހާބީ ރައީސްގެ އަތްޕުޅުން ބާރުތައް އަތުލުމަށް ދައުލަތުގެ މުއައްސަސާތައް ނަހަމަ ގޮތުގައި ބޭނުން ހިންގާ ގައިރު ގާނޫނީ މަސައްކަތްތަކަކީ އެހެން ޕާޓީ ތަކަށް ދޭ ވަރުގަދަ އިންޒާރެއް ކަމަށެވެ. އެގޮތަށް ޕާޓީއަކަށް ކަމެއް ދިމާވުމުން އެހެން ޕާޓީ ތަކުން، ތިމަންނަމެންނަށް އެއްްވެސް ކަމެއް ނުވާނެ ކަމަށް ބަލައި ދުރުގާ ތިބުމަކީ ކޮށްގެން ވާނެ ކަމެއް ނޫން ކަމަށްވެސް ވިދާޅުވި އެވެ. އެހެންކަމުން ޑިމޮކްރަސީއާއި، ގާނޫނު އަސާސީއާއި އަދި ދިވެހި ރައްޔިތުންގެ ދިފާއުގައި މިވަގުތު އެންމެން ގުޅިގެން މަސައްކަތް ކުރުމަކީ ވަރަށް މުހިއްމު ކަމެއް ކަމަށްވެސް ވިދާޅުވި އެވެ.\n"އެމަސައްކަތް ނުކޮށްފިނަމަ ރާއްޖެ ސިޔާސީގޮތުން ވެއްޓިގެންދާނީ ފުންމިން ނޭނގޭ ވަރަށް އަދިރި ވަޅުގަނޑަކަށް،" ރައީސް މައުމޫން ވިދާޅުވި އެވެ.\nރައީސް މައުމޫންގެ ވާހަކަފުޅުގައި ވަނީ ސަރުކާރުން ގޯސްކޮށް ކުރަމުން ގެންދާ ވަރަށް ގިނަ ކަންކަން ފާހަގަކުރައްވާ އެކަން ކަމާއި މެދު އެމަނިކުފާނު ދެކެވަޑައިގަންނަވާ ގޮތް ވިދާޅުވެ ދެއްވާފަ އެވެ. އަދި އެކަންކަމަށް ވަރަށް ބޮޑަށް ފާޑު ވިދާޅުވެފައިވެސް ވެއެވެ.


India Ah Eheevumuge Namuga Hoadhi Faisaa Haradhukuree Nirubaveri Group Thakah! - Vaguthu\nކޮވިޑް-19 ގެ އާލަމީ ވަބާ ކުރިމަތިވުމާ އެކު އެއް ގައުމުން، އަނެއް ގައުމަށް އެހީތެރިކަން ފޯރުކޮށްދީ ނަމޫނާ ދައްކަމުންދާ މަންޒަރު ފެނެއެވެ.\nއެގޮތުން އިންޑިއާގެ ހާލަތު ގޯސްވުމާ އެކު އެ ގައުމަށް އެހީވުމުގެ ނަމުގައި އެމެރިކާ އިން ފަންޑު ފޮއްޓެއް ހުޅުވާލުމާ އެކު، ޕާކިސްތާންގެ ބައެއް ޖަމިއްޔާތަކުން ވެސް އިންޑިއާ އަށް އެހީވުމުގެ ނަމުގައި މަސައްކަތް ފެށިއެވެ. އެކަމަކު ރިޕޯޓުތައް ބުނާ ގޮތުގައި ޕާކިސްތާނުން ހޯދާ ފައިސާ ފަންޑު ކުރަމުން ދަނީ ނިރުބަވެރި ހަމަލާތަކަށް ހިތްވަރުދީ އެފަދަ ގްރޫޕްތަކަށް ކަމަށްވެއެވެ.\nއެމެރިކާއިން އެހީތެރިކަން ފޯރުކޮށްދޭން ބޭނުންވާ ފަރާތްތަކަށް ފަންޑު ފޮށި ހުޅުވާލުމުން އެތައް ޖަމިއްޔާތަކަކުން ދިޔައީ އެހީތައް ދެމުންނެވެ.\nޑިސްއިންފޯލެބްއިން ރިޕޯޓުކޮށްފައިވާ ގޮތުން އެހީ ހޯދުމުގެ ހަރަކާތް ރާވާ ހިންގަމުންދާ ޖަމާއަތް އިސްލާމިކް މެޑިކަލް އެސޯސިއޭޝަން އޮފް ނޯތް އެމެރިކާ (އައިއެމްއޭއެންއޭ) ސޯޝިއަލް މީޑިއާ އެކައުންޓުތައްވެސް ހިމެނޭހެން ފަންޑް ރެއިސް ކުރުމުގެ ތެރޭގައި އެ ގުރޫޕުން އުންމީދުކުރި ވަރަށް ވުރެ ގިނައިން އެހީތެރިކަން ލިބެން ފެށިއެވެ. ކަން މިހެން ވާން ފެށުމުން އެހީގެ ގޮތުގައި ލިބުނު ހުރިހާ ފައިސާއަކަށް އަމަލު ކޮށްފައިވަނީ ދެ ފުށް ފެންނަ އުސޫލަކުން ނޫން ކަމަށް ޑިސްއިންފޯލެބްއިން ބުނެއެވެ.\nއައިއެމްއޭއެންއޭ ގުރޫޕުން އެހީގެ ގޮތުގައި ލިބޭނެ ކަމަށް ލަފާކޮށްފައިވަނީ 1.8 ކްރޯރް ރުޕީސްއެވެ. ނަމަވެސް އެހީގެ ގޮތުގައި 8.7 ކްރޯރް ރުޕީސް ލިބިފައިވާ ކަމަށް ރިޕޯޓުތައް ބުނެއެވެ.\nއެހީގެ ގޮތުގައި ލިބުނު ފައިސާތައް އައިއެމްއޭއެންއޭއިން ބޭނުންކޮށްފައިވަނީ ނިރުބަވެރި ޖަމާއަތްތަކަށް ހަރަދު ކުރުމަށް ކަމަށް ރިޕޯޓުތައް ބުނެއެވެ. އައިއެމްއޭއެންއޭއިން އަލް-މުސްތަފާ ވެލްފެއާ ޓްރަސްޓް (އޭއެމްޓީ) މެދުވެރިކޮށް ޕާކިސްތާނަށްް އެހީތެރިކަން ފޯރުކޮށްދީފައިވާނެ ކަމަށް އައިއެމްއެންއޭ ކެއާގެ އަހަރީ ރިޕޯޓުން ބުނެ\_އެވެ. އޭއެމްޓީ އަކީ ގައުމުގެ ސިފައިންގެ އިސް ޔުނިޓް ކަމަށާއި، ކޮވިޑުން ދިފާއުވުމަށް މަސައްކަތް ކުރުމަށް ދިން އެހީ ބޭނުންކޮށްފައިވަނީ ސިފައިންގެ އަމިއްލަ ބޭނުމަށް ކަމަށްވެއެވެ. އަދި މި ފައިސާ ދިފާއީ ބާރުގެ ބަޖެޓުން ފެންނަން ނެތްކަމަށް ރިޕޯޓު ކޮށްފައިވެއެވެ.\nޖޫން 16, 2021 12:27\nފަހަތަށް ތި ކިސްތާނު އައިއްސިއްޔާ ވާނެވަރުތީ. ތިކަމެއްގަ ރާއްޖޭގަ ހުންނަ ގިނަ ފޮތިފިހާރަތަށްވެސް އެއުޅެނީ


Dharusakah fahu Dharusekey\nދަރުސަކަށް ފަހު ދަރުސެކޭ\nދުނިޔެއިން ލިބެނީ ފިލާވަޅަކަށް ފަހު ފިލާވަޅެއް\nކ. މާލެ 15 އޯގަސްޓު 2018 | ބުދަ 19:23 4,498\nރައީސް ޔާމީން - މޯލްޑިވްސް ޕޮލިސް ސާރވިސް\nދަރުސުތައް ގިނަގުނަ މިސާލުން ދައްކަމުންދާ އާލަމުން\nދަރުސަކަށް ފަހު ދަރުސެކޭ އެނގެމުން އޮޅުން ފިލަމުންދަނީ\nދުނިޔެއަކީ އަޖައިބެއް ފަދަ ތަނެއް ކަމުގައި އަޅުގަނޑުމެން ގަބޫލުކުރަނީ އެކަމަށް ޖަދަލު ކުރުމެއް ނެތި ހެޔޮހިތުންނެވެ. އިއްޔެ އުފަލުން ހެމުން ހިނިތުންވަމުން ނަށަމުން ދިޔަ ކިތަންމެ މީހެއް މިއަދު މާޔޫސްކަމާ، މަޑުމޮޅިކަމުގެ ސާލު ލައިގެން އެތެރެ ކޮޓަރީގެ ކަނަކަށް ކުރިމަތިލައިގެން އިންނަ ހިސާބަށް ކަންތައް ގޮސްފައި އެބަހުއްޓެވެ. ގުދުރަތީ ގާނޫނުގެ ފުރިހަމަކަމެވެ. އޭގެ ފުރިހަމަ ކަމާމެދު ބަހުސް ކުރާކަށް ޖާގައެއް ނެތެވެ.\nދިވެހިރާއްޖޭގެ ރައީސުލްޖުމްހޫރިއްޔާގެ މަގާމަށް ރައީސް ޔާމީން އަބުދުލްގައްޔޫމް ވަޑައިގަތުމުގެ ކުރިން ރިޔާސީ އިންތިހާބުގައި މިޖީލަށް އުފަން ދިވެހިން އެތައް ބުރަކަށް ވޯޓުލާން ޖެހުނެވެ. ކޯޓުން ނެރުނު ގައިޑްލައިނަށް އެދުވަހު އިންސާނަކު ވިސްނައިފިނަމަ އުމުރު ކުރުވާހާވެއެވެ. ބޮޑު އިންތިހާބެއް އިލެކްޝަން ކޮމިޝަނުން ބޭނުންވާ ހަލުއިކަމާއެކު ފުރިހަމަ އިހްތިޔާރުގައި އެދުވަހު ކުރިޔަށް ނުގެންދެވުނު ކަމީ އެ ކޮމިޝަނުގެ މެމްބަރުންގެ މާޔޫސްކަން އިތުރުވެގެން ދިޔަ ކަމެކެވެ.\nކަންތައްތައް އެދުވަހު ނިއުޅި އޮޅެމުން ދިޔަ ނަމަވެސް އިންތިހާބު ކާމިޔާބު ކުރައްވައިގެން ރައީސުލްޖުމްހޫރިއްޔާގެ މަގާމުގެ ހުވާ ކުރެއްވީ ރައީސް އަބުދުﷲ ޔާމީން އަބުދުލްގައްޔޫމެވެ. ވެރިކަމުގެ ބާރު ލިބިވަޑައިގެން ފަހުން ގާނޫނުތަކަށް ގެނެވުނު ބަދަލުތަކުން އެ ގާނޫނުތަކުގެ ބާރުކެނޑުނު ކަމަށް އިދިކޮޅު ފަރާތްތަކުން ބުނި ބަސް ގަބޫލު ކޮށްފައެއް ނެތެވެ. ގާނޫނު އަސާސީގައި ދިވެހިންނަށް ލިބުނު އަސާސީ ހައްގުތަކާ މިނިވަންކަން ގެއްލިގެން ހަނިވެގެން ދިޔައީ ބުއްދި ގަބޫލު ކުރުމަށް ދެކޮޅު ހަދަމުން ދަނިކޮށެވެ.\nފަސްއަހަރުގެ ދައުރު ހަމަނުވަނީސް މިސަރުކާރުގެ ކޮރަޕްޝަނާ ބޭއިންސާފުގެ ވާހަކަ ދިވެހިންނަށް ސިއްރެއް ނުވިއެވެ. ހަމަހަމަކަމާއެކު ރައްޔިތުންގެ މައްޗަށް ވެރިކަމެއް ކުރަން ވެރިއަކަށް ލިބިވަޑައިގެންނެވި ފުރުސަތު ގެއްލި އެދަނީ ކާކުގެ ކުށަކުން ހެއްޔެވެ. ކާކުގެ ސަރުކާރެއް ކަންފަތި ކޮށްގެން ހެއްޔެވެ.\nމިއަދު ދިވެހިންގެ ރާގާ ކިޔަމުންދިޔަ އަންބާ ބަދަލުވެއްޖެއެވެ. ހަގީގަތަކީ ދިވެހިންނަށް ފަސް އަހަރުގެ ދައުރެއް ފުރިހަމަ ނުވަނީސް ކުރަންޖެހުނު ތަޖްރިބާއެވެ. އަނިޔާވެރިކަމުގެ މައްޗަށް ދިވެހިން ގަދަވެގެން އަންނާނީ ލެވޭ ވޯޓަކުން ކަމަށް ބުނާ އަޑު މުޅި ގައުމުގައި ގުގުމައިލައިފިއެވެ. ދިވެހިން ކުރި ހިތްދަތި ތަޖްރިބާއާ ބޭއިންސާފު ގާދޫ ކޮލުން ނެރެ ބޭރުކުރުމުގެ މަސައްކަތް މިގައުމުގައި މިއަދު އޮތީ ފެށިފައެވެ. މިއީ ދުނިޔެއެވެ. މިދުނިޔޭގެ ދަތުރަކީ ރަގަޅު ފިލާވަޅަކަށް ފުދޭނެ އެއްޗެކެވެ.


Salman aai lhiyanuge filmah aa nameh | Mihaaru\nސަލްމާން ޚާނާއި ޅިޔަނު އާޔޫޝް ޝަރުމާގެ ފިލްމަށް އާ ނަމެއް\nމިއީ ފިލްމު ނަމަށް ބަދަލު ގެނައި ތިން ވަނަ ފަހަރު\nއަޔޫޝް އާއި އަރްޕިތާއާ އެކު ސަލްމާން.\n30 އޮކްޓޯބަރ 2020 - 08:15\nސަލްމާން ޚާނާއި އޭނާގެ ޅިޔަނު އާޔޫޝް ޝަރުމާ އެކީގައި ފެންނާނެ ކަމަށް ބުނާ ފިލްމުގެ ނަން އަނެއްކާ ވެސް ބަދަލުކޮށްފި އެވެ.\nދެހާސް އަށާރައިގައި ރިލީޒްކުރި ތެލެގޫ ފިލްމު "މުލްޝީ ޕެޓާން" އަސްލަކަށް ބަލައިގެން ހަދާ މި ފިލްމަށް އެންމެ ފުރަތަމަ ކިޔަން ނިންމި ނަމަކީ "ދަކް" އެވެ. ނަމަވެސް ފަހުން ވަނީ ނަން "ގަންސް އޮފް ނޯތު" އަށް ބަދަލުކޮށްފަ އެވެ.\nފިލްމީ ޚަބަރުތައް ގެނެސްދޭ ނޫސްތަކުން މިހާރު ބުނާގޮތުގައި އެ ފިލްމުގެ ނަމަކީ "އަންތިމް" އެވެ. އަދި ދާދި ފަހުން މީޑިއާތަކުން ރިޕޯޓްކޮށްފައިވާ ގޮތާ ހިލާފަށް ފިލްމުގެ ރޯލަކުން ސަލްމާން ފެންނާނެ އެވެ. މި ފިލްމުގައި ސަލްމާން ކުރިން ފަގުޑި އެޅި ފުލުހެއްގެ ރޯލް ކުޅޭ ގޮތަށް އޮތް ނަމަވެސް ސްކްރިޕްޓަށް ފަހުން ގެނައި ބަދަލުތަކަކާ ގުޅިގެން ކެރެކްޓާއާ ދޭތެރޭ މާ ގަޔާވާ ނުވެގެން ފިލްމު ނުކުޅެން ނިންމާފައިވާ ކަމަށް މީޑިއާތަކުން ބުނެފައިވެ އެވެ. ނަމަވެސް ރިޕޯޓްތައް މިހާރު ބުނަނީ ސަލްމާން ބޭނުންވާ ކަހަލަ ބަދަލުތަކެއް އޭނާގެ ކެރެކްޓާ އަށް ގެނެސްފައިވާތީ އަލުން އެ ފިލްމު ކުޅެން ނިންމާފައިވާ ކަމަށެވެ.\n"އަންތިމް" ޑައިރެކްޓްކުރާނީ ސަލްމާނާ އެކު ބައެއް ފިލްމުތަކުގައި އެކީގައި މަސައްކަތްކޮށްފައިވާ ގާތް އެކުވެރިޔާ އެކްޓަރު މަހޭޝް މަންޖްރޭކަރެވެ. ކުރިން މި ފިލްމު ޑައިރެކްޓްކުރާ ގޮތަށް އޮތީ އާޔޫޝްގެ އަލަތު ފިލްމު 2018 ގެ "ލަވްޔާތުރީ" ގެނެސްދިން އަބިރާޖް މިނަވާލާ އެވެ.\nބޮލީވުޑް ހަންގާމާ އިން ބުނިގޮތުގައި "އަންތިމް" ގެ ޝޫޓިން އަންނަ މަހުގެ 15 ގައި ފަށާނެ އެވެ. އެކަމަކު ފިލްމުގެ ބަތަލާއިންނަކީ ކޮބައި ކަމެއް އަދި ނޭނގެ އެވެ. ހަންގާމާ އިން ބުނިގޮތުގައި ޝޫޓިން ފަށާ ގޮތަށް އެއްވާނެއްގައި ކުރިއަށް ގެންގޮސް ނިންމައިލާ ގޮތަށް ރާވާފައިވާ އިރު "އަންތިމް" ގެ މަންޒަރުތައް ނަގާނީ މުމްބާއީ އާއި ކަޖްރަތުގަ އެވެ.\nLhiyanaa eku kulhen oiy filmun Salman nufennaane\nސަލްމާންގެ ހަގު އަންހެން ކޮއްކޮ އަރްޕިތާ ޚާންގެ ފިރިމީހާ އާޔޫޝް "ލަވްޔާތުރީ" އަށް ފަހު ކުޅެން ފަށާފައި އޮތް ފިލްމަކީ ކެޓްރީނާ ކައިފްގެ ކޮއްކޮ އީޒަބެލްއާ އެކު ކުޅޭ "ކްވާތާ" އެވެ.\n"އަންތިމް" ގެ ޝޫޓިން ފެށުމުގެ ތައްޔާރީތައް ވަމުން އަންނަ އިރު ސަލްމާން މިހާރު ވަނީ "ރާދޭ: އިންޑިއާސް މޯސްޓް ވޯންޓެޑް" ގެ ޝޫޓިން ވެސް އެއްކޮށް ނިންމާލައިފަ އެވެ. އޭނާ ދެން މަސައްކަތް ފަށަން ހުރި ފިލްމުތަކަކީ "ކަބީ އީދު ކަބީ ދިވާލީ" އާއި "ކިކް 2" ގެ އިތުރުން "ޓައިގާ" ފްރެންޗައިޒްގެ ތިން ވަނަ ފިލްމެވެ.\nބޮލީވުޑް ސަލްމާން ޚާން އެކްޓްކުރުން ބޮލީވުޑް ފިލްމު


Yameen Rasheed Ge Vaarisun Ge Bas October Mahu Shareeathah Naganee - Vaguthu\n5 މަސް ކުރިން ( އޮގަސްޓް 17, 2021 )\nރަހުމު ކުޑަ ގޮތަކަށް މަރާލާފައިވާ ބްލޮގަރު ޔާމީން ރަޝީދުގެ މަރުގެ ޝަރީއަތުގައި ދިފާއީ ހެކިންގެ ހެކި ބަސް ނެގުމުގެ މަރުހަލާ އަންނަ މަހު ފަށަން ނިންމައި، އަންނަ އޮކްޓޯބަރު މަހުގައި ޔާމީންގެ ވާރިސުންގެ ބަސް ނަގާ ގޮތަށް ކްރިމިނަލް ކޯޓުގައި އެ މައްސަލަ ބައްލަވާ ގާޒީ ނިންމަވައިފިއެވެ.\nޔާމީން މާރާލީ އޭޕްރިލް 23، 2017 ވަނަ ދުވަހުގެ ރޭ ދަންވަރު އޭނާ ދިރިއުޅޭ އިމާރާތުގެ ތެރޭގައި ތޫނު އެއްޗެހިން ހަމަލާ ދީގެންނެވެ. އޭނާ މަރާލީ ދީނީ ގޮތުން ހަރުކަށި ފިކުރުގެ ބަޔަކު އިސްވެގެން ކަމަށް ފުލުހުންނާއި ގޮތް ނޭނގޭ މަރުތައް ތަހުގީގު ކުރާ ރިޔާސީ ކޮމިޝަނުން ވިދާޅުވެފައިވެއެވެ.\nމި މައްސަލާގައި ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ ހަ މީހެއްގެ މައްޗަށް ދައުލަތުން ވަނީ އުފުލާފައެވެ. އެއީ މ.އަންނާރުމާގޭ އިސްމާއީލް ހައިޝަމް ރަޝީދާއި، މ.ކޮޅުފުށީ އީސްޓް ހުސައިން ޒިޔާދާއި، މ.ތާއިފް އިސްމާއީލް ރަޝީދާއި، މ.ކުދެހިގޭ ހަސަން ޝިފާޒާއި، ގދ.ގައްދޫ ސިންދުބާދުގޭ މުހައްމަދު ދިފްރާނާއި، މ. އިރާސްމިކުގެ އަހުމަދު ޒިހާން އިސްމާއީލްގެ މައްޗަށެވެ.\nމަސްތަކަކަށް ފަހު އަނެއްކާ ވެސް މިއަދު މި މައްސަލައިގެ އަޑުއެހުމެއް ބޭއްވިއިރު މިއަދުގެ އަޑުއެހުމުގައި ކުރިއަށް ގެންދިޔައީ މައްސަލަ ދެން ގެންދާނެ ގޮތުގެ ތާވަލު ހާމަ ކުރުމާއި، އިސްމާއީލް ރަޝީދުގެ ބަންދު މުރާޖައާ ކޮށްދިނުމަށް އެދި އޭނާ ހުށަހަޅާފައިވާ މައްސަލައާ މެދު ގޮތެއް ނިންމުމެވެ.\nބަންދު މުރާޖައާ ކުރަން ވަކި އަޑުއެހުމެއް އަދި ޝަރީއަތުގެ ދެން އޮތް ބައި ގެންދަން ވަކި އަޑުއެހުމެއް މިއަދު ކްރިމިނަލް ކޯޓުގައި ކުރިއަށް ގެންދިޔައެވެ.\nޝަރީއަތުގެ ތާވަލު: އަދި ތިން މަހަށް ވުރެ ދިގު މުއްދަތެއް ނަގާނެ\nމިއަދުގެ އަޑުއެހުމުގައި، މިހާރު މައްސަލަ ބައްލަވާ ގާޒީ އަހުމަދު މުހައްމަދު ދެއްވި ތާވަލުގައިވާ ގޮތުން ދެން މި މައްސަލައިގެ އަޑުއެހުމެއް ބާއްވަނީ އަންނަ ސެޕްޓެމްބަރު މަހުގެ 16 ވަނަ ދުވަހު މެންދުރުފަހު 13:00 ގައެވެ. އެ އަޑުއެހުމުގައި އޮންނަނީ މައްސަލައިގައި ދައުވާ ކޮށްފައިވާ މީހުންގެ ފަރާތުން ހުށަހަޅާ ދިފައިވާ ހެކިންނާ ގުޅޭ ގޮތުން މަޝްވަރާ ކުރުމަށެވެ.\nގާޒީ ދެން ވިދާޅުވި ގޮތުގައި، މިހާރު އޮންނަ އުސޫލުގެ ތެރެއިން މިފަދަ މައްސަލަތަކުގައި ވާރިސުންގެ ބަސް ނެގުން ލާޒިމު ކޮށްފައި އޮންނާތީވެ އެ ކަމަށް އަންނަ އޮކްޓޯބަރު މަހުގެ 14 ވަނަ ދުވަހު ހެނދުނު 9:00 ޖަހާއިރު އަޑުއެހުމެއް އޮންނާނެއެވެ. އެ ދުވަހު ވާރިސުންގެ ބަސް ނަގައި ނުނިމޭނަމަ، އެ މަހުގެ ތެރޭގައި އިތުރު އަޑުއެހުންތައް ބާއްވައިގެން އެ މަހުގެ ނިޔަލަށް އެ މަރުހަލާ ނިންމަން މަސައްކަތް ކުރައްވާނެ ކަމަށް ގާޒީ ވިދާޅުވިއެވެ.\nވާރިސުންގެ ބަސް ޝަރީއަތަށް ނެގުމަށް ފަހު، ދެން އަޑުއެހުމެއް އޮންނާނީ ނޮވެމްބަރު މަހުގެ 18 ވަނަ ދުވަހު ހެނދުނު 9:00 ޖަހާއިރުއެވެ. ގާޒީ ފާހަގަ ކުރެއްވި ގޮތުގައި، އެ އަޑުއެހުމުގައި އޮންނާނީ ޖުމުލަ ގޮތެއްގައި ޝަރީއަތް ދިޔަ ގޮތުގެ މައްޗަށް މަޝްވަރާކޮށް، އޭގެ ޚުލާސާ އިއްވުމެވެ. އެއީ ޚުލާސާ ބަޔާން އިއްވުމުގެ މަރުހަލާއެވެ. މި މަރުހަލާއަކީ މައްސަލައިގެ ހުކުމް ކުރުމުގެ މަރުހަލާއެވެ. އެހެން ނަމަވެސް މި މައްސަލައިގެ ހުކުމް ކުރުން އޮންނާނެ ނުވަތަ ބޭއްވޭނެ ތާރީޚެއް ގާޒީ ވިދާޅެއްނުވެއެވެ.\nގާނޫނުގައިވާ ގޮތުން ހުލާސާ ބަޔާން އިއްވާތާ 30 ދުވަހުގެ ތެރޭގައި ހުކުމް ކުރަން ޖެހޭނެއެވެ. މިހާރު ދީފައިވާ ތާވަލަށް މައްސަލަ ގެންދެވިއްޖެނަމަ ޑިސެމްބަރު 18 ގެ ކުރިން ހުކުމް ކުރަން ޖެހޭނެއެވެ. އެހެން ނަމަވެސް ކޯޓުން ދެވޭ ތާވަލަށް މައްސަލަ ނުދެވިދާ ފަހަރު ވެސް ގިނައެވެ.\nއިސްމާއީލް ރަޝީދުގެ ބަންދަށް ލުޔެއް ނުދިން\nމިއަދުގެ އަޑުއެހުމުގައި އެންމެ ފުރަތަމަ އޮތީ މައްސަލައިގައި ހިމެނޭ އިސްމާއީލް ރަޝީދުގެ ބަންދު މުރާޖައާ ކުރުމެވެ. އަޑުއެހުމުގައި މި ބައި ކުރިއަށް ދިޔައިރު ޝަރީއަތް ކުރާ މާލަމުގައި ހާޒިރުކޮށްފައި އިނީވެސް ދައުވާ އުފުލިފައިވާ މީހުންގެ ތެރެއިން އިސްމާއީލް ރަޝީދު އެކަންޏެވެ.\nއޭނާގެ ފަރާތުން މައިގަނޑު ގޮތެއްގައި ފާހަގަކޮށްފައިވާ ކަންކަމަކީ ބޭސްފަރުވާ އެކަށޭނަ ގޮތެއްގައި ނުދޭ ކަމާއި، ކާބޯތަކެތި ނުދޭ ކަމާއި، އޭނާގެ އަންނައުނުތައް ނުދީ ހިފަހައްޓާފައިވާ ކަމެވެ.\nބޭސްފަރުވާއަށް ފުރުސަތު ނުދޭ ކަމަށް ފާހަގަކޮށް އިސްމާއީލް ރަޝީދުގެ ފަރާތުން ކަރެކްޝަންސްއަށް ޖުމުލަ 17 ޝަކުވާ ފޯމު ހުށަހެޅި ކަމާއި، އޭގެ ތެރެއިން ޖަވާބު ލިބިފައި އޮތީ ވެސް އެންމެ ތިން ޝަކުވާ ފޯމަށް ކަން އޭނާގެ ފަރާތުން ފާހަގަކޮށްފައިވެއެވެ.\nއޭނާގެ ލޮލުގެ ފެނުމުގައި މައްސަލަ ހުރި ކަމާއި، ކަންފަތަށް އިވުމުގައި މައްސަލަ ހުރި ކަމުގެ އިތުރުން، އެކަނި ގޮޅީގައި އޮންނަން ޖެހޭތީ ދުޅަވެފައިވާ ބުރަކަށީގައި ބޭސް ނުކޭއްތޭ ކަން ފާހަގަކޮށްފައިވެއެވެ.\nއިސްމާއީލް ރަޝީދުގެ ފަރާތުން ފާހަގަކޮށްފައިވާ ކަންކަމާ ގުޅިގެން ކަރެކްޝަންސްއިން ޝަރީއަތަށް ދިން މައުލޫމާތުތަކުގައި ބުނެފައިވަނީ، ގައިޑްލައިންއާ ޚިލާފު އެއްވެސް ކަމެއް ކަރެކްޝަންސްއިން ނުކުރާ ކަމާއި، އިސްމާއީލް ރަޝީދުގެ ކަންފަތުގެ ސާޖަރީއެއް ކުރަން ނުޖެހޭ ކަން ޑޮކްޓަރުންގެ ލިޔުމުން އެނގޭ ކަމާއި، އޭނާއަށް ފޯރުކޮށްދެވޭ ކާބޯތަކެއްޗަކީ އައިޖީއެމްއެޗްގެ ޑޮކްޓަރުން ދީފައިވާ ޑައިޓް ޕްލޭންއާ އެއްގޮތަށް ދެމުންދާ ކާބޯތަކެތި ކަމެވެ.\nދެ ފަރާތުން ފާހަގަކޮށްފައިވާ ކަންކަމަށް ރިއާޔަތް ކުރުމަށް ފަހު މައްސަލަ ބައްލަވާ ގާޒީ ނިންމެވީ ބަންދަށް ލުޔެއް ނުދިނުމަށެވެ. އެއީ ބަންދަށް ލުޔެއް ދެވެން އަންނަނީ ފުރާނައަށް ނުރައްކާވާ ވަރުގެ ބައްޔެއް ކުރިމަތިވެ ނުވަތަ ފުރާނައަށް ނުރައްކާވާ ވަރަށް ފަރުވާ ދިނުމުގައި އިހުމާލުވާނަމައެވެ. ޖަލުގައި ތިބޭ ގައިދީންގެ އަދަދު ގިނަވެ، ވަސީލަތް މަދުވުމުން ފަރުވާ އެންމެ ރަނގަޅަށް ނުދެވިދާނެ ކަން ވެސް ގާޒީ ފާހަގަކުރެއްވިއެވެ.\nއިސްމާއީލް ރަޝީދުގެ ބަންދަށް ލުޔެއް ނުދިން ނަމަވެސް ގާޒީ ވަނީ އޭނާއަށް ގަވާއިދުން ކާބޯތަކެތި ފޯރުކޮށްދިނުމަށާއި އޭނާގެ އަންނައުނުތައް ވެސް ކުރިއަށް އޮތް 30 ދުވަހުގެ ތެރޭގައި އަނބުރާ ރައްދު ކޮށްދިނުމަށް ކަރެކްޝަންސްގެ މައްޗަށް އަމުރު ކުރައްވައިފައެވެ. އަދި އެ ކަންކަން ގާތުން ބެލުމަށާއި ކަރެކްޝަންސްއިން އެ ގޮތަށް އަމަލުނުކޮށްފިނަމަ އެ ކަމުގެ ރިޕޯޓް ޝަރީއަތަށް ގެންނަން ހިއުމަން ރައިޓްސް ކޮމިޝަން (އެޗްއާރުސީއެމް) އަށް އަންގަވާނެ ކަމަށް ގާޒީ ވިދާޅުވިއެވެ.\nޔާމީން ރަޝީދުގެ މަރުގެ މައްސަލަ ރިޔާސީ ކޮމިޝަނުން ބަލަން ފަށައިފި\nޔާމީން ރަޝީދުގެ މަރުގެ ދިޔައިން ސަދަގާތް ކުރަނީ!\nއޮގަސްޓް 17, 2021 14:59\nކީއްވެ އޮކްޓޯބަރ މަހަށް ތިކަން ލަސްކުރަނީ؟ އަދިވެސް އަވަހީތަ؟\nއޮގަސްޓް 17, 2021 21:07\nއަޅެ މީކޮންކަހަލަ އަދުލުގެ ނިޒާމެއްތަ؟..އެތައް އަހަރެއްވާއިރުވެސް ތާވަލާއި ޓައިމްޓޭބަލާއި އެއަކާއި މިއަކާއި ، ތިއައްވު ރެ މާ ރަގަޅު އަންޒަމާން ކަރައިގެ ފަޑިޔާރު ގެތައްވެސް.


Dhinbe "Redhan" gandehge there ah!\nދިންބެ "ރެދަން" ގަނޑެއްގެ ތެރެއަށް!\nލަވައިގެ ޕޯސްޓަރު -\nމިހެންވެ މިއުޒިކްގެ ދާއިރާގައި ފާހަގަކޮށްލެވޭ ޒުވާން މިއުޒީޝަން މުހައްމަދު ސާދިން (ދިންބެ) ގެ ވާހަކަ ދަައްކަން ޖެހެ އެވެ. ރައްޓެހިންނާއެކު އޭނާ ހެދި "ލިއޯވިލް" ބޭންޑު ހުއްޓުމެއްނެތި އިއްވައިދޭ ރިސޯޓް މިއުޒިކުގައި ރާގާއެކު ގެނެސްދެެނީ ދިވެހިވަންތަ ޅެންބައިތުތަކެވެ. އަަމިއްލައަށް ޅެން ލިޔުމާއި އަަމިއްލަ ރާގު އޭނާ ގެނެސްދޭ އިރު، އެންމެ ފަހުގެ ލަވަވެސް ތަފާތުވެފައި ސަޅިވީމަ އެވެ.\nމި ލަވައިން ގެންގޮސްދެނީ ރާއްޖޭގެ ގޮނޑުދޮށުން ފެންނަ ނޫކުލަ އާއި ރިހި ކުލަައިގެ ރެދަން އަލީގެ ތެރެއަށެވެ. އެ އަލީގައި އަތިިރިމަތިން ފާޅުވަނީ ރީތި އަންހެން ކުއްޖެއްކެވެ. އެއީ ވަރަށް ފުރިހަމަ ރީތި ކަމެކެވެ. ވަކި މޫސުމެއްގައި ގޮނޑުދޮށަށް ރާޅު ބީއްސާލާއިރު ފެންނަ ރެދަންގަނޑުގެ އަޖައިބު ކުރުވާ ކުލަަތަކުގައި ރޫހީ ބާރެއް ހުންނަ ކަމަށް ދިންބެ މި ލަވައިގައި ބުނެ ދެ އެވެ.\n"މި ލަވައިގައި ބުނާ އަންހެން ކުއްޖާ ފާޅު ވަނީ ރެދަންލީމާތޯ ނުވަތަ، އެ އަންހެން ކުއްޖާ ފާޅުވީމަތޯ މޫދުގައި ރެދަން ލަނީ މި ސުވާލަށް ޖަވާބުދޭނީ ބެލުންތެރިން. މި ލަވައިގައި ކުރާނެ އެ ސުވާލު. މުޅި ލަވައިގަ ވެސް ދައްކާނީ އެ އަންހެން ކުއްޖާގެ ވާހަކަ!"\nލަވައިގެ ލިރިކްސް ވީޑިއޯ -\nދިންބެ އާއެކު މި ލަވަ ކިޔާފައިވާ އަންހެން ފަންނާނަކީ ފަތްމިނި ބޮޑުބެރު ގްރޫޕުން މަގުބޫލުކަން ހޯދި ލަވަކިޔުންތެރިޔާ ރިޝްމާ ޒުބައިރާއި އައިމިނަތު ޒީޝާނެވެ.\nއަމިއްލަ ހިޔާލުގެ މައްޗަށް "ރެދަން" އުފައްދާފައިވާއިރު، އިތުރު ފުރިހަމަކަމެއް ގެނަައުމުގެ ގޮތުން ދިންބެގެ އަމިއްލަ ރަައިވަރެއް ވެސް ހިމެނި އެވެ. ރައިވަރު ހެދުމަށްފަހު، ރައިވަރުގެ އުސޫލާއި ހަމަތަކަށް ފެތޭތޯ ބަލަން އެ ފަންނުގެ ބޭފުޅުން އަރިހަށް ދިއުމުން އެ ރައިވަރަށް ތައުރީފު ކޮށްފައި ވެއެވެ.\n" މި ލަވަ މިއީ އަަސްލަށް ރެދަން ލާފަައި ހުއްޓަ ފެނިގެން އެ ތަޖުރިބާއަަކަށް ބަލައިގެން ހެދި ލަވަ އެއް. އަަމިއްލަ ދަތުރެއްގައި ނައިފަރަށް ގޮސް ހުއްޓާ މޫދުން ރެދަން ފެނި އެކަން ވަރަށް ތަފާތު ކަމަކަށްވީ. ދުވަހަކުވެސް ނުފެންނާތީ ގޮސް މޫދުގައި ފައި ކާއްތާ ވެސް ހެދިން. އެކަހަލަ ގޮޮތަކަށް މި ހިޔާލު އައީ. އެ ދަަތުރުގައި ފެނުނު ރެދަންގަނޑުން،"\nމިއުޒިިކީ އާއިލާއަކަށް އުފަން ދިންބެގެ ރިސޯޓު މިއުޒިކުގެ ޕްލޭ ލިސްޓްގައި މި ލަވަ ވެސް މިހާރު ހިމަނައިފި އެވެ. މަޝްހޫރު ލަވަ ކިޔުންތެރިޔާ ރުކުމާ އައްޔެގެ ދަރިފުޅު، ދިންބެ ބުނި ގޮޮތުގައި ލަވައިގެ ރާގު އެންމެ ފުރަތަމަ ހެދީ މިދިޔަ އަަހަރު ގިލިލަންކަަންފުށީގައި ދިން މިއުޒިކް ޝޯއެއްގެ ތެރޭ ލަވަ ކުޅެން އިނދެގެނެވެ. ދިންބެގެ ބޭންޑުގައި ކުރިންސުރެ ހިމެނޭ އަހްމަދު ޝަމާމް ޝަރީފްް (ޝަމްބެ) މި ލަވައަށް ބެރު އަޅައިދީ، ތަސް އާއެކު ހާމަނީ ވެސް ފުރިހަމަކޮށް މިހާރު މި ލަވަަ ބެލުންތެރިންނަށް މިއުޒިކް ޕްލެޓްފޯމް ތަކަށް ވަނީ ދޫކޮށްލާފަ އެވެ.\nރެދަން ލަވައިގެ ލިރިކްސް ވީޑިއޯ އާއްމުކުރި ނަމަވެސް އަސްލު ވީޑިއޯ ފެންނާނީ އަދި ފަހުންނެވެ.\n"ކުރީގެ ފޯކްްލޯރު ވާހަކަތަކުގައިި ވަރަށް ގިނައިން ދައްކާނެ ރީތި ކުއްޖެއްގެ ސިފައިގައި އަންހެން ކުދިން އައިސް ބައްދަަލުވެ އުޅޭ ވާހަކަ. ރަނގަޅަށް ބަލާލާއިރު މިއީ އަސްލު ކުއްޖެއް ކަމެއް ރޫހާނީ އެއްޗެއް ކަމެއް ނޭނގޭ. ގިނަ ފަހަރަަށް އޮންނަނީ ހަންޑިއަކަށް ވެފައި. އެކަހަލަ ނުސީދާ ވާހަކަތަކެއް މީގަ ކިޔައި ދެނީ"


Harry ge anhen dhari ge namu ge fahathugai vaa sirru engaytha? | ThePress\nހެރީގެ އަލަތު އަންހެން ދަރީގެ ނަމުގެ ފަހަތުގައި ވާ ސިއްރު އެނގޭތަ؟\n07 June 2021, 09:14\nއިނގިރޭސިވިލާތުގެ އަމީރު ޑިއުކް އޮފް ސަސެކްސް ހެރީ/ފޮޓޯ: ވެނިޓީ ފެއާ\nއިނގިރޭސިވިލާތުގެ ޕްރިންސް ހެރީއާއި ހޮލީވުޑް ބަތޮލާ މޭގަން މާކެލްއަށް އަލަތު އަންހެން ދަރިއަކު ލިބުނު ކަމާއި، އެ ދަރިފުޅުގެ ނަން އިއުލާން ކުރީ ޖޫން6ވަނަ ދުވަހުއެވެ. ޖުން4، 2021 ވީ ހުކުރު ދުވަހު، އުމުރުން 39 އަހަރުގެ މޭގަން ވިހޭ ދަރިފުޅަށް ދީފައި ވާ ނަމަކީ ލިލީބެޓް "ލިލީ" ޑަޔާނާ މައުންޓްބެޓަން-ވިންޑްޒާއެވެ.\nމިދިޔަ ހުކުރު ދުވަހު ހެރީގެ ދެމަފިރިންނަށް ލިބުނު އަލަތު އަންހެން ދަރިފުޅުގެ ނަމުގެ ފަހަތުގައި، ފުން މާނައެއްވެއެވެ. ޕްރިންސް ހެރީ ވަނީ ދަރިފުޅުގެ ނަމުގެ މާނަ ވަރަށް ތަފްސީލުކޮށް، ބަޔާންކޮށްދީފައެވެ.\nކެލިފޯނިއާގެ ހޮސްޕިޓަލަކަށް އުފަންވި، ހެރީގެ އަލަތު އަންހެން ދަރިފުޅުގެ ނަން ހާއްސަ ކުރީ އެ ދަރިފުޅުގެ ބައްޕަ ފަރާތުގެ މާމަ ހާންދާނަށެވެ. އެގޮތުން ލިލީބެޓްއަކީ އިނގިރޭސިވިލާތުގެ ޝާހީ ގަނޑުވަރުގައި، ރާނީއާ މުހާތަބު ކުރާ ވަނަމެކެވެ. އިނގިރޭސި ރާނީ އަކީ ހެރީގެ ދަރިފުޅުގެ މުނި މާމަކަމަށް ވާއިރު، އެ ދަރިފުޅުގެ މާމަގެ ނަމުންވެސް ނަން ދީފައިވެއެވެ. އެގޮތުން އިނގިރޭސިވިލާތުން މުޅި ދުނިޔޭގެ ލޯބި މިލްކު ކުރި ލޭޑީ ޑަޔާނާ ނުވަތަ ޕްރިންސް ހެރީގެ މަންމަގެ ނަންވެސް އެ ދަރިފުޅުގެ ނަމުގައި ހިމަނާފައިވެއެވެ.\nކެލިފޯނިއާ ގަޑިން 11:40 ގައި ލިލީ އުފަންވުމާއެކު، އޭނާ ވެފައި ވަނީ އިނގިރޭސިވިލާތުގެ 8 ވަނަ ވަލީއަހުދަށެވެ. މިއާއެކު، 1960 ވަނަ އަހަރު ދުނިޔޭގެ އަލިކަން ދުށް ޕްރިންސް އެންޑްރޫ މިވަނީ އަނެއްކާވެސް ވަލީއަހުދުންގެ ސަފުގެ 1 ދަރަޖަ ފަހަތަށް ޖެހިފައެވެ. ލިލީ އަކީ ރާނީ އެލިޒަބަތުގެ 11 ވަނަ މުނިމާމަ ދަރިފުޅެވެ.


ދަތިޙާލުގަވެސް ދަރަނި އަދާކުރާމީހުންނަށް ﷲ ގެ ރަޙްމަތް އިތުރުވެގެންދާނެ! އިން ޝާ ﷲ\nމިރޭގެ ފިލާވަޅު މިފަށަނީ ކުރުކުރު ވާހަކައަކުންނެވެ.\nމީހަކު ދިއައީ އޭނާގެ ދަރިފުޅުގެ ކައިވެންޏަށް ތައްޔާރުވަމުންނެވެ. ބޭނުންވާ ވަރަށް ވަރަށް ފައިސާ ނެތުމުން ބައެއް މީހުން އަތުން ދަރަންޏަށްވެސް ފައިސާ ނަގަމުންނެވެ. އެވަރުންވެސް ފައިސާ ހަމަނުވެގެން ކައިވެނި ނުކުރެވިގެން އުޅެނިކޮށް ދަރަންޏަށް ދިން މީހަކު އެދުނީ އޭނާދިން ފައިސާ އަނބުރައި ދިނުމަށެވެ.\nއޭނާ އަވަސްވެގަތީ ދަރަނި އަދާކުރުމަށެވެ. ދަރިފުޅުގެ ކައިވެނީގެ ކަންކަން ވަކީލްކުރީ ﷲ ތަޢާލާއަށެވެ. އޭނާއަށް ކަންކަން މެދުވެރިވިގޮތް އެނގޭ ހެއްޔެވެ؟ އޭނާގެ ހަމަ ވަރަށް ގާތް އެހެން އެކުވެރިއަކު ކައިވެނީގެ ހުރިހާ ޚަރަދެއްގައި ހިފީއެވެ. ޞަދަޤާތެއްގެ ގޮތުންނެވެ. އެކުވެރިޔާގެ ދަރިފުޅަށް ރަނގަޅު ދިރިއުޅުމެއް ހޯދައިދިނުމުގެ ބޭނުމުގައެވެ. އެކަމަސް ދެއްވަވާނެ ޘަވާބަށް އެދިގެންނެވެ.\nކިތަންމެ ކުޑަނަމަވެސް އެއްވެސް މީހެއްގެ ޙައްޤެއް ނުހިފަހައްޓާށެވެ! އެޙައްޤު ދޫކޮށްލުމުން ތިމާއަށް ކިތަންމެ ދަތިއުނދަގޫތަކެއް ކުރިމަތިވާން އޮތް ނަމަވެސްމެއެވެ.\nމިސާލަކަށް މީހަކަށް ދަރަނިވެރިވެފައިވަނިކޮށް އެދަރަނިއަދާކުރަން އެމީހާ އެދޭވަގުތަކީ ތިބާއަށް ވެސް ހަމަ ދަތިވަގުތަކަށްވެސްވެދާނެއެވެ. އެފަދަ ޙާލަތުގައި ތިބާއަށް ދަތިވިނަމަވެސް ދަރަނިއަދާކުރާށެވެ! އެކުގައި އަދާކުރެވެން ނެތްނަމަ އަދާކުރެވެން އޮތްވަރަކަށް އަދާކުރާށެވެ!\nއެއިރުން ތިބާގެ ޙާލަތު7އުޑުމަތިން ބައްލަވައިވޮޑިގެންވާ ﷲ ތަޢާލާ ތިބާއަށް މާހެޔޮ ރަޙްމަތް މިންވަރުކުރައްވަވާނެތެވެ. އެކަމުގެ ބަރަކާތް އިންތިހާއަށް ލިބިގެންދާނެތެވެ. ވީމާ ދަރަނިއަދާކުރުމަކީ ތިމާއަށް ފަސޭހަ ދުވަހަކު ނުވަތަ ތަނަވަސްކަން ލިބުމުން ކުރަން އޮތްކަމަކަށް ނުހަދާށެވެ! ތިމާއަށް އުފުލަންޖެހިދާނެ ތަކްލީފަށްވުރެ ކުރިއަށް ﷲ ތަޢާލާ ރުހިވޮޑިގަންނަވާ ގޮތް ނެރުމުން ﷲ ތަޢާލާގެ ރުހިވޮޑިގަތުން ލިބި އެކަމުން ކުރާ ފައިދާ މާބޮޑުވާނެތެވެ! އިން ޝާ ﷲ\nނަޞޭޙަތަކީ އެހެން އެއްވެސް ގޮތެއް ނެތިގެން ނޫނީ ދަރަނިވެރިނުވުމެވެ. ދަރަނިވެރިވެގެން ކުރަންޖެހޭ ކަންކަން ނުކުރުމެވެ! ދިރިއުޅެން މަސައްކަތްކުރުމުން ﷲ ތަޢާލާ ދެއްވަވާ މިންވަރަށް ފުދިގެން ދިރިއުޅުން އާދަކުރުމެވެ. ދަރަނި އަދާނުކުރެވިވަނިކޮށް މަރުވެއްޖެނަމަ ކުރިމަތިވާނެ ހިތާމަ މާބޮޑުވާނެއެވެ!


Aslu Final Ge Kurin Raajjeygai City Aai Chelsea Ge Kurimathilumeh - Vaguthu\nއަސްލު ފައިނަލުގެ ކުރިން ރާއްޖޭގައި ސިޓީއާއި ޗެލްސީގެ ކުރިމަތިލުމެއް\nސިކްސް ސެންސަސް ލާމުގައި ކުޅުނު މެޗުގެ ތެރެއިން\nޔުއެފާ ޗެމްޕިއަންސް ލީގުގެ ފައިނަލުގައި މިރޭ އިނގިރޭސި ދެ ކުލަބު ކަމަށް ޗެލްސީއާއި މެންޗެސްޓަރ ސިޓީ ބައްދަލުކުރާނެ އެވެ. ރާއްޖޭގައި ގިނަ އަދަދެއްގެ ފުޓުބޯޅަ ސަޕޯޓަރުން މި މެޗަށް ބޮޑު އިންތިޒާރެެއް ކުރެއެވެ. މިފަހަރު ރާއްޖޭގެ ރިޒޯޓަކުން ވަނީ މެޗު ފެށުމުގެ ކުރިން އެ ރިޒޯޓުގެ ސްޓާފުންގެ މެދުގައި ދެ ޓީމު ހެދުމަށްފަހު ޗެމްޕިއަންސް ލީގު ފައިނަލެއް ކުޅެފައެވެ.\nދައްކަން މި އުޅެނީ ރާއްޖޭގެ މަގްބޫލު ރިޒޯޓެއް ކަމަށްވާ ސިކްސް ސެންސަސް ލާމު ގެ ވާހަކައެވެ. ދުނިޔޭގެ ބޮޑެތި މުބާރާތްތަކުގެ ފައިނަލާއި ދިމާކޮށް އާދަކޮށް ކޮންމެ ފަހަރެއްގަވެސް މިގޮތަށް މެޗު ކުޅޭ ބައެއްގެ ވާހަކައެވެ. ވޯލްޑްކަޕް ޗެރިޓީ މެޗުވެސް މީގެކުރިން ކުޅުނުއިރު މިހާރު ތައްޔާރުވަނީ ކުރިޔަށްއޮތް ޔޫރޯ އާއި ދިމާކޮށް މެޗުތަކެއް ކުޅުމަށެވެ.\nމިފަހަރުގެ ފައިނަލުގައި ވާދަކުރާ ދެ ޓީމު ކަމަށްވާ ޗެލްސީއާއި މެންޗެސްޓަރ ސިޓީގެ ޖާރޒީއާއެކު މި މެޗު ކުޅުނީ އަސްލު ޗެމްޕިއަންސް ލީގުގެ ފައިނަލާއި ދާދި އެއްގޮތް ކުރުމުގެ ގޮތުންނެވެ. މި މެޗާއި ދިމާކޮށް އެ ރިޒޯޓުގެ ސްްޓާފުން ވަނީ ބޮޑު ހަރަދުކޮށްގެން ޗައިނާއިން ޗެމްޕިއަންސް ލީގު ޓްރޮފީ އާއި އެއްގޮތް ޓްރޮފީއެއް ގެނެސްފައެވެ. އަދި ޗެލްސީއާއި ސިޓީގެ ކޮލިޓީ ޖާރޒީތައްވެސް ގެނައީ ޗައިނާއިންނެވެ.\nރިޒޯޓުގެ ސްޓާފުންގެ މެދުގައި މި މެޗު ބައި ބަހާލަައިން ކުޅުނު ނަމަވެސް މިއީ ތޯތޯ މެޗެއް ނޫނެވެ. މެޗުގެ ސީރިއަސްކަން ދެ ޓީމުންވެސް ވަރަށް ބޮޑަށް ނެގިއެވެ. މި މެޗު 3-2 ގެ ނަތީޖާއަކުން ކާމިޔާބުކުރީ ޗެލްސީއެވެ.\nދެން އޮތީ އަސްލު ފައިނަލް މެޗުގެ ވާހަކައެވެ. ސިކްސް ސެންސަސް ލާމުގައި ކުޅުނު ޗެމްޕިއަންސް ލީގު ފައިނަލުން ޗެލްސީ މޮޅުވިއަސް އަސްލު މެޗުގެ ނަތީޖާއަށް ވާނީ ކިހިނެއްބާއެވެ؟ މޮޅުވާނީ ޗެލްސީ ހެއްޔެވެ؟ ނޫނީ ސިޓީ ހެއްޔެވެ؟ މި މެޗު ފަށާނީ ރާއްޖެގަޑިން މިރޭ 00:00 ގައެވެ.\nމެއި 29, 2021 20:19\nމެއި 29, 2021 21:57\nފުރަތަމަ ފަހަރަށް ޗެމްޕިއަންސްލީގު ތަށި ސިޓީ ގެންދާނެ..\nމެއި 30, 2021 10:58\nކިހިނެއް ވަނީ ތަށި ގެންދިއުން ގަނޑު\nމެއި 29, 2021 23:38\nޢިނަޝާﷲ ޗެލްސީ މޮޅުވާނެ\nމެއި 30, 2021 02:16\nހަމަ ޗެލްސަި މޮޅުވީ\nޗާ ޗާ ގެ ހަ ޗާ\nމެއި 30, 2021 19:44